Readgujarati.com: સર્જનકર્મ એટલે ઉપનિષદયાત્રા – દિનકર જોષી\nસર્જનકર્મ એટલે ઉપનિષદયાત્રા – દિનકર જોષી\nMarch 8th, 2007 | પ્રકાર : નિબંધો | 13 પ્રતિભાવો »\nપ્રત્યેક માણસની પ્રવૃત્તિઓનું નાભિકેન્દ્ર આનંદની પ્રાપ્તિ છે. આ આનંદના ભિન્ન ભિન્ન રૂપો છે. કોઈવાર આ આનંદ મનોરંજન તરીકે ઓળખાય છે. કોઈવાર એને મઝા તરીકે ઓળખી કાઢવામાં આવે છે. નાટક, સિનેમા કે ટેલિવિઝનના પડદા ઉપર કોઈ સિરિયલ જોઈને મનોરંજન મળે છે એમ માણસ માને છે. બુલ-ફાઈટિંગથી માંડીને ક્રિકેટ કે ફૂટબોલની રમતોમાં એને મઝા પડે છે એમ એ કહે છે. સમુદ્રની ભરતીના ઉછળતા મોજાં કે ઊગતા સૂર્યની પીળચટ્ટી રંગોળી જોવામાં એને આનંદ આવે છે. આખરે આ તમામ પ્રવૃત્તિઓ એના ચિત્તના કોઈક ખૂણે એને સંતોષ આપે છે. સવાલ એ થાય છે કે આ ત્રણેય પ્રકારના સંતોષ એકસરખા છે ખરા ? જવાબ જો હા માં હોય તો સત્વર પૂર્ણવિરામ પ્રાપ્ત થઈ જાય છે અને વિશેષ ચર્ચાને કોઈ અવકાશ નથી. જવાબ જો ‘ના’ માં હોય તો અહીંથી અજાણ્યા પણ રસપ્રદ પ્રદેશનો આરંભ થાય છે ! શો તફાવત છે આ ત્રણેયમાં ?\nશરદબાબુએ આ વાત સહેજ જૂદી રીતે સમજાવી છે એમણે લખ્યું છે : ‘મન અને રંજન આ બે શબ્દો મળીને એક શબ્દ બને છે. કોઈ પણ બે માણસના મન એકસરખા નથી હોતા અને એટલે રંજન માટેની એની સમજણ પણ સદાય જુદી જુદી રહેવાની.’ ટેલિવિઝનના પડદા પરથી જે રંજન પ્રાપ્ત થાય છે એને યુ.આર.અનંતમૂર્તિની નવલકથા ‘સંસ્કાર’ કે ઉમાશંકર જોશીના પદ્યકાવ્યો ‘પ્રાચીના’ ના કાવ્યો વાંચતા જે અનુભૂતિ થાય છે એની સાથે સરખાવી શકાય નહીં. ટેલિવિઝનનો કાર્યક્રમ, પડદા પર જોયેલી ફિલ્મ, ઉત્તેજનાથી ભરપૂર ક્રિકેટ મેચ આ બધું એકવાર એનું રંજન કે ઉત્તેજના માણી લીધા પછી એનું મહત્વ ખોઈ નાંખે છે. અથવા ઠીક ઠીક પ્રમાણમાં એનું મહત્વ ભજવાઈ ગયેલા નાટક જેવું જ થઈ જાય છે. મનોરંજનના આ સાધનો તત્પૂરતા મઝા, રંજન કે ઉત્તેજનાથી ભલે ભરપૂર હોય પણ એના એ સાધનને એની એ જ રીતે વારંવાર ઉપયોગમાં લઈ શકાતાં નથી ! આથી ઊલટું ‘સંસ્કાર’ કે ‘પ્રાચીના’ માટે એમ ન કહી શકાય. ‘પ્રાચીના’ ના કાવ્યો કૉલેજ કાળમાં ત્રીસ કે ચાલીસ વરસ પહેલાં વાંચ્યા હોય તોય આજે ફરી ફરીને વાચકોને એનો એ જ આનંદ આપવાનું કામ પુન: પુન: કરી શકે છે !\nસમુદ્રદર્શન કે સૂર્યોદયના દર્શનથી ય આ સાહિત્યનો આનંદ આમ જૂદો જ પડે છે. સમુદ્રદર્શન કે સૂર્યોદય માણસને યુગોથી આકર્ષે છે એમાં કોઈ શક નથી પણ આ આકર્ષણ ઉકેલવા એ પ્રયત્ન કરી શકે છે અને ત્યારે ખગોળશાસ્ત્ર કે ભૂગોળ કે વિજ્ઞાનના થોડા નિયમો એના હાથમાં આવી જાય છે. આ નિયમોને આધારે માણસ આ કુદરતી દશ્યો દ્વારા મળતા આનંદને તાર્કિક રીતે સમજી શકે છે કે સમજાવી શકે છે ! આ પ્રકારનો આનંદ પેલા ઉપલા બે-ત્રણ કામચલાઉ રંજનોથી એક ખાસ રીતે ય જુદો પડે છે. રહસ્ય ઉકેલ્યા પછી ય એનું આકર્ષણ ઘટતું નથી. આજે એક સૂર્યોદય જોયો એટલે આવતીકાલે પુન: એ જ સૂર્યોદય જોવાનું આકર્ષણ ઘટી જશે એવું બનતું નથી ! એ દર્શન દ્વારા પ્રાપ્ત થતાં આહલાદની અનુભૂતિ રોજેરોજના દર્શન પછીય એવીને એવી જ રહે છે ! એની ઉપયોગિતા જોવાઈ ગયેલી ફિલ્મ કે રમાઈ ગયેલી રમતની જેમ ઘટી નથી જતી !\nસાહિત્યનો આનંદ આનાથીય એક ડગલું આગળ વધે છે. કોઈ પણ સર્જક એના સાહિત્યનું સર્જન શા માટે કરે છે એ સર્જન જેટલો જ પુરાણો પ્રશ્ન છે ! સ્વાન્ત: સુખાય એનું સર્જન કદાચ લેખકના આરંભકાળે થતું હશે પણ અંતે તો જો એ સમાનધર્મા સાહિત્ય સેવી કે સહૃદય ભાવકના ચિત્ત સુધી પહોંચે નહીં તો એ સર્જન રસોડામાં રંધાતી મનગમતી, ભાવતી, સ્વાદિષ્ટ વાનગી જેટલું જ સ્થાન ધરાવે છે. સમાનધર્મા કે સહૃદયનું ચિત્ત એ જ એનું ગંતવ્ય સ્થાન છે. આ ગંતવ્ય સ્થાને પહોંચતા પહેલાં એ કેટલીય પ્રક્રિયામાંથી પસાર થાય છે. આ પ્રક્રિયાઓમાં પ્રકાશન મુખ્ય છે. આ પ્રકાશનને પણ અખબારી પ્રકાશન અને ગ્રંથરૂપ પ્રકાશન એમ બે ભાગમાં વહેંચી શકાય. આ ક્ષણે વિવેચનાની એક નાકાબંધી પણ એને નડતી હોય છે, પણ આ વિવેચના એટલે અંતે તો વાચકની જ પ્રક્રિયા અને પ્રતિભાવ છે એટલે એનો સમાવેશ અંતિમ ગંતવ્ય સ્થાનમાં કરી શકાય ! જો કે આ નાકાબંધી ક્યારેક વિરમગામની લાઈનદોરી જેવી બનતી જાય છે એ દુ:ખદ સત્ય છે. (પચાસ વર્ષથી ઓછી વયના આ લેખના વાચકો ક્ષમા કરે કેમકે વીરમગામની લાઈનદોરીનું દશ્ય એમને કદાચ નહીં સમજાય. આવા લોકોએ સાડાચાર દાયકા પહેલાં મુંબઈ-કાઠિયાવાડ વચ્ચે આવ-જા કરતાં કોઈક વડીલને પૂછી લેવું !)\nસમર્થ સાહિત્ય કૃતિમાં આવો આનંદ શી રીતે પ્રગટે છે ? કોઈ પણ સર્જક જ્યારે કલમ હાથમાં પકડે છે ત્યારે પહેલો અક્ષર કાગળ ઉપર આકારબદ્ધ થાય એ ક્ષણે એની સત્યના સાક્ષાત્કારની યાત્રા આરંભાય છે. આ વાત આપણે માત્ર સાહિત્યના સર્જન પૂરતી જ કરીએ છીએ એ યાદ રાખવું રહ્યું ! પ્રત્યેક લખાણ પછી એ પ્રસિદ્ધ હોય કે અપ્રસિદ્ધ એ જ્યાં સુધી આ યાત્રાની કેડી પર પગ નથી મૂકતું ત્યાં સુધી એ લખાણ છે – એનાથી કદાચ મનોરંજન પણ મળે, ઉત્તેજના પણ મળે, મઝાય આવી જાય, પણ આમ છતાં સત્યના સાક્ષાત્કાર માટેની યાત્રા વિના એ સાહિત્ય નથી બનતું. સત્યના સાક્ષાત્કારની આ યાત્રા શું છે ?\nલેખકનું કામ શબ્દોને અર્થ આપવાનું છે. આ અર્થ મારફતે એ જે હજુ અપ્રગટ છે એ સત્યને પામવા મથે છે. માણસનું મન ઈશ્વરની સૃષ્ટિ જેવું જ અગમ્ય છે. એ ઉકેલી શકાયું નથી. લેખક એને ઉકેલવા કોશિશ કરે છે. મન જ્યાં સુધી અગમ્ય છે ત્યાં સુધી આ સત્યના સાક્ષાત્કારની યાત્રા અવિરત ચાલુ રહેશે. મનના બધા જ રહસ્યો, શરીરશાસ્ત્રના કોઈ નિયમોને આધારે જે ક્ષણે ઉકેલાઈ જશે એ ક્ષણે સાહિત્ય સદગત થઈ જશે. એ પછી એની કોઈ જરૂર જ નહીં પડે ! આમ સત્યની પ્રાપ્તિ કરતાં સત્યને પામવા માટેની મથામણ વધુ મહત્વની છે. આ મથામણ સાહિત્ય છે.\nનજર સામે દેખાતું વિશાળ વૃક્ષ એક સાવ નાનકડા બીજમાંથી જ પાંગર્યું છે એ નરી આંખે દેખાતું વનસ્પતિશાસ્ત્રનું વૈજ્ઞાનિક સત્ય છે. ઉપનિષદનો ઋષિ જ્ઞાન પ્રાપ્તિની એની ઝંખનામાં આ બીજ તોડીને એના મૂળ સુધી પહોંચવાની કોશિશ કરે છે. આખુંય બીજ તો વૃક્ષ નથી જ બન્યું. બીજમાં છુપાયેલા કોઈક સુક્ષ્મ તત્વે એને વૃક્ષ બનાવ્યું છે. આ સુક્ષ્મ તત્વને પામવા એણે બીજ તોડ્યું પણ અંદર રહેલા એકાદ બારીક રેષા સિવાય એને કંઈ મળ્યું નહીં. આ રેષાની વચ્ચે એવું તે કયું તત્વ છે એ વૃક્ષ બનાવે છે. એવી તિતિક્ષા સાથે એણે આ રેષાને વધુને વધુ તોડ્યા કર્યા. અંદર રહેલું સૂક્ષ્માતિસૂક્ષ્મ એને હાથ ન લાગ્યું તે ન જ લાગ્યું ! આ તત્વની પ્રાપ્તિ એ ઉપનિષદ યાત્રા છે ! જે હાથ નથી લાગ્યું એ જ તત્વ આ વિરાટ વૃક્ષનો પ્રાણ છે એ જ સત્ય છે. સાહિત્ય એને શોધે છે. પ્રત્યેક સાચા સાહિત્યકારની સર્જનયાત્રા ઉપનિષદયાત્રા હોવી જોઈએ ! જ્યાં સુધી એ આવી ઉપનિષદયાત્રા છે ત્યાં સુધી જ એ સાહિત્યયાત્રા છે અન્યથા ઝાડ-પાન ઉછેરવાનું માળી કામ છે !\n« Previous વાચકોની લેખન સૃષ્ટિ – સંકલિત\nમાનસિક તંદુરસ્તી – મૃગેશ શાહ Next »\n‘કુટુંબ એટલે આપણે માટે મોટી સોશ્યલ સિક્યુરિટી. કુટુંબમાં જ મેઘઘનુષના રંગો જેવા વિવિધરંગી સંબંધો અને સગપણની ક્યારીમાં જીવન મહોરી ઊઠે.’ મને મારા પિતાજી કહેતા હતા, પરંતુ યુવાનીના એ દિવસોમાં મને થતું હતું કે આ બધી આદર્શ પરિસ્થિતિનું કવિ કે લેખકની કલ્પનાશીલ કલમે લખાયેલું ચિત્ર છે. બાકી જીવનની નક્કર વાસ્તવિકતા સાવ જુદી છે. દૂરથી ડુંગર રળિયામણા લાગે તેમ દૂરથી બધું સારું ... [વાંચો...]\nએક દિવસ ઘરે કોઈ વડીલનો પત્ર આવ્યો. આમ તો એમના ઔપચારિક લખાણમાં રસ પડે એવું કંઈ નહોતું. છેવટેની થોડી બચેલી જગ્યામાં એમણે ‘રીના ને યાદ, ભૂલકાંને રમાડજો’ એવું લખ્યું હતું. પરંતુ ઓછી જગ્યા અને ઉપરનીચે લખાણને કારણે એક પળ મારી આંખને ‘રીનાને રમાડજો’ એવું વંચાયું. પહેલા તો રમૂજ થઈ. પરંતુ વળતી પળે ધીમે રહીને મારી આંખમાં ભીનાશનું વાદળ ઊમટ્યું. ભૂરી ... [વાંચો...]\n13 પ્રતિભાવો : સર્જનકર્મ એટલે ઉપનિષદયાત્રા – દિનકર જોષી\nએક માતાની પ્રસવપીડા અને કલાકાર કે સાહિત્યકાર દ્વારા થતું કૃતિનું સર્જન એક સરખી પીડામાંથી અને સર્જનનાં આનંદમાંથી પસાર થાય છે. મૂળ તત્વ સુધી પહોંચવાની જીજીવિષાનો પ્રવાસ એટલે જ આનંદનું ઉદગમસ્થાન!\nકોઇ પણ સર્જનાત્મક પ્રવૃત્તિ કરો , જેમાંથી કોઇ જાતનો દુન્યવી લાભ ન મળતો હોય , તો તેમાંથી મળતો આનંદ , એ અંદર તરફની યાત્રાનું પહેલું પગથીયું છે, એમ હું માનું છું .\nદિનકર જોશી, Dinkar Joshi « ગુજરાતી સારસ્વત પરિચય says:\n[…] # સર્જન કર્મ : દિવાળી એટલે : એક વાર્તા […]\nદર્ભાસન - દિનકર જોષી | Readgujarati.com says:\n[…] રીડગુજરાતી પરનો લેખ : http://www.readgujarati.com/sahitya/?p=978 […]


સમાચાર - પાનખરની આરોગ્ય ટીપ્સ\nપાનખર આરોગ્ય ટીપ્સ\nપાનખર એ સારી પાકની મોસમ છે. તે રોગોની incંચી ઘટનાની મોસમ પણ છે. ઘણા રોગો પાનખર માં ફરીથી થવાની સંભાવના છે. મનોવૈજ્ologistsાનિકો અનુસાર, પ્રભાવને કારણેહવામાન અને અન્ય પરિબળો, હતાશા અને અન્ય માનસિક બીમારીઓની ઘટના પાનખર મોટા પ્રમાણમાં વધારો થયો છે. તેથી, પાનખરએ તેમના નિયમન માટે ધ્યાન આપવું જોઈએલાગણીઓ, દરેક બાબતમાં આશાવાદી વલણ રાખો, મિત્રો સાથે વાતચીત કરો, વધુ લો ચાલવું અથવા પાનખરની સહેલગાહમાં ભાગ લેવી એ પણ સારી પસંદગી છે. અને પાનખરમાં, આબોહવાશુષ્ક છે અને લોકો તેમની ભાવનાઓ ગુમાવવા માટે યોગ્ય છે. તેથી પાનખરમાં, આપણે સારી કેળવણી કરવી જોઈએ વહેલી સુતા અને વહેલા ઉઠવાની ટેવ.\nપાનખર એ તમામ પ્રકારના ફળોની લણણીની મોસમ પણ છે. વધારે ફળ ખાવાનું સરળ છે જઠરાંત્રિય અગવડતા માટે. આ ઉપરાંત, પાનખરમાં પ્રવેશ કર્યા પછી, શરીરનીપાચન કાર્ય ઘટવા લાગ્યું. તેથી જો તમે બેદરકાર હો, તો તે સહેલું છે જઠરાંત્રિય રોગો. તેથી, પાનખરની રોકથામ પર ધ્યાન આપવું જોઈએજઠરાંત્રિય રોગો, સ્વચ્છતા પર ધ્યાન આપવા માટે ફળ ખાઓ, ઠંડા ખોરાકનો ઇનકાર કરો અને કોલ્ડ ડ્રિંક્સ, કાચા અને પાકેલાને અલગ પાડવું જોઈએ. કેટલાક પાસ્તા, ચોખાના સૂપ અને અન્ય ખોરાક કરી શકે છેપેટને પોષવામાં ઉપયોગમાં લેવાય છે.\nપાનખરમાં, આપણે ગરમ રાખવા પર ધ્યાન આપવું જોઈએ અને સામાન્ય સમયે પાણી ફરી ભરો. કેટલીક આઉટડોર પ્રવૃત્તિઓમાં ભાગ લેવો શરીરના પ્રતિકારને સુધારવામાં અને ઠંડાથી દૂર રહેવામાં મદદ કરે છે. તેમ છતાં, તે ધ્યાનમાં લેવું જોઈએ પાનખર જ્યારે તાપમાન ઓછું હોય, ત્યારે મનુષ્યના સ્નાયુઓ અને અસ્થિબંધન કરશે પ્રતિબિંબથી વાસોકંસ્ટ્રિક્શન અને સ્નિગ્ધતામાં વધારો થવાનું કારણ બને છે સાંધાઓની ગતિ અને અસ્થિબંધનની એક્સ્ટેન્સિબિલીટીમાં ઘટાડો.જો આપણે ન કરીએ કસરત પહેલાં હૂંફાળું, તે સંયુક્ત અસ્થિબંધન ઇજા, સ્નાયુ તાણ અને તેથી વધુનું કારણ બનશે. નિષ્ણાતો સૂચવે છે કે કસરતનું પ્રમાણ વધારે ન હોવું જોઈએ. તેથી આપણે કેટલાક પસંદ કરવું જોઈએસરળ અને નમ્ર પ્રવૃત્તિઓ.


Parineeti Chopraએ સમુદ્રમાંથી કાઢ્યા માસ્ક-પ્લાસ્ટિક કચરો, સફાઈની પહેલ કરતી જોઈને ફેન્સે કર્યા વખાણ - parineeti chopra cleans ocean while scuba diving fans appreciates her - I am Gujarat\nparineeti chopra cleans ocean while scuba diving fans appreciates her\nParineeti Chopraએ સમુદ્રમાંથી કાઢ્યા માસ્ક-પ્લાસ્ટિક કચરો, સફાઈની પહેલ કરતી જોઈને ફેન્સે કર્યા વખાણ\nAuthored by Shivani Joshi | I am Gujarat | Updated: Jun 19, 2022, 11:06 AM\nParinieeti Chopra Cleans Ocean: બોલિવુડ એક્ટ્રેસ પરિણીતી ચોપરા પર્યાવરણની હિમાયતી છે. પર્યાવરણના રક્ષણ અને સ્વચ્છતા અંગેની જાગૃતિ પરિણીતી ફેલાવતી રહે છે. તાજેતરમાં જ પરિણીતીએ ઈન્સ્ટાગ્રામ પર એક વિડીયો શેર કર્યો છે જેમાં તે સ્કૂબા ડાઈવિંગ કરતી દેખાય છે. સ્કૂબા ડાઈવિંગ કરવાની સાથે એક્ટ્રેસે સમુદ્રમાંથી પ્લાસ્ટિક કચરો અને અન્ય દૂષિત કરતો કચરો સાફ કરતી જોવા મળે છે.\n
પરિણીતી ચોપરાએ સમુદ્રમાંથી સાફ કર્યો કચરો
\nસમુદ્રમાંથી માસ્ક, કેન, પ્લાસ્ટિક કચરો પરિણીતી સાફ કરતી જોવા મળે છે.\nસમુદ્રમાંથી આટલો કચરો મળી આવતાં પરિણીતી નિરાશ થઈ હતી.\nપરિણીતીએ આપેલી જાણકારી અનુસાર દર વર્ષે સમુદ્રમાં 1.4 કરોડ પ્લાસ્ટિક ઠલવાય છે.\nબોલિવુડ એક્ટ્રેસ પરિણીતી ચોપરા (Parineeti Chopra) પર્યાવરણની હિમાયતી છે. પર્યાવરણના રક્ષણ અને સ્વચ્છતા અંગેની જાગૃતિ પરિણીતી ફેલાવતી રહે છે. તાજેતરમાં જ પરિણીતીએ ઈન્સ્ટાગ્રામ પર એક વિડીયો શેર કર્યો છે જેમાં તે સ્કૂબા ડાઈવિંગ કરતી દેખાય છે. સ્કૂબા ડાઈવિંગ કરવાની સાથે એક્ટ્રેસે સમુદ્રમાંથી પ્લાસ્ટિક કચરો અને અન્ય દૂષિત કરતો કચરો સાફ કરતી જોવા મળે છે.\nઆખરે સત્ય સામે આવ્યું! 'તારક મહેતા...'ના મેકર્સની આ વાતે વાંકું પડતાં શૈલેષ લોઢાએ શો છોડ્યો!\nઆ વિડીયો શેર કરતાં પરિણીતીએ લખ્યું, "ડાઈવિંગ કરવાની મજા આવી પરંતુ તેની સાથે કચરાની વિરુદ્ધ પણ મહત્વની ડાઈવ કરી. સમુદ્રને સ્વચ્છ રાખવા માટે મારી સાથે જોડાવ." વિડીયોમાં જોઈ શકો છો કે પરિણીતી ફેસ માસ્ક, પ્લાસ્ટિક કચરા સહિતની વિવિધ વસ્તુઓ ઉઠાવીને કેમેરા સામે બતાવી રહી છે. સાથે જ સમુદ્રમાંથી મળેલી આ ગંદકી જોઈને નિરાશા વ્યક્ત કરી રહી છે.\nવિડીયોના કેપ્શનમાં લખ્યું છે કે, "દર વર્ષે આશરે 1.4 કરોડ જેટલો પ્લાસ્ટિક કચરો સમુદ્રમાં ઠાલવવામાં આવે છે. 2050ના અંત સુધીમાં દરિયામાંથી ચાર ગણું પ્લાસ્ટિક મળી આવશે. જેના કારણે સમુદ્રની કેટલીય પ્રજાતિઓ નાશ પામશે. સમુદ્રી કાચબા, ડોલ્ફિન અને સીલ જેવા સમુદ્ર જીવો લુપ્ત થઈ શકે છે. સદ્નસીબે ડાઈવર્સ સમુદ્રમાંથી કચરો સાફ કરવાની જંગમાં જોડાઈને સમુદ્ર અને તેમાં વસતા જીવોને બચાવી શકે છે. આ પ્રોગ્રામ લોન્ચ થયો ત્યારથી 90,000 જેટલા મુલાકાતીઓએ દરિયામાંથી કચરાના 20 લાખ ટુકડા દૂર કર્યા છે. મને આનંદ છે કે, મેં પણ મારો ભાગ ભજવીને ફાળો આપ્યો છે."\nપરિણીતીનો આ વિડીયો જોઈને ફેન્સ તેના ભારોભાર વખાણ કરી રહ્યા છે. એક યૂઝરે લખ્યું, "તમે ખૂબ સારું કામ કરી રહ્યા છો દીદી." અન્ય એક યૂઝરે લખ્યું, "તમારા પર ગર્વ છે." વધુ એક યૂઝરે લખ્યું, 'સરસ કામ કરી રહ્યા છો.'\nમહત્વનું છે કે, પરિણીતી ચોપરા સર્ટિફાઈડ સ્કૂબા ડાઈવર છે ત્યારે તે અવારનવાર સ્કૂબા ડાઈવિંગ કરતાં પોતાના વિડીયો અને તસવીરો ફેન્સ સાથે શેર કરતી રહે છે.\nલગ્નના પહેલા જ વર્ષે મમ્મી બનેલી 'યે રિશ્તા...'ની એક્ટ્રેસનો દીકરો છે એકદમ ક્યૂટ, પાડ્યું સુંદર નામ\nવર્કફ્રંટની વાત કરીએ તો, પરિણીતી હવે સૂરજ બડજાત્યાની ફિલ્મ 'ઉંચાઈ'માં જોવા મળશે. આ ફિલ્મમાં પરિણીતી સિવાય બોમન ઈરાની, અમિતાભ બચ્ચન અને અનુપમ ખેર છે. આ સિવાય પરિણીતી એક્ટર-સિંગર હાર્ડી સંધુ સાથે પણ એક એક્શન થ્રિલરનું શૂટિંગ કરી રહી છે.\nદીકરી સારાને લંચ પર લઈ ગયો સૈફ અલી ખાન\nRead Next StoryVamikaને પાછળ બેસાડી માલદીવ્સના દરિયાકિનારે Anushka Sharmaએ ચલાવી સાયકલ, મા-દીકરીનો સુંદર વીડિયો કર્યો શેર\nWeb Title : parineeti chopra cleans ocean while scuba diving fans appreciates her


વડોદરા / કરજણનાં કોરલ ગામમાં આશાપુરા માતાજીના મંદિરમાં ભીષણ આગ,પુજારીને સલામત બચાવી લેવાયા (VIDEO) - Watch Gujarat News : LIVE LATEST TODAY Online\nવડોદરા / કરજણનાં કોરલ ગામમાં આશાપુરા માતાજીના મંદિરમાં ભીષણ આગ,પુજારીને સલામત બચાવી લેવાયા (VIDEO)\nવહેલી સવારે5વાગ્યે આશાપુરા માતાના મંદિરમાં ભીષણ આગ\nમંદિરમાં સૂઇ ગયેલા પૂજારી મુન્ના મહારાજને સલામત બહાર કઢાયા\nપૂજારીનો પરિવાર બાજુના રૂમમાં સૂતો હોવાથી સહી સલામત રીતે બહાર નીકળી ગયો\nમાતાજીની મૂર્તિઓને બાદ કરતા તમામ સામાન બળીને ખાખ\nWatchGujarat. વડોદરાના મોટી કોરલ ગામમાં આશાપુરા માતાના મંદિરમાં ભીષણ આગ લાગી હતી. જેમાં પૂજારીને ગ્રામજનોએ બચાવ્યા હતા પરંતુ મૂર્તિ સિવાય તમામ સામાન બળીને ખાખ થઇ ગયો હતો. પૂજારીનો પરિવાર બાજુના રૂમમાં સૂતો હોવાથી સહી સલામત રીતે બહાર નીકળી ગયો હતો. ભયંકર લાગેલી આગને બુઝાવવા માટે ફાયરબ્રિગેડની ટીમોએ સતત એક કલાક સુધી પાણી મારો ચલાવ્યો હતો અને આગ પર કાબુ મેળવ્યો હતો.\nવડોદરા જિલ્લાનાં કરજણ તાલુકામાં મોટી કોરલ ગામમાં આશાપુરા માતાનું મંદિર આવેલું છે. જ્યાં આશાપુરા માતાના મંદિરમાં વહેલી સવારે5વાગે આગ લાગતા ભાગદોડ મચી ગઇ હતી. આગ લાગતા મંદિરમાં સૂઇ ગયેલા પૂજારી મુન્ના મહારાજ ફસાઇ ગયા હતા. મંદિરની જાળી ન ખુલતા તેઓએ બુમ પાડતા ગામ લોકો દોડી આવ્યા હતા અને મંદિરના મહારાજને જાળી ખોલી બહાર કાઢી બચાવી લીધા હતા. તેમનો પરિવાર મંદિરની બાજુના રૂમમાં સૂઇ ગયો હોવાથી તેઓ આગ લાગતા જ સહીસલામત બહાર નીકળી ગયા હતા. ત્યારબાદ ગ્રામ પંચાયતની પાણીની ટેન્કરો દ્વારા આગ બુઝાવવાની કામગીરી શરૂ કરી દેવામાં આવી હતી. તે સાથે કરજણ અને વડોદરા ફાયરબ્રિગેડને જાણ કરવામાં આવતા તરત જ ઘટના સ્થળે પહોંચી સતત એક કલાક સુધી પાણીનો મારો ચલાવી આગને કાબૂમાં લેવાઇ હતી.જો કે, આગ સંપૂર્ણ કાબુમાં આવે તે પહેલાં માતાજીની મૂર્તિઓને બાદ કરતા તમામ સામાન બળીને ખાખ થઇ ગયો હતો અને ગામ લોકોને ટોળેટોળા મંદિરે પહોંચી ગયા હતા.\nઅત્રે ઉલ્લેખનીય છે કે આગના બનાવનું ચોક્કસ કારણ બહાર આવ્યું નથી. પરંતુ, આ આગ શોર્ટ સર્કિટના કારણે લાગી હોવાનું અનુમાન છે. આ બનાવને પગલે કરજણ પોલીસ પણ દોડી ગઇ હતી. આગનું કારણ શોધવા માટે તપાસ શરૂ કરી હતી. મહત્વનું છે કે કરજણ તાલુકાના મોટી કોરલ ગામમાં આવેલું આ સુપ્રસિદ્ધ આશાપુરા માતાનું મંદિર વડોદરા જિલ્લા સહિત અનેક જિલ્લામાં વસતા લોકો માટે આસ્થાનું કેન્દ્ર છે. જેમાં મોટી સંખ્યામાં શ્રદ્ધાળુઓ પણ દર્શન માટે આવે છે.


બાળકોને જ્ઞાન આપીને પોતાની જરૂરિયાત સ્પષ્ટ કરતા શિક્ષકો\nનવગુજરાત સમય | Publish Date: May 24 2018 2:19PM\nમોરબી વ્યાયામ અને કલા શિક્ષક સંઘે સરકારને ઢંઢોળવા અપનાવ્યો નવતર અભિગમ.\nગુજરાત સરકાર દ્વારા છેલ્લા ૧૨ વર્ષથી વ્યાયામ અને કલાના શિક્ષકોની ભરતી કરવામાં આવી નથી. જેના વિરોધમાં મોરબીના વ્યાયામ અને કલા શિક્ષક સંઘ દ્વારા નવતર નૂસખો અખત્યાર કરીને ટીકર ગામે ૨૦૦ બાળકો માટે ત્રણ દિવસ વિનામૂલ્યે સમર કેમ્પ યોજી સરકારનું ધ્યાન દોરવાનો પ્રયત્ન કર્યો હતો. રાજ્ય સરકાર દ્વારા કલાક્ષેત્રના શિક્ષકોની ભરતી સામે આંખમિચામણા કરવામાં આવી રહ્યાંના આક્ષેપ સાથે શિક્ષકોએ અનોખી રીતે વિરોધ પ્રદર્શીત કર્યો હતો.\nલોકો સરકાર સામે વિરોધ કરવા બેનર, પોસ્ટરો લગાડે અથવા તો જાહેર મિલ્કતોને આગ ચાંપી વિરોધ પ્રદર્શન કરતા હોય છે. તો ઘણા લોકો ગાંધી ચિંધ્યા માર્ગે ઉપવાસ આંદોલન પણ કરે છે, ત્યારે મોરબી જિલ્લાના વ્યાયામ અને કલા શિક્ષક સંઘ દ્વારા સરકાર સામે હકારાત્મક અભિગમ સાથે વિરોધ કરવા રણકાંઠાના ટીકર ગામે બાળકો માટે ૧૦ થી વધુ રમત-ગમતનું જ્ઞાન આપવા ત્રણ દિવસ માટે સમર કેમ્પ યોજ્યો હતો. જેમાં મુસ્તાક સુમરા, વાલજી ડાભી, શૈલેશ પરમાર, હિતેષ વરમોરા, ગીતાબેન પરમાર વગેરે મોરબીના શિક્ષકોએ બાળકોના જીવન ઘડતરમાં યોગદાન આપી વિરોધ વ્યક્ત કર્યો હતો. મોરબીમાં આયોજિત નિ:શુલ્ક(ફ્રી) સમર કેમ્પમાં બેરોજગાર થયેલ ચિત્ર વ્યાયામ અને સંગીતના શિક્ષકોએ મળીને વિરોધ પ્રદર્શન કર્યો હતો. આ કેમ્પમાં 10થી વધુ પ્રવૃત્તિ જેવી કે ચિત્ર,સંગીત,જીમ્નાટીકસ, એથ્લેટીક્સની તાલિમ આપવામાં આવી હતી.\nબાળકોને રમત-ગમતનું જ્ઞાન આપનારાની બાદબાકી દુ:ખદ :\nરાજ્યમાં વ્યાયામ અને કલાના શિક્ષકો સાથે કેમ અન્યાય થાય છે. સરકારના નિર્ણયથી અનેક યુવાનો બેરોજગાર બન્યા છે. છાત્રોને રમત-ગમતનું જ્ઞાન આપનારા જ શિક્ષણક્ષેત્રે થઈ રહેલી બાદબાકી દુ:ખદ છે. તેમ મોરબી જિલ્લા વ્યાયામ અને કલા શિક્ષક સંધના પ્રમુખ શૈલેશભાઈ પરમારે જણાવ્યું હતુ.


Gujarati News » Gujarat » Ahmedabad: Sweepers of Bopal Ghuma municipality go on strike again, when will the issues be resolved?\nAhmedabad: Sweepers of Bopal-Ghuma municipality go on strike again, when will the issues be resolved?\nઅગાઉ પણ આ સફાઈ કામદારોએ હડતાળ કરી હતી. પરંતુ તેમના પ્રશ્નોનું કોઈ નિરાકરણ ના આવતા ફરીથી હળતાળનું શસ્ત્ર ઉગામયુ છે. જ્યાં સુધી નિરાકરણ નહીં આવે ત્યાં સુધી હડતાળ ચાલુ રાખવાનો કામદારોએ નિર્ણય કર્યો છે.\nOct 21, 2021 | 6:11 PM\nબોપલ ઘુમા નગરપાલિકાના સફાઈ કામદારોએ નવા પશ્ચિમ ઝોનની ઓફિસ બાનમાં લીધી, સફાઈ કામદારોએ અધિકારીઓને ઓફિસમાં પ્રવેશવા ના દીધા, નવા પશ્ચિમ ઝોનની કામગીરી ઠપ્પ\nનવા પશ્ચિમ ઝોનની ઓફિસ ખાતે સફાઈ કામદારો બે દિવસથી હડતાળ પર ઉતાર્યા છે. બોપલ-ઘુમા નગરપાલિકાના 250થી વધારે સફાઈ કામદારો હડતાળ પર ઉતાર્યા છે. સફાઈ કામદારોનો એએમસીમાં સમાવેશ ના કરતા હડતાળ પાડવામાં આવી છે. ચાર મહિનાથી પગાર ના ચૂકવાયો હોવાનો આક્ષેપ છે. સફાઈ કામદારોને કાયમી કરી એએમસીમાં સમાવેશ કરવાની માંગ સાથે હડતાળ પર ઉતર્યા છે. તાત્કાલિક ચાર મહિનાનો બાકી પગાર ચૂકવવા માંગ કરવામાં આવી છે.\nસફાઇ કામદારોએ ફરી હડતાળનું શસ્ત્ર ઉગામ્યું\nઅગાઉ પણ આ સફાઈ કામદારોએ હડતાળ કરી હતી. પરંતુ તેમના પ્રશ્નોનું કોઈ નિરાકરણ ના આવતા ફરીથી હળતાળનું શસ્ત્ર ઉગામયુ છે. જ્યાં સુધી નિરાકરણ નહીં આવે ત્યાં સુધી હડતાળ ચાલુ રાખવાનો કામદારોએ નિર્ણય કર્યો છે. છેલ્લા બે દિવસથી પશ્ચિમ ઝોનની ઓફિસમાં કામદારોએ ધામા નાંખ્યા છે. પશ્ચિમ ઝોનની ઓફિસમાં જ સફાઈ કામદારો દ્રારા રસોડું શરૂ કરવામાં આવ્યું છે. જમવાથી લઈ રાત્રે સુવા સુધીની તમામ વ્યવસ્થા કરવામાં આવી છે. સફાઈ કર્મચારીઓનો આક્ષેપ છે કે છેલ્લા ચાર મહિનાથી પગાર આપવામાં નથી આવ્યો. ચાર મહિનાથી પગાર માટે આશ્વાસન આપવામાં આવે છે. પરંતુ પગાર આપવામાં નથી આવતો. ત્યારે હવે આ સફાઈ કામદારો લડી લેવાના મૂળમાં છે. પગાર ના મળતા અનેક કામદારોને ઘર ચલાવવાના ફાંફા પડી રહ્યા છે. દિવાળીના તહેવાર સમયે પગાર ના મળતાં કામદારોની મુશ્કેલીમાં વધારો થયો છે.\nઆ અંગે સ્ટેન્ડિંગ કમિટીના ચેરમેને કંઇક આમ જણાવ્યું હિતેશ બારોટે જણાવ્યું હતું કે બોપલ ઘુમાનો નવો વિસ્તાર એએમસીમાં સમાવેશ થયો છે. આ કોન્ટ્રાકટ બેઝના કર્મચારીઓ છે. આ બાબતે કમિટી બનાવવામાં આવી છે. કમિટીનો રિપોર્ટ આવ્યા બાદ નિર્ણય લેવામાં આવશે. કર્મચારીઓનો પગાર કોન્ટ્રાક્ટર દ્વારા આપવામાં આવે છે.એએમસીએ કોન્ટ્રાક્ટરને પૈસા ચૂકવી દીધા છે.


ફેબ્રુઆરી, 2012 માંથી પોસ્ટ્સ બતાવી રહ્યું છે\nવાસ્તુશાસ્ત્રના આધારે તિજોરીકક્ષની રચના\nફેબ્રુઆરી 17, 2012\nઆપણે સૌ કોઈ જીવનમાં ધન-સંપતિનું મહત્વ નકારી શકીએ એમ નથી. ધન આપણને ભૂખ અને ગરીબીની પીડામાંથી બચાવી શકે છે. જીવનને સહ્ય અને આરામદાયક બનાવી આપે છે. હા, એ જરૂર છે કે ધનથી ખુશીને ખરીદી શકાતી નથી. પરંતુ જેમ Groucho Marx કહે છે તેમ, "While money can't buy happiness, it certainly lets you choose your own form of misery.” પ્રામાણિક રીતે અને સાચા રસ્તે ધન કમાવવામાં આવે તો તેમાં કશું જ અયોગ્ય નથી. પરસેવો પાડીને કમાયેલા ધનનો વ્યય ન થાય અને તેનો યોગ્ય રીતે સંગ્રહ થાય તે પણ જરૂરી છે. તે માટે વાસ્તુશાસ્ત્ર આપણી મદદે આવી શકે છે. ધનનો સંગ્રહ કરવાની જગ્યા એટલે તિજોરી અને તિજોરીને રાખવાની જગ્યા એટલે કે તિજોરીકક્ષ. આજે આપણે વાસ્તુશાસ્ત્ર પ્રમાણે તિજોરીકક્ષની રચના કેવી હોવી જોઈએ તે જોઈએ. * વાસ્તુશાસ્ત્ર મુજબ તિજોરીકક્ષ ઉત્તર દિશામા હોવો જોઈએ. ઉત્તર દિશા એ દેવોના ખજાનચી અને ધન-સંપતિના સ્વામી એવા કુબેરની દિશા છે. જો ઉત્તર દિશામાં તિજોરીકક્ષ બનાવવો શક્ય ન હોય તો પૂર્વ દિશામાં બનાવી શકાય. પરંતુ જો તિજોરી ભારે વજનની હોય કે ભારે અલમારી હોય તો દક્ષિણ - પશ્ચિમ દિશા તરફ રાખવી જોઈએ. * તિજોરીકક્ષનો આ\nફેબ્રુઆરી 13, 2012\nપ્રિય મિત્રો, નીચે આપેલ લીંક પર ક્લીક કરો અને જુઓ / વાંચો speakbindas.com દ્વારા લેવામાં આવેલ મારો જ્યોતિષ વિષય પરનો ઈન્ટરવ્યૂ. http://www.speakbindas.com/interview-of-astrology-advisor-vinati-davda/ ઈન્ટરવ્યૂમાં ચર્ચાયેલ પ્રશ્નો પ્રશ્ન : જ્યોતિષ વિદ્યા એટલે શું? એ શું સૂચવે છે? પ્રશ્ન: આપણા જીવનમાં જ્યોતિષનુ મહત્વ શું છે? પ્રશ્ન: વ્યક્તિના જીવનને બહેતર બનાવવા આ જ્ઞાનનો ઉપયોગ કેવી રીતે કરવો? પ્રશ્ન: આજકાલ જ્યોતિષશાસ્ત્રીઓ એટલા બધા છે કે કોણ ખરું જ્ઞાન ધરાવે છે તે જાણવું મૂશ્કેલ બની રહે છે. કોઈ વ્યક્તિને પોતાના વિશે જ્યોતિષશાસ્ત્ર શું કહે છે એ જાણવું હોય તો યોગ્ય જ્યોતિષશાસ્ત્રીની પસંદગી કેવી રીતે કરી શકે? કરવી જોઈએ? પ્રશ્નઃ પોતાની કુંડળી શું સૂચવે છે તે જાણવા માટે જ્યોતિષ જાણકારને કેવી રીતે પ્રશ્નો પૂછવા જોઈએ? પ્રશ્નઃ કોમ્પ્યુટરાઈઝ્ડ કુંડળી કેટલી સાચી? શું એના પર આધારિત રહી શકાય? પ્રશ્નઃ જ્યોતિષમા નંગ ધારણ કરવા, પૂજા-પાઠ તેમજ મંત્રો વગેરે - આ બધાનું શું મહત્વ છે? પ્રશ્નઃ જ્યોતિષશાસ્ત્રમાં વિશ્વાસ ન ધરાવનાર વ્યક્તિઓ કહેતા હોય છે કે હજારો-લાખો કિલોમીટર દૂર આવે


Category Archives: વિનુ મરચંટ વાર્તા સ્પર્ધા\nPosted on June 27, 2020 by Pragnaji\nવિષય:”મને કેમ વિસરે રે”\nવિનુ મર્ચન્ટ વાર્તા સ્પર્ધા -૨૦૨૦\n૧-‘અજાણ્યો દેવદૂત’-વૈશાલી રળિયા પ્રથમ ઇનામ $125\n૨-એની રીંગ હજી ન વાગી -ઈલા કાપડિયા $40\n૨-પુરાવો -સપના વિજાપુરા-$40\n૩-જીવનદાયિની”-આલોક ભટ્ટ -$31\n૩-સહ પ્રવાસી –અલ્પા શાહ $31\nમને કેમ વિસરે રે –રાજુલ કૌશિક -$25\nમારું તોફાની હનીમુન-જીગીષા પટેલ- $25\nમને આ વાર્તા સ્પર્ધાની બધી જ વાર્તા વાંચવાની ખૂબ મજા આવી. જે વાર્તાઓને ઈનામ મળ્યું છે તે વાર્તાઓ અને નથી ઈનામી ઘોષિત થઈ એ વાર્તાઓ વચ્ચે માત્ર ૧૯-૨૦નો ફરક રહ્યો છે. સાચા અર્થમાં તો દરેક વાર્તા એના આગવાપણાને કારણે કોઈને કોઈ સ્તર પર હ્રદયને સ્પર્શે છે. મારા માટે ઈનામી વાર્તાનું ચયન કરવું સહેલું નહોતું.\nઅહીં સાચા અર્થમાં તો દરેક પ્રતિસ્પર્ધી વિજેતા છે. સહુને મારા હાર્દિક અભિનંદન.\nવિનુ મરચંટ વાર્તા હરિફાઈ પાંચ વર્ષોથી બેઠકના પ્લેટફોર્મ પર ચાલી રહી હતી. એમાં ઈન્ટરનેશનલ સ્તર પર સહુએ ઉમંગથી ભાગ લઈને એને સફળ બનવી એ બદલ હું બેઠકનો, બધાં હરીફોનો અને ઉત્સાહથી એને વાંચનારા ને સાંભળનારા વાચકો ને શ્રોતાગણનો અંતરથી આભાર માનું છું. આ સમસ્ત સફળતાના સાચા હકદાર આપ સહુ છો.\nઆ હરિફાઈનું હાલ માટે આ છેલ્લું વર્ષ છે. આશા રાખું છું કે હું આપ સાથે બીજી યોજના લઈને આવતા વર્ષે ફરી જોડાઈ શકું.\nકોરોનાના આ મુશ્કિલ સમયમાં, આપ સહુ સ્વસ્થ રહો, સુરક્ષિત રહો એવી જ શુભકામના.\n-જયશ્રી વિનુ મરચંટ\nદરેક વિજેતાને વિનંતી તમારો ફોન નંબર સાથે સરનામું જયશ્રીબેનને મોકલે. jayumerchant@gmail.com\nPosted in વાર્તા, વાર્તા સ્પર્ધા, વિનુ મરચંટ વાર્તા સ્પર્ધા\t| Tagged "બેઠક ", "વાર્તા રે વાર્તા", /shabdonusarjan.wordpress, શબ્દોનુંસર્જન, સહિયારુંસર્જન, shabdonusarjan\t|4Replies\nPosted on December 14, 2018 by Pragnaji\n૧. કોઈ પણ વિષય પર વાર્તા\n૨. ઓછામાં ઓછા ૧૦૦૦ અને વધુમાં વધુ ૨૦૦૦ શબ્દોમાં વાર્તા હોવી જરૂરી છે. ઓછા કે વધુ શબ્દોવાળી વાર્તાને ડીસક્વોલીફાડ કરવામાં આવશે.\n૩. વાર્તા મૌલિક અને અપ્રકટ-ઈન્ટરનેટ, બ્લોગસ તથા પ્રીન્ટમિડીયામાં કે અન્ય સ્પર્ધાઓમાં શામીલ ન થઈ હોવી જોઈએ.\n૪. માર્ચની ૩૧ 2019 સુધી pragnad@gmail.co in word formate only\nને મોકલી આપવી. મોડાથી આવેલી કૃતિઓને સ્વીકારવામાં નહીં આવે.\n૫. વાર્તાના નિર્ણાયકનો નિર્ણય આખરી ગણાશે અને એ વિષે કોઈ ચર્ચા કરવામાં આવશે નહીં.\n૬. પહેલું ઈનામ: $૧૦૧\nબીજું ઈનામ: $૭૫\nત્રીજું ઈનામ : $૫૧\nઆશ્વાસન ઈનામ: $૨૫\nPosted in જયશ્રી મર્ચન્ટ, વિનુ મરચંટ વાર્તા સ્પર્ધા\t|9Replies\nPosted in કાવ્યાસ્વાદ, વિનુ મરચંટ વાર્તા સ્પર્ધા\t|5Replies\nવિનુ મર્ચન્ટ વાર્તા અને નિબંધ સ્પર્ધા નું પરિણામ\nPosted on May 16, 2018 by Pragnaji\nમિત્રો ઇનામની જાહેરાત થઇ ગઈ છે અને પરિણામ આ મુજબ છે.\nદરેક કેટેગરીમાં પહેલું ઈનામ $૧૦૧\nઅને બીજું $૫૧, એમ, બે ઈનામો આપવામાં આવશે.\nદરેક કેટેગરીમાં $૨૫ના એક એક આશ્વાસન ઈનામ પણ આપવામાં આવશે.\nવિનુ મર્ચન્ટ વાર્તા સ્પર્ધા નું પરિણામ –\nવાર્તા નું પરિણામ\n૧-નંબર -૨૪ -વૈશાલી રાડિયા\n૨-નંબર -૧૩-કલ્પનારઘુ શાહ -વાર્તા -૩૧ -આરતી રાજ પોપટ (બે વ્યક્તિ વચ્ચે વ્હેચાયું છે.)\n૩-નંબર -૫-રાજુલ કૌશિક-આશ્વાસન ઈનામ\nનિબંધ નું પરિણામ\n૨-નંબર -૧૯ -સપનાબેન\n૩-નબર -૧-પ્રવિણા કડકિયા-આશ્વાસન ઈનામ\nPosted in અષાઢની મેઘલી રાત, અહેવાલ, વિનુ મરચંટ વાર્તા સ્પર્ધા\t| 1 Reply\nવીનું મર્ચન્ટ વાર્તા અને નિબંધ સ્પર્ધા -31-આરતી રાજપોપટ\nઅષાઢની કાળી ડિબાંગ મેઘાડંબરી રાત છે.. ગોરંભયેલા આકાશે જાણે હવાને બાંધી કેદ કરી દીધી છે.. વાતાવરણને પણ જાણે મૂંઝ લાગી છે. બફારો બેકાબુ બન્યો છે.અકળાવનારી ગરમીથી પરસેવે રેબઝેબ વિનીત તેના પલંગ પર ચતોપાટ પડી છતને તાકી રહ્યો હતો. ફૂલ સ્પીડે ફરતો પંખો પણ પોતાનું પૂરું જોર લગાવવા છતાં હવા નહીં ખેંચી શકવાના અસામર્થ્યના લીધે જાણે ઉકળાટ ઠાલવી રહ્યો હતો.\nવિનિતને તો શરીરના ઉકળાટ સાથે મનનો ઉકળાટ પણ ક્યાં ઓછો હતો. આંખમાં નીંદરનું નામોનિશાન નહોતું, ફાટી આંખે છતને તાકી વિચારતો હતો.. દિમાગમાં વારંવાર ઉભરતો એક સવાલ શુ થઈ ગયું છે હસતા ખેલતા અંકિતને? તેની બેચેની વધારતો હતો.\nઅંકિત એનો મોટો ભાઈ, કહેવા માટે તો વિનિતથી મોટો હતો પણ, એકદમ નિખાલસ અને બાળસહજ નિર્દોષતા એનામાં હતી ખૂબ ભોળો હતો એટલો જ લાગણીશીલ અને શોર્ટટેમ્પર હતો. તેની સામે વિનીત બહુ મેચ્યોર્ડ અને ગંભીર હોવાથી બધા મજાકમાં તેને મોટો ભાઈ કહેતા. બને વચ્ચે વધુ નહીં માત્ર દોઢ વર્ષનો જ ફરક હતો. કેવી ધીંગામસ્તી અને ધમાલ બને હમણાં સુધી કરતા એ યાદ આવતા વિનિતના ચિંતાગ્રસ્ત ચહેરા પર એક\nમ્લાન સ્મિત ઉપસી આવ્યું.\nહંમેશા હસતો ખેલતો જિંદાદિલીથી જીવતો તેનો ભાઈ અચાનક ત્રણેક મહિનાથી સાવ અવાચક બની ગયો હતો. તે યાદ કરવા લાગ્યો હાયર સેકન્ડરી પતાવી અંકિતને જયારે આર્ટનો કોઈ કોર્સ માં ડિગ્રી કરવી હતી ત્યારે તેના પપ્પાએ તેને ફોર્સ કરી એમ કહી એન્જિયરિંગ લેવડાવ્યું કે તું ભણવામાં હોશિયાર છે તો એમાં જ કેરિયર બનાવ, આમ પણ આપણી આ નાની એવી ફેકટરીમાં આગળ જતા હવે તમારા ત્રણ ભાઈઓનો સમાવેશ વધતી મોંઘવારીમાં શક્ય નથી મોટો તો ભણી લગ્ન કરી સેટલ છે તો તમે બંને સારું ભણી તમારું ભવિષ્ય બનાવો અને અંકિતે પપ્પાની ઈચ્છાને માન આપી મન ન હોવા છતાં એન્જિનિયરિંગ લીધેલું. પહેલા ચાર સેમેસ્ટર માં તો વાંધો ન આવ્યો પણ પછી ન જાણે કેમ એનું મન જ નહોતું લાગતું અને આખરે એમાં ફેઈલ થયો તેનું ભણવા પરથી મન પણ ઉતરી ગયું.. ત્યારે પપ્પાએ અને તેને બેસાડી સમજાવેલો.. વાત જરા ગળે ઉતરતા ફરી એક્ઝામ આપી અને પાસ થયો અને એ પણ ખુબ સારા માર્ક્સ સાથે.. પછી તો છેલ્લું સેમ. પણ મહેનત અને ઇંટરેસ્ટથી કર્યું.. અને કોલેજ માંથી જ ઇન્ટર પણ મળતા તે સમાચાર ઘેર લઈને આવ્યો તે દિવસે પણ કેટલો ખુશ હતો. કોલેજ પુરી થઈ અને ઇન્ટર ચાલુ જ થવાની હતી ત્યાં અચાનક એવું શું થયું કે એની હાલત આવી થઈ ગઈ..\nકદી ખુબ ગુસ્સો અને ચિડચિડાપણ, વળી ક્યારેક સાવ સુનમુન થઈ જાય ખોરાક સાવ ઓછો લ્યે કોઈ સાથે બોલે નહિ, રૂમમાં પડ્યો રહે.. બીજી ખાસ એક વાત હતી કે ફોન અને ટીવીથી દૂર ભાગતો એ જોઈ ડરી જતો ચીસો પાડવા માંડતો.. ” દૂર લઇ જાવ મારાથી આને.. કેમ મને હેરાન કરો છો.. એમ કહી બૂમો પાડી પાછો રૂમમાં ભરાઈ જતો.. એક દિવસ તો મોટાભાઈની નાનકી દિયા ચાચુની લાડલી ફોન લઈ અંકિત પાસે ગઈ ‘ ચાચુ સેલ્ફી.. સ્માઈલ પ્લીઝ’ અને શું થયું પણ અંકિત વાયોલન્ટ થઈ ગયો તેના હાથમાંથી ફોન લઈ ફેંકી દીધો.. બિચારી છ વર્ષની દિયા ખુબ ડરી ગઈ હતી.\nડોક્ટર ના કહેવા મુજબ ડિપ્રેશન છે તેના મનમાં શું ચાલે છે એનો તાગ મેળવવો પડે પણ એ કશું બોલતોજ નહોતો.. કઈ પણ પૂછવા જઈ તો રડી પડતો.. ડોક્ટર એ કહ્યું આમજ રહેશે તો તેનું માનસિક સંતુલન જતું રહેશે. ગોરંભાટ એટલો ને અકળામણ વધતી જાય છે શું કરવું કઈ સમાજ નથી પડતી.. ત્યાં ‘વિનીત…’ કરી મમ્મીની બુમ સંભળાઈ.. સફાળો ઉભો થઈ તેમના રૂમ તરફ ભાગ્યો.. શું થયું હશે..? અંકિત ને તો કશું.. ને એના પેટમાં ફળ પડી.\nઆમ તો એ બંને એક જ રૂમમાં સુતા પણ હમણાંથી તેને મમ્મી તેની પાસે સુવડાવતી. મનમાં બબડતો ને વિચારતા પહોંચી જોયું તો અંકિત આખો ધ્રુજી રહ્યો હતો.. હાથ પગ ખેંચાતા’તા આંખો ચકળ વકળ.. મમ્મી એ કહ્યું ઊંઘમાંથી ડરીને જાગી ગયો અને હવે આવું થાય છે. પોતે જઈ પાસે બેસી એને બેઠો કર્યો છાતીએ લગાવ્યો.. વંડામાં માથે હાથ ફેરવી થોડી વાર એમજ રહેવા દઈ સુવડાવ્યો માથે હાથ ફેરવતા રહી સુઈ ગયો ત્યાં સુધી બેસી રહ્યો..\nમાની આંખમાં આંસુ સમતા નહોતા.. તેને પણ અંકિતની હાલત જોઈ ખુબ તકલીફ થઈ પોતાના રૂમ તરફ ધીમે પગલે ચાલ્યો વચ્ચે પડતા ઘર મંદિર પાસે તેના પગ અટકી ગયા ઈશ્વર પાસે કદી કશું નહીં માંગ્યું હોય એવા વિનીત થી આપોઆપ બે હાથ જોડાય ગયા ‘ પ્રભુ હવે તમેજ કશો રસ્તો સુજાવો હવે નથી જોવાતું..’ આટલું કહી પોતાના રૂમમાં ભાગ્યો. બહાર જોરથી વીજળી ગરજી ને વરસાદ તૂટી પડ્યો.. અંદર વિનીત તકિયાના મોં છુપાવી રડી પડ્યો કેટલીવાર સુધી બહાર વરસાદ અને અહીં વિનીતની આંખો વરસતા રહ્યા.. અચાનક ચમકતી વીજળીનો તેજ લિસોટો બારી સુધી ડોકિયું કરી ગયોને વિનીતના મનમાં ઝબકારો થયો અંકિતના કોઈ ફ્રેન્ડ્સ ને મળી કઈ જાણી શકાય.. એના ફ્રેન્ડ્સ? ઓહ મોબાઇલમાંથી મળશે એમના નામ્બેર.’ અને એનો ફોન યાદ આવ્યો.. ક્યાં છે એનો ફોન? યાદ આવ્યું ઘણા દિવસથી તે દી દિયા સાથે થયું પછી એનો ફોન તો અહીં કબાટ માં જ મૂકી દીધો હતો. ઉઠ્યો આંખ સાફ કરી ફોન શોધીને કાઢ્યો પણ એટલા દિવસથી વપરાયો નહોતો તેથી બેટરી ઝીરો હોવાથી બંધ હતો.. ઝટપટ ચાર્જર લગાવી ચાર્જ માટે મુક્યો.. બે ત્રણ પોઇન્ટ ચાર્જ થતા તરત ચાલુ કર્યો પણ ખુલ્યો નહિ પાસવર્ડ નાખેલો હતો. હવે? હવે કેમ ખોલું અને ખુલે નહિ ત્યાં સુધી ફ્રેન્ડ ના નંબર કેમ મળે.. હવે તો એક ઉપાય છે સવારે કોઈ મોબાઈલ શોપમાં જઈ કઈ રસ્તો કાઢું વિચારી આશાની એક કિરણ દેખાતા આંખે એક ઝપકી મારી. સવારે ઉઠી ફટાફટ તૈયાર થઈ બહાર આવ્યો નાસ્તાના ટેબલ પર ભાભી એ બનાવેલ નાસ્તો સહુ એ ઉદાસ ચહેરે ચુપચાપ ખાઈ લીધો.\nમાં: બેટા કંઈક કર ને એની હાલત હવે જોવાતી નથી’ કહી ફરી રડી પડી.. ભાઈ ભાભી પપ્પા બધાની આંખ ભીની થઈ ગઈ.\n‘ હા માં તું ચિંતા ન કર આપનો હસતો ખેલતો અંકિત આપણને જલ્દી પાછો મળશે.’\nબીજું એની પાસે કહેવા માટે હતું પણ શું!\nદુકાનો દસ વાગ્યા પછી ખુલે તો જવાને હજુ થોડી વાર હતી એ વારંવાર ઘડિયાળ જોતો હતો સમય પણ જાણે એની ઉતાવળ સામે ધીમો પડ્યો હતો.ત્યાં બારણે બેલ વાગી..વિનીતે જઈ દરવાજો ખોલ્યો બાર એક યુવાન ઉભો હતો.. ‘અંકિત નું જ ઘર છે ને આ?’\n‘હા તમે કોણ’\n‘હું તેનો કોલેજ નો દોસ્ત રોહન.. તું વિનીત છે ને તેનો ભાઈ’\n‘હા પણ મેં તમને જોયા નથી અને ઓળખતો પણ નથી.. આમ તો હું એના લગભગ બધા મિત્રો ને ઓળખું છુ’.\n‘હું અંદર આવી શકું? પછી બધી વાત કરીએ’\n‘ ઓહ સોરી.. ચોક્કસ એવો ને’.\nએ આવ્યો અંદર સિફા પર ગોઠવાયા પછી વિનીતે અધીરાઈ થી પૂછ્યું ‘શું તમે બંને ખુબ સારા મિત્રો હતા’?\n‘ ફાઇનલ યર માં અમે ખુબ ક્લોઝ થઈ ગયા હતા.’\n‘ તો તમને એની હાલત વિષે જાણ હશે જ ને? આટલા દિવસ કેમ ન દેખાયા? એની સાથે શું કોલેજ માં કે બહાર કશું થયું હતું? તમે એના મોબાઈલનો પાસવર્ડ જાણો છો’? વિનીતે એક સાથે એક શ્વાસે કેટલાય પ્રશ્નો પૂછી લીધા.\n‘અરે અરે શાંતિ બધું કહું છું.’\nઅને પછી એને જે કીધું એ જાણે રાતે ફ્રેન્ડને યાદ કરવો અને અત્યારમાં તેનું આવી પહોંચવું એક યોગાનુયોગ હતો કે દિલથી માંગેલી દુઆનો ઈશ્વરીય સંકેત!\n‘હું અને અંકિત કોલેજમાં સાથે હતા પણ શરૂઆતમાં અમારે એવી કોઈ દોસ્તી નહોતી પણ ધીમે ધીમે મારા બીજા દોસ્ત થ્રુ એને મળ્યો મને એનો જિંદાદિલ સ્વભાવ ખુબ ગમ્યો ને ધીરે ધીરે અમે જિગજાન મિત્રો બની ગયા.. પણ મને કદી તને કે તારા ઘરનાને મળવાનો મોકો ન મળ્યો.. બધું બરાબર જ હતું એને જોબ મળવાથી ખુબ ખુશ પણ હતો. પણ તમને યાદ હશે કોલેજ ના લાસ્ટ ડે અમે લોકો નાઈટ સ્ટે કરવા બધા મિત્રો સાથે છેલ્લી વાર રહી લઇ, પછી તો બધા પોતપોતાના રસ્તે ચાલ્યા જશે વિચારી રિસોર્ટ ગયેલા? બધા બેસી તેની વાત ધ્યાનથી સાંભળતા હતા.\nએ દિવસે રાતે જમતા જમતા બધા વાતો કરતા બેઠા હતા ડ્રિન્ક ડાન્સ અને ડિનરની મોજ ચાલી રહી હતી.. ખુબ મોડા બધા પોતપોતાના રૂમમાં સુવા ગયા.. હું અંકિત અને હજી એક ફ્રેન્ડ એક રમ શેર કરતા હતા.. ગ્રુપમાં કેટલીક છોકરીઓ પણ હતી એ લોકો પણ બે રૂમ શેર કરી રહેવાના હતા.. ત્યાં સામી બાજી કોઈક ઝગડી રહ્યું છે એવું લાગ્યું અમે ત્યાં ભાગ્યા..ત્યાં વાત એમ હતી કે પીધેલા એક પૈસાદાર બાપના બગડેલા છોકરાએ મિતાલીની કશી ગંદી મજાક કરી હતી તો બધી ગર્લ્સ એની સાથે ઝગડી રહી હતી.. વિનીતને મિતાલી માટે સોફ્ટ કોર્નર તો એનું માથું ફરી ગયું એ વચ્ચે પડ્યો એમાં પેલા છોકરાને અને એને ખુબ બોલાચાલી અને હાથાપાઈ થઈ ગઈ.. માંડ બધાએ વચ્ચે પડી બેઉને શાંત પાડ્યા પેલા પાસે મિતાલીને સોરી કહેવડાવ્યું અને બધા સુવા ગયા.. સવારે હવે વધુ કોઈને રહેવાનો મુડ નહોતો તો બધા પાછા ફર્યા..\nવિનીતને યાદ આવ્યું તે દિવસે સવારમાં જ પાછા આવી જતા બધાએ પૂછ્યું હતું કે તું તો રાત્રે આવાનો હતોને ત્યારે તેણે એમજ કહી વાત ઉડાવી દીધેલી.\n‘હું તો પછી એક વીક માં મારા વિઝાને બધું તૈયાર હતું તો મારી બેન પાસે યુએસ ચાલ્યો ગયો.. ત્યાંથી પણ અમારે રેગ્યુલર વાતો થતી.. લગભગ ૧૫-૨૦ દિવસ પછી એક દિવસ અંકિત બહુ અપસેટ હતો.. મને કહે પેલો રિસોર્ટમાં ઝગડો થયો તો એ મને રોજ ધમકી આપે છે તને જોઈ લઈશ મારી પાસે માફી મંગાવી પેલી ચાંપલી ને પણ જોવા જેવી કરીશ..\nફરી બીજે દિવસે એમ રોજ કહેતો કે એ રોજ ડરાવે છે એક દિવસ વધારે ડારેલો હતો મને કે તું કયારે આવે છે તારું ખાસ કામ છે પેલા તારું નામ પણ લીધું આજે તારી પર પણ ખાર રાખી બેઠો છે. ને હું ડરી ગયો મારા પપ્પાને બધી ખબર પડે તો મારુ આવી બને.. મેં અંકિતના કોલ લેવાના બંધ કરી દીધા વોટ્સઅપ પણ બંધ કરી દીધું હું સ્વાર્થી બની ગયો.. અને મારું રોકવાનું પણ ત્યાં લંબાવી દીધું.થોડાં દિવસ પછી મને લાગ્યું મેં આ બરાબર નથી કર્યું શું થયું હશે અંકિત સાથે લાવ ફોન કરી જોઉં પણ, એનો ફોનજ બંધ આવતો હતો મને બહુ ચિંતા થતી’તી\nમારુ મન મને કોસતું હતું..હજી ગઈ કાલે સવારેજ આવ્યો એક ફ્રેન્ડ પાસેથી અંકિતની હાલત જાણી અહીં આવ્યો.’\n‘લાવ એનો ફોન ક્યાં છે મને પાસવર્ડ તો ખબર છે જો એને બદલ્યો નહિ હોય તો.’\nવિનીતે ખીસામાંથી ફોન કાઢીને આપ્યો. રોહને પાસવર્ડ નાખ્યો .ફોન ખુલી ગયો..\nએ અને વિનીત બંને એ મળી મેસેજ ચેક કર્યા પછી વોટ્સઅપ ખોલ્યું તેમાં એક અનનોન નંબર પરથી કેટલા મેસેજ હતા અને એમાં સાથે હતા અંકિત અને મિતાલીના ફોટો શોપ કરેલા ગંદા ફોટોગ્રાફ્સ અને એ બંનેની ઘરે કોલેજ માં અને એની થનારી ઓફિસમાં બતાવી દેવાની લૂખી ધમકી. બને આઘાતથી સુન્ન થઈ ગયા. એકલા એકલા શું શું સહન કર્યું હશે આ છોકરાએ કેવી વીતી હશે તેની પર.. ને વિનીતને તેનું ફોન અને કેમેરાથી ડરવાનું કારણ પણ સ્પષ્ટ સમજાઈ ગયું.\nહવે શું કરવું એ વિચારી થોડી વાર બેય ચુપચાપ બેઠા રહ્યા.\nપછી.. રોહન: ક્યાં છે અંકિત હું એને બે મિનિટ મળી શકું જોઈ શકું..’\nવિનીત એને એના રૂમમાં લઈ ગયો.. ઉનમુન ટુંટિયુ વાળી બેઠો તો પલંગ પર ઓળખાઈ પણ નહિ એવો..\nરોહને એકદમ પાસે જઈ ધીમેથી બોલાવ્યો..\nઅવાજ સાંભળી ઊંચું જોયું.. થોડી વાર તાકી રહ્યો એને.. પછી એના ચહેરાના હાવભાવ બદલાયા.. રુદન, પીડા હાસ્ય, ધરપત ન જાણે કેટલા ભાવ આવ્યા ને ગયાં.. ઉભો થયો અને કેટલા દિવસે બોલ્યો ‘રોહન..’ તું આવી ગયો ક્યાં હતો હું કેટલો એકલો પડી ગયો હતો.. કહી એને વળગી રડી પડ્યો.. ખુબ વાર રડી પછી ‘ચાલ તને ધણી વાત કરવી છે બાર જઈ’?\nરોહન અને વિનીતે એક બીજાની સામું જોયું\n‘ ના તું હમણાં આરામ કર મારે થોડું કામ છે હમણાં કલાક માં એવું હો પછી આપણે બધી વાત કરશું..\n‘પણ તું પાછો ચાલ્યો નહિ જાય ને?\n‘ ના ના હમણાજ આવ્યો તું ચિંતા ન કર.’\nવિનીત ને લાગ્યું હવે ખતરો ટળી ગયો. ગોરંભાયેલું આકાશ આખી રાત ના વરસાદ પછી ખુલી ગયું હતું વાદળો છટી ગયા હતા.\nPosted in અષાઢની મેઘલી રાત, વિનુ મરચંટ વાર્તા સ્પર્ધા\t| Leaveareply\nPosted in અષાઢની મેઘલી રાત, વિનુ મરચંટ વાર્તા સ્પર્ધા\t| Tagged "વાર્તા રે વાર્તા", /shabdonusarjan.wordpress, Bethak, https://shabdonusarjan.wordpress.com/, shabdonusarjan.wordpress.com\t| Leaveareply\nવીનું મર્ચન્ટ વાર્તા અને નિબંધ સ્પર્ધા-૨૯-અમિત રાડિયા\nPosted on March 31, 2018 by Pragnaji\nઅષાઢની હેલીને ભીંજવે શ્રાવણનાં સરવડાં\nબાદલ યૂં ગરજતા હૈ, ડર કુછ ઐસા લગતા હૈ,\nચમક-ચમક કે લપક કે, યે બીજલી હમ પે ગિર જાએગી…\nરેડિયોના 93.5 સ્ટેશન પર વાગી રહેલું આ સુંદર ગીત જાણે કાન અને મનને તરબતર કરતું હતું. ઘરની બાલ્કનીમાં ‘ખાસ’ પોતાના માટે બનાવેલા ઝૂલા પર હળવે હળવે ઝૂલતી એ વરસાદી મદમસ્ત વાતાવરણને આંખોથી નીરખવાની સાથે જાણે આત્માને પણ તરબોળ કરવામાં તલ્લીન હતી, અષાઢા.\nઆ તલ્લીનતા કંઈ પ્રથમ વખતની થોડી છે. દર વર્ષે જ્યારે અષાઢ માસમાં આકાશમાં વરસાદ જામ્યો નથી કે અષાઢા એમાં ખોવાઈ નથી. અષાઢ મહિનો એટલે અષાઢાનો આરાધ્ય દેવ. અષાઢ માસ શરૂ થાય,આકાશમાં કાળાં ડિબાંગ વાદળાં છવાય, રમઝટ વરસાદ વરસ પડે ને અષાઢા પણ જાણે એ જ વરસાદનું ટીપું હોય એમ વરસી પડે. જલબિંદુઓની સાથે એ પણ હવામાં તરે, આમ-તેમ લહેરાય અને છેલ્લે પ્યાસી ધરતીની તરસ બુઝાવવા નીચે પડીને વિખેરાય જાય.\nતમને થશે કે આ ‘અષાઢા’ વળી કેવું નામ! કોઈ છોકરીનું નામ તે વળી આવું હોતું હશે? પણ, એવું છે કે અષાઢાનો જન્મ પણ આવી જ એક વરસાદી અષાઢી સાંજના થયો હતો. અને એટલે જ, મમ્મ-પપ્પાએ વહાલી દીકરીને નામ આપ્યું, ‘અષાઢા’. બસ, ત્યારથી શરૂ કરીને આજે વીસની થવા છતાં અષાઢાને અષાઢી વરસાદ સાથે કંઈ અલગ જ નાતો છે. મીરાંબાઈ જેમ કૃષ્ણને ભજે તેમ આખુંય વર્ષ અષાઢા વરસાદની રાહ જુએ. કૉલેજના મિત્રવર્તુળમાં પણ તેનું નિકનેમ ‘વરસાદી ઝડી’ પડી ગયેલું.\nઅષાઢાનું કૉલેજિયન મિત્રવર્તુળ એટલે કાર્તિકા, ફાલ્ગુન, વૈશાખ, આશી અને શ્રવાણ, ‘હમ છહ’. આ અડધો ડઝનના ગ્રૂપની એકતા પણ ગજબની. રમત, નાટક, સંગીત અને હા શિક્ષણમાં તો ખાસ આગળ જ હોય. તેવામાં એક વાર આવી ‘યુવાપ્રતિભા શોધ’. આ મિત્રમંડળી તો એમાં હોય જ ને! તેમણે નાટ્યસ્પર્ધામાં ભાગ લેવાનું નક્કી કર્યું. નાટકનો વિષય પસંદ કરવા બધા મળ્યા, કૉલેજ કેન્ટીનમાં. ચીઝ સેન્ડવિચ મોઢામાં થઈને હોજરી સુધી પહોંચી અને બસ, બધાની વિચારશક્તિ ખીલી ઊઠી. કાર્તિકાએ કેકારવ કર્યો, ‘ભર્તૃહરિ અને પિંગલા’.\nત્યાં તો ફાલ્ગુન ટહુક્યો, ‘ના રે બાબા! બેવફાઈની કથા નહીં, હોં.’ વૈશાખ કહે, ‘હીર-રાંઝાની પ્રેમકહાની.’ ‘ઊંહુ… બોવ જૂનું…’ શ્રાવણે ચોકડી મારી. ક્યારની વિચારોમાં ખોવાયેલી અષાઢાને હચમચાવી આશી બોલી, ‘હવે તું જ કંઈ બોલને યાર, અષાઢા.’ અને કંઈક તંદ્રામાં ખોવાયેલા ભાવ સાથે અષાઢાના મોંમાંથી શબ્દો સર્યા, ‘મેઘદૂત’. સંસ્કૃત મહાકવિ કાલિદાસની પ્રેમ, વિરહ અને શૃંગાર એમ ત્રણ રસના ત્રિવેણીસંગમવાળા વિષયના નાટકને તરત જ બધાએ થમ્બ્સ અપની સાઇન બતાવી લાઇક કરી દીધું.\nબસ, પછી તો શરૂ થઈ ધમાચકડી. સંવાદ લેખન, ડ્રેસિંગ, ગીત-નૃત્યના રિહર્સલ્સ. કૉલેજમાં ભણવાનું ને સાંજે નાટકની તડામાર તૈયારીઓ. ‘મેઘદૂત’ની યક્ષિણી બની અષાઢા ને યક્ષના પાત્ર માટે શ્રાવણ પર પસંદગીનો કળશ ઢોળાયો. દિવસોની મહેનત બાદ આખરે સ્પર્ધાનો દિવસ આવી પહોંચ્યો. શહેરના જાણીતા નાટ્યહોલમાં ભવ્ય સ્ટેજ અને નજર પહોંચે ત્યાં સુધીની ભરચક્ક મેદની. એક પછી એક નાટક રજૂ થતા ગયા. પ્રેક્ષકોની તાળીઓ પડતી રહી. મેઘદૂત નાટકનું નામ માઇક પરથી ગૂંજ્યું અને સૌની નજર પડદા ભણી ખેંચાઈ. પડદો ખૂલ્યો ને સૌ જોઈ જ રહ્યા, ‘અરે! આ શું?’ ‘લાઇટ ગઈ કે?’ ‘ઓહ! સભાગૃહ પર વીજળી પડી કે!’ એવા અનેક ઉદ્ગારો સંભળાઈ રહ્યા. અષાઢના કાળા ડિબાંગ વાદળછાયા આકાશ જેવું બૅકગ્રાઉન્ડ અને મૂશળધાર વરસાદમાં અચાનક જોરદાર વીજળી ચમકી. પરફેક્ટ લાઇટ ઍન્ડ સાઉન્ડ. પ્રેક્ષકો સ્તબ્ધતાથી જોઈ રહ્યા. અંતે વીરહી યક્ષની વ્યથાને વાચા આપતું શ્રાવણનું ગીત એના સુમધુર કંઠેથી વહેતું થયું અને લોકો હોશમાં આવ્યા. સતત ગડગડાટની વચ્ચે અષાઢા અને શ્રાવણના અભિનયને સૌએ વધાવ્યો. બંને જાણે કાલિદાસના યક્ષ-યક્ષિણીના વિરહને સ્ટેજ પર મૂર્તિમંત કરીને, પાત્રોમાં ઓગળી જઈને અભિનયનાં ઓજસ પાથરતાં રહ્યાં. કુદરતની લીલા કે બહાર પણ જોરદાર વરસાદ વરસે છે. એ જ અષાઢ માસ અને અષાઢી ઘનઘોર વર્ષા. હોલની અંદર પ્રેક્ષકો અભિનયના વરસાદમાં તરબતર અને હોલની બહાર દુનિયા આકાશી વરસાદમાં તરબોળ. સતત દસ મિનિટ સુધી આખો હોલ તાળીઓના ગડગડાટથી ગૂંજી રહ્યો ને નિર્ણયની રાહ જોયા વિના જ ‘મેઘદૂત’ને પ્રથમ જાહેર કરી દીધું.\nઅભિનંદનની ભવ્ય વર્ષા વચ્ચે પણ અષાઢા જાણે કંઈક વિચારમાં હોય તેવું લાગ્યું. અષાઢાની ભીતરમાં પણ અષાઢી વરસાદનું તોફાન જામ્યું હતું. નાટકમાં ભજવેલા પાત્ર સાથેનું તાદાત્મ્ય કે યૌવનની ઉંમરે વશ કરેલા દિલની ઊર્મિઓ. બસ અષાઢાના મનમાં એક જ વિચાર કે ક્યારે એકાંત મળે અને ક્યારે શ્રાવણને…\nપણ, આ તો અષાઢા! અષાઢની ધોધમાર વર્ષા જડચેતન તમામને તરબોળ કરી દે, પણ અષાઢાની ભીતરનાં લાગણીના ઘોડાપૂરની લગામ કેમ છૂટે! ચલને, આપણી ટ્રોફી સાથે આપણો ગ્રૂપ ફોટો પડાવવા. બધા તને શોધે છે ને તું અહીં સંતાયેલી છે. આશીએ હાથ પકડીને ખેંચી ને પ્રેમનાં મેઘધનુષી અશ્વો પર સવાર અષાઢા વાસ્તવિકતામાં આવી પડી. બસ, આમ જ સમય વીતતો ગયો. અષાઢા પણ હૈયાની વાતને હૈયામાં રાખીને રુટિન લાઇફ જીવવા માંડી.\nકૉલેજના ત્રીજા વર્ષની પરીક્ષાનું છેલ્લું પેપર. પેપર્સની વાતો કરતાં અષાઢા અને કાર્તિકા લોબીમાં જતાં હતાં. અચાનક કાર્તિકાએ કહ્યું, ‘અષાઢા ચાલ આપણે કૉલેજ ગાર્ડનમાં બેસીને બધાની રાહ જોઈએ.’ ‘ગુડ આઇડિયા’ અને બંને પહોંચી તેમની કાયમની જગ્યાએ. અચાનક અષાઢાનો હાથ પકડીને ફેરફુદરડી ફરતી કાર્તિકા બોલી ‘અષાઢા.., અષાઢા… માય ડીઅર, આઈ એમ ઇન લવ.’\n‘વૉટ! વાઉ… કોણ છે એ બલિનો બકરો? જરા નામ તો બોલ.’ અષાઢાએ સાનંદાશ્ચર્ય પૂછ્યું.\n‘હી ઇઝ શ્રાવણ. યસ, આઈ લવ શ્રાવણ. પણ, અષાઢા તું હમણાં કોઈને કહેતી નહીં. રિઝલ્ટના દિવસે દર વર્ષની જેમ પાર્ટીમાં બધાની વચ્ચે શ્રાવણને પ્રપોઝ કરીશ. પ્લીઝ ત્યાં સુધી કંઈ જ બોલતી નહીં.’\nઅને એવું તો કંઈ કેટલુંય કાર્તિકા બોલતી રહી, પણ અષાઢાના મનમાં તો પ્રેમ અનૈ મૈત્રી વચ્ચેનો જંગ ચાલુ થઈ ગયો. સ્તબ્ધ બની પૂતળાની જેમ તે ઊભી રહી ગઈ. કાર્તિકા પોતાની લાગણીઓનો ધોધ વહાવતી રહી.\nબંનેના આ વિચારપ્રવાહને વિરામ મળ્યો બાકી બધાના આવવાથી. ભવિષ્યના પ્લાનની વાતોમાં, એકબીજાંના સંપર્કમાં રહેવું અને રિઝલ્ટના દિવસે મળવાના વાયદા સાથે સૌ છૂટા પડ્યા. પોતાના મનમાં ચાલતા વિચારોના ઘમસાણ યુદ્ધની સાથે અષાઢા ઘરે પહોંચી.\n‘આવી ગઈ બેટા, કેવું રહ્યું પેપર? અને તારા માટે એક સરપ્રાઇઝ છે!’ કહીને મમ્મી-પપ્પાએ તેને આવકારી.\n‘સુપર્બ. પણ, મારી સરપ્રાઇઝ શું છે એ તો કહો, મમ્મા.’ આંતરિક જગતમાંથી બહાર આવી નોર્મલ થતાં અષાઢા બોલી.\nપપ્પાએ જવાબ આપ્યો, ‘અષાઢા, તને અમદાવાદ જોવાની બહુ ઇચ્છા હતી ને? તો સાંભળ તારી વિશ પૂરી થઈ. મને પ્રમોશન મળ્યું છે અને મારી બદલી અમદાવાદ થઈ છે. હવે આપણે ત્યાં જ રહીશું ને તું તારા મનગમતા કરિયર કોર્સ પણ કરજે. પરમ દિવસે જોઇન કરવાનું છે. ફટાફટ પેકિંગ કરીને કાલે જ નીકળી જવું પડશે.’\nપપ્પાની વાત સાંભળીને અષાઢાના મનમાં ચાલી રહેલા વિચારયુદ્ધને વિરામ મળી ગયો. અષાઢાને લાગ્યું કે જાણે ભગવાને જ તેને રસ્તો દેખાડ્યો. પોતે તો દિલની વાતને વાચા આપી જ નહોતી. કોઈની સમક્ષ પોતાના પ્રેમનો એકરાર કર્યો નથી. અરે! ખુદ શ્રાવણ પણ અષાઢાના પ્રેમની હેલીને ક્યાં પીછાણે છે? જ્યારે કાર્તિકાએ તો પોતાને પરમ સખી ગણીને પ્રિયપાત્ર પહેલાં જ તેને દિલની વાત કરી છે. પોતાના પર અતૂટ ભરોસો મૂક્યો છે. કયા શબ્દોમાં તેને કહેવું કે, ‘હું પણ શ્રાવણને…’\nઆ સાંભળીને તેના દિલ પર આઘાત લાગે ને? કેટલા વિશ્વાસથી તેણે મને કહ્યું છે. એનો વિશ્વાસઘાત મારાથી નહીં થાય. ‘થૅન્ક યૂ ભગવાન! પપ્પાની બદલી કરીને તમે મને ધર્મસંકટમાંથી ઉગારી લીધી. કાર્તિકાને તેનો પ્રેમ મળી જશે. બંને એકબીજાં સાથે ખૂબ ખુશ રહેશે.\nઅષાઢા એકવીસમી સદીની આધુનિકા હોવા છતાં તેનો પ્રેમ પવિત્ર છે. તેનામાં સ્વાર્થીપણું નથી. પોતાની મિત્રને તેનો પ્રેમ મળે અને તે સુખી થાય એવા સુંદર વિચાર સાથે મનની ઊર્મિઓને મનમાં જ સાચવીને અષાઢા મમ્મી-પપ્પાની સાથે અમદાવાદ શિફ્ટ થઈ ગઈ. સતત એકબીજાંના સંપર્કમાં રહેવાના વાયદાને તોડી કોઈનેય નવું એડ્રેસ કે કોન્ટેક્ટ નંબર આપ્યા વિના નવી દુનિયામાં રહેવા ચાલી ગઈ. કૉલેજનું રિઝલ્ટ પણ પપ્પાની સાથે જ મંગાવી લીધું. રિઝલ્ટના દિવસે એકલી રૂમમાં ભરાઈને અષાઢા ખૂબ રડી. જાણે અષાઢની હેલી બે મહિના વહેલી આવી ગઈ. અને એ પણ આકાશને બદલે અષાઢાની આંખોમાં. પણ એ આંસુ દુ:ખનાં નથી, ત્યાગનાં છે. જેમાં અષાઢા ભીંજાઈ રહી છે.\nસમયની રેતી સરી જાય અને આપણી મુઠ્ઠી બંધ જ રહી જાય એમ જોતજોતાંમાં પાંચ વર્ષનો સમય વીતી ગયો. અમદાવાદના ‘આધાર’ ગ્રૂપ દ્વારા દિવ્યાંગ બાળકો માટે એક સંગીતસંધ્યાનું આયોજન કરવામાં આવ્યું. શૉ માટે શહેરના જાણીતા જીએમડીસી ગ્રાઉન્ડમાં સ્ટેજ શણગારાયેલું છે. વિધવિધ પ્રકારનાં આધુનિક વાજિંત્રોની સાથે સાજિંદા તૈયાર છે. શૉની તમામ ટિકિટો ધાર્યા કરતાં પણ ઝડપથી વેચાઈ ગઈ. લોકો શૉ શરૂ થવાના સમય પહેલાં જ પહોંચી ગયા અને મોટા ભાગની ખુરશીઓ ભરાઈ ગઈ. લોકોના આટલા ઉત્સાહનું કારણ છે, સંગીતસંધ્યાની ગાયિકા, અષાઢા.\nજી હા, આ આપણી અષાઢા જ છે. કોયલનો કંઠ તો પહેલેથી જ હતો, તેમાં ભળ્યો બે વર્ષની સખત તાલીમનો રંગ અને અષાઢાએ સંગીતને જ કરિયર તરીકે સ્વીકારી લીધું. તેના અવાજમાં અજબ મોહિની છે. તેના ગીતને સાંભળીને જાણે વાતાવરણ પણ મુગ્ધ બનીને સાંભળી રહે. અષાઢાનાં ગીતોમાં પ્રભુભક્તિનો લય છે અને કરુણતાનો રાગ છે. સાંભળનારને લાગે કે જાણે કૃષ્ણવિરહમાં ઝૂરતી રાધા અને કૃષ્ણભક્તિમાં ડૂબેલી મીરાંનો સંગમ અહીં જ છે.\nધીમે ધીમે કાર્યક્રમ શરૂ કરવાનો સમય થઈ ગયો. બરાબર ઘડિયાળના કાંટે શૉ શરૂ થયો.\n‘મેઘા છાએ, આધી રાત… બૈરન બન ગઈ નિંદિયા…’\nઅષાઢાએ આજે અષાઢ માસના સમયને વર્તીને વરસાદી ગીતોનો દોર શરૂ કર્યો. જેમ જેમ ગીતો જામતાં ગયાં તેમ તેમ શ્રોતાઓ પણ સંગીતની દુનિયામાં મગ્ન થતાં ગયા જે જાણે કુદરત પણ અષાઢાને સાંભળવા માટે આવી હોય તેમ અષાઢના છેલ્લા દિવસે અમદાવાદ પર ઘનઘોર વાદળ છવાઈ ગયાં. સતત બે કલાક સુધી શ્રોતાઓ મંત્રમુગ્ધ બની અષાઢાના કંઠની મીઠાશને માણતા રહ્યા. એ સમયે આકાશ સામે પણ કોણ જુએ!\nઅંતે જ્યારે સ્ટેજ પરથી કાર્યક્રમ સમાપ્તિની જાહેરાત થઈ ત્યારે પણ લોકો તો ‘વન્સ મોર’, ‘વન્સ મોર’ જ પોકારતા રહ્યા. શરૂઆતની ઔપચારિક વિધિઓ બાદ ‘આધાર’ ગ્રૂપના યુવા કાર્યકરે માઇક સંભાળ્યું. ‘દેવીઓ અને સજ્જનો, આપ સૌ જાણો જ છો કે અમારું ગ્રૂપ છેલ્લાં ત્રણ વર્ષથી દિવ્યાંગ બાળકો માટે શાળા, સાધન સહાય, ઑપરેશન માટેની જરૂરી મદદ જેવાં અનેક કાર્યો કરે છે. આજની આ સંગીત સંધ્યા દ્વારા થનારી તમામ આવક પણ તેમાં જ વપરાશે. એક ખાસ જાહેરાત આ તકે કરવાની કે ગાયિકા શ્રી અષાઢાદેવીજીએ આજના શૉ માટે એક પણ રૂપિયાની ફી લીધી નથી. ઉપરાંત, પોતાના તરફથી સહાયનો ચેક અર્પણ કરશે.અમારી સંસ્થાના પ્રમુખશ્રી, જેઓ સંજોગોવશાત્ હાજર નહોતા રહી શક્યા, તેઓ હાલ જ અહીં પધાર્યા છે. તેઓ સંસ્થા વતી અષાઢાદેવીને આભારપત્ર અર્પણ કરશે. હું અષાઢાદેવીને સ્ટેજ પર આવવા વિનંતી કરું છું.’\nકાર્યક્રમ પછી શ્રોતાઓની તાળીઓના ગડગડાટને ઝીલતી અષાઢા સ્ટેજ પર સૌને નમસ્કાર કરતાં હાથ જોડીને ઊભી રહી અને અધાર ગ્રૂપ તરફથી આભારપત્ર લઈને આવતા પ્રમુખની દિશામાં નજર કરી. બરોબર એ જ વખતે આકાશમાંથી એકાએક વરસાદ તૂટી પડ્યો. ક્યારનું ગોરંભાયેલું આકાશ જાણે ધરતીને મળવા માટે અધીરું બન્યું હોય તેમ મૂશળધાર વરસાદ વરસી પડ્યો.અષાઢાને સાંભળવા જ જાણે રોકાયા હોય તેમ મેઘરાજા, શૉ પૂરો થતાં જ મન મૂકીને વરસી પડ્યા. અષાઢી અમાસની રાત અને શરૂ થતા શ્રાવણનો પડઘો જાણે એકાકાર થઈ ગયા હોય તેમ અષાઢા અને શ્રાવણના મિલનને ભીંજવી રહ્યો અષાઢી મેઘ.\nહા, એ શ્રાવણ જ હતો. અષાઢાને જોઈને સુખદ આશ્ચર્યથી બે ઘડી તેનો શ્વાસ પણ થંભી ગયો. અષાઢાની આંખોમાં તો અષાઢી હેલી ચઢેલી જ હતી. જનમેદની વિખેરાઈ ગઈ અને સ્ટેજનો સામાન પણ સંકેલાઈ ગયો, છતાં અષાઢા અને શ્રાવણ એકમેકને નીરખી રહ્યાં. જાણે સમયની એ ક્ષણ થંભી ગઈ છે અને આસપાસના જગતનું અસ્તિત્વ જ વિસરાઈ ગયું છે. એ જ સમયે અચાનક સ્ટેજની લાઇટ બંધ થતાં ‘સબ… સબ… સબ…’ કરતી ઇશાની વીજળી ચમકી અને બંને વાસ્તવિકતાની ધરતી પર આવ્યાં. શ્રાવણે દોડીને અષાઢાનો હાથ પકડ્યો અને પાર્કિંગમાં પોતાની કાર સુધી દોરી જઈ તેને કારની ડ્રાઇવિંગ સીટની બાજુની સીટ પર બેસાડી દીધી. બીજી તરફથી આવીને તે પણ સ્ટીયરિંગ સીટ પર બેસી ગયો અને બંને એકબજાંને અપલક નયને જોઈ રહ્યાં.\nથોડી પળો આમ જ વિત્યા બાદ મૌનની એ ભાવસમાધિને તોડતા શ્રાવણ અષાઢાના બંને હાથ પકડીને તેને હચમચાવતાં બોલી ઊઠ્યો. ‘તું ક્યાં ચાલી ગઈ‘તી અષાઢા? તને કેટલી શોધી ખબર છે! તારા વિના હું જાણે ચાતક પંખી અને તું મારું સ્વાતિ નક્ષત્ર. તું કંઈક તો બોલ. શા માટે તારા શ્રાવણને તરસ્યો મૂકીને ચાલી ગઈ હતી, બોલ!’\n‘તું અને કાર્તિકા… કેમ..! ક્યાં..?’ કંઈક અસમંજસમાં અષાઢાના મોંમાંથી શબ્દો સર્યા.\n‘અરે! તો એ વાતે જ તે આમ કર્યું? ગજબ થઈ ગયો યાર. કાર્તિકા તો ક્યારેની એના ફાલ્ગુન સાથે ફેરા ફરીને સેટ થઈ ગઈ છે, પણ તારી માફી માગવા, હજી તને મળવા તરસે છે. જોકે, પહેલા તો તું મને માફ કર અષાઢા. મેં તો પરીક્ષાના આગલા દિવસે જ બધાને કહી દીધું હતું કે હું રિઝલ્ટની પાર્ટીમાં તને પ્રપોઝ કરીશ. બસ, તારા દિલની વાત જાણવા કાર્તિકાને કહ્યું હતું અને તેણે તારી મજાક કરી. ઓ મારી ગાંડી અષાઢા આ શ્રાવણ તો હંમેશાં તારો જ યક્ષ રહેશે અને તું મારી યક્ષિણી. ચાલ, હવે આપણાં વિરહનો ઉનાળો પૂરો અને મિલનનું ચોમાસું શરૂ.’ કહેતાં શ્રાવણે કારના દરવાજા ખોલી અષાઢાને બહાર લાવી અષાઢની વરસતી હેલીમાં લાવી મૂકી અને તેનો હાથ પકડીને પ્રપોઝ કરતાં કહ્યું, ‘હે અષાઢાદેવી! તમે મારી આજીવન સંગિની બનશો? અને આંખમાંથી ટપકતાં આંસુઓને લૂછતાં અષાઢાએ ટહુકો કર્યો, ‘હા, મારા શ્રાવણ, હા.’\nપોતાના ઘરની બાલ્કનીમાં ‘ખાસ’ પોતાન માટે બનાવેલા ઝૂલામાં હળવે હળવે ઝૂલતાં એ વરસાદી મદમસ્ત વાતાવરણને આંખોથી નિરખતાં જાણે આત્માને પણ તરબોળ કરી રહી હોય તેમ તલ્લીન બનીને અષાઢા બેઠી છે અને એવું જ એક સુંદર ગીત ગણગણી રહી છે. ત્યાં તો પાછળથી શ્રાવણે અષાઢાના સૂરમાં પોતાનો સૂર મિલાવ્યો અને બંને સાથે જ એ સૂરાવલીમાં ભીંજાયા…\nરિમઝિમ ગિરે સાવન, સુલગ સુલગ જાએ મન…\nભીગે આજ ઇસ મૌસમ મેં, લગી કૈસી યે અગન…\nહા, એ જ વરસાદી માહોલ છે. ફરક માત્ર એટલો છે કે આજે અષાઢની હેલી સાથે શ્રાવણી સરવડાં પણ જોડાયેલાં છે\nPosted in અષાઢની મેઘલી રાત, વિનુ મરચંટ વાર્તા સ્પર્ધા\t| Tagged "બેઠક ", "બેઠક ", "વાર્તા રે વાર્તા", /shabdonusarjan.wordpress, શબ્દોનુંસર્જન, Bethak, https://shabdonusarjan.wordpress.com/, shabdonusarjan.wordpress.com\t| Leaveareply\nવીનું મર્ચન્ટ વાર્તા અને નિબંધ સ્પર્ધા-૨૮-આલોક ચાટ\nએક અષાઢી સાંજે એક તરફ આકાશમાં કાળા ડિબાંગવાદળો ઘેરાયાં હતાં અને બીજી તરફ વિચારના વાદળોએ અક્ષતના મનને ઘેરી લીધું હતું. એવી તો એના મનને ઘેરી વળેલી એસી ચેમ્બરમાં બેઠા હોવા છતાં એના ચહેરા પર પરસેવાના ટશિયા ફૂટી નીકળેલા. હાથમાં ચાનો કપ અને ટેબલ પર ફાઈલો, પણ નજર સતત મોબાઈલ પર. તે વારંવાર મોબાઈલ હાથમાં લઈ ગોળ ફેરવી સ્ક્રીન જોઈને ટેલબ પર મૂકી દેતો હતો. અજીબ બેચેની તેના ચહેરા પર સાફ દેખાઈ આવતી હતી. એના મનમાં સતત એક જ વિચાર સળવળી રહ્યો હતો કે ‘અક્ષરાનો ફોન કે મેસેજ કેમ ન આવ્યો.?’ સામેથી ફોન કરવો કે ન કરવો એ વિમાસણ પણ એના મનમાં ચાલતી હતી.\nઓગણત્રીસ વર્ષનો અક્ષત, ભરાવદાર પણ સપ્રમાણ બાંધો અને ઊંચી કદ કાઠી ધરાવતો હેન્ડસમ કહી શકાય એવો ‘મોસ્ટ એલિજીબલ બેચલર’ હતો. તે એક ખ્યાતનામ મલ્ટીનેશનલ કંપનીમાં સીઈઓની પોસ્ટ પર હતોઆ અને અક્ષરા એ જ કંપનીમાં ડાયરેક્ટર હતી. અક્ષરાની ઉંમર ચોત્રીસ વર્ષ હતી પણ જાણે હજી જુવાનીમાં ડગ માંડ્યા હોય એવું તેનું યૌવન કોઈ નવયૌવનાને પણ શરમાવે એવું હતું. આશરે દોઢ વર્ષ પહેલા અક્ષત અમદાવાદથી ટ્રાન્સફર થઈને બરોડા આવ્યો હતો. અમદાવાદના ધાંધલિયા અને ધુમાડિયા વાતાવરણમાં રહ્યા પછી બરોડાનું શાંત અને સુઘડ વાતાવરણ તેને બહુ જ ગમ્યું. કંપનીએ આપેલા પાદરા રોડ જેવા પોશ એરિયાના ટુ બીએચકે ફ્લેટમાં સેટ થતાં તેને જરા’ય વાર ન લાગી. જોઈનીંગના પ્રથમ દિવસે જ અક્ષત લેટ થઈ ગયો હોવાથી ઉતાવળે ડાયરેક્ટરની ચેમ્બરમાં દાખલ થવા ગયો ત્યાં જ અક્ષરા સાથે ટકરાયો અને બંનેનાહાથની ફાઈલો ફર્શ પર ફેલાઈ ગઈ. ફાઈલો ઉપાડતા ઉપાડતા તેની નજર અક્ષરા પર સ્થિર થઈ ગઈ. ગૌરવર્ણ પર હોદ્દાને અનુરૂપવસ્ત્ર પરિધાન, ખૂબ સરસ રીતે સેટ કરેલા ખુલ્લા વાળ, સ્લિમ એન્ડ સેક્સી ફિગર ધરાવતી અક્ષરા અક્ષતને પહેલી જ નજરે મનમાં વસી ગઈ. એના કપાળે કરેલી લાંબી બિંદી, ગજબનું ચુંબક્ત્વ ધરાવતા ચહેરાને વધુ ચુંબકીય બનાવી રહી હતી. તેના ગાલમાં પડતા ખંજન અક્ષત માટે ખંજરનું કામ કરી ગયા.\nઅક્ષરાએ કરડાકી ભરી નજરે એની તરફ જોયું. તેણે માંડ પોતાની જાતને સાચવી અને અક્ષરાના સંમોહન માંથી બહાર આવીને માફી માગી,\n“સોરી મેમ, આઇ એમ એક્સ્ટ્રીમલી સોરી..”\n“ઇટ્સ ઓકે…” ગુસ્સામાં જ કહીને અક્ષર પોતાની ખુરશી પર બેસી ગઈ.\nઅક્ષતે ફાઈલો ટેબલ પર મૂકી અને હેન્ડ શેક કર્યું,\n” હેલો મેમ, આઇ એમ અક્ષત શાહ.”\n“વેલકમ, આઇ એમ અક્ષરા, આઇ ગોટ ધ મેઇલ ટુડે ઓન્લી.”\nથોડી ઔપચારિક ચર્ચા બાદ બન્ને છૂટાં પડ્યાં. આ દરમિયાન પણ અક્ષતની નજર અક્ષરાના ચહેરા પરથી અને ખાસ તો એની આંખો પરથી હટતી જ ન હતી. એવામાં અક્ષરાની નજરમાં પોતે ઝડપાઈ જતાં તે છોભિલો પડી ગયો. અક્ષરાની સાદગી, સૌમ્યતા અને તેનું વ્યક્તિત્વ અક્ષતને સ્પર્શી ગયું. ડિરેક્ટર જેવી મોભાદાર પોસ્ટ પર હોવા છતાં અક્ષરાએ ચહેરા પર માત્ર એક બિંદી જ કરી હતી. બીજો કોઈ મેકઅપ કર્યો ન હતો. એની વાચાળ આંખો… જાણે કેટલાયે રહસ્યો ઊંડાણમાં છુપાવીને બેઠી હોય એવું લાગતું હતું.\nબીજી બાજુ અક્ષતનો સરળ, જોલી અને હેલ્પફુલ નેચર અક્ષરાને ગમવા લાગ્યો હતો. તેની પ્રામાણિકતા અને કામ પ્રત્યે કાર્યદક્ષતાએ અક્ષરાનું મન મોહી લીધું હતું.\nથોડા જ દિવસોમાં બન્ને વચ્ચે સારી એવી દોસ્તી જામી ગઈ. એકલામાં અક્ષરા “મેમ” ને બદલે ફક્ત અક્ષરાઅને અક્ષત “મિ. શાહ” ને બદલે ફક્ત અક્ષત થઈ ગયો હતો.\nઓફિસ અવર્સ દરમિયાન રીસેસમાં વાતચીત ઉપરાંત મેસેજમાં પણ અંગત વાતો ઉપરાંત મજાક મસ્તીનો સિલસિલો ચાલુ રહેતો. વળી એટલું ઓછું હોય એમ ઓફિસ બાદ પણ ક્યારેક કોફીશોપ તો ક્યારેક રેસ્ટોરાં તો ક્યારેક મોલમાં બેયકલાકો સાથે વિતાવતા.\nઅક્ષરા ઓછાબોલી હતી પણ તેની આંખો જાણે ‘વાચા મળે ને વાણી ફૂટે’ એટલી બધી એક્સપ્રેસિવ હતી. અક્ષરા સદાય હસતી રહેતી પણ અક્ષતને સતત એમ જ લાગતું કે જાણે એ અંદરથી પિડાઈ રહી હોય. અક્ષત ઘણી વાર તેને ભૂતકાળવિશે પૂછતો પણ એ પોતાના માતાપિતા સિવાય બીજી કોઈ જ વાત કરતી નહીં. અક્ષત એક પ્રયત્ન હંમેશા કરતો,જ્યારે એને લાગે કે અક્ષરા કઈંક વિષાદમાં ત્યારે એ તરત જ કોઈક વાત કરીને એને હસાવી દેતો.\nએક દિવસ વધુ કામ હોવાથી ઓફિસ ટાઈમ બાદ અક્ષત અક્ષરાના ફ્લેટ પર ફાઈલો લઈને ગયો. બધું કામપતાવીને કોફી પીતા પીતા બંને વાતે ચડ્યા. એવામાં અક્ષતે અક્ષરાને કહ્યું, “હું હમેશા તારી આંખોમાં એક ન કળી શકાય એવો વિષાદ જોઉં છું અને તું દર વખતે મારા અમુક પ્રશ્નોને ટાળી દે છે, પણ આજે તો તારે મારા પ્રશ્નોના જવાબ આપવા જ પડશે.હું તને મારા સમ આપું છું અક્ષરા.. પ્લીઝ ટેલ મી શું વાત છે? પ્લીઝ શેર વીથ મી યોર પેઇન…” અક્ષરા સમ આગળ લાચાર બની ગઈ અને પોતાની વિતક કથા કહેવા લાગી,\n“મુગ્ધાવસ્થાના અનેક સ્વપ્નો આંખોમાં લઈને હું આગળ વધતી માંડ એમબીએ કમ્પ્લીટ કરીને ફ્રી પડી ત્યાં સમાજના એક પ્રતિષ્ઠિત અને અમીર કુટુંબમાંથી મારાં માટેલગ્નનો પ્રસ્તાવ આવી ગયો. વેલનોન બિઝનેસ હાઉસ ‘શ્રી ત્રિલોકચંદ એન્ડ સન્સ’ના એકમાત્ર વારસદાર એવા દેખાવે ઠીકઠાક, ભીનેવાન તથા મધ્યમ કદ કાઠીધરાવતા ત્રીસ વર્ષના અનિમેષનું માગું મારાં માટે આવ્યું હતું. મારે એ સમયે જોબ કરવી હતી, મારી ઓળખ બનાવવી હતી, જોબ કરવી હતી આ રીતે લગ્નના બંધનમાં બંધાય જવું ન હતું, પણ મારાં મધ્યમ વર્ગીય માતાપિતાને મન આવા ખ્યાતનામ કુટુંબમાંથી આવેલું માગું જાણે સુદામાને ઘેર સ્વયં કૃષ્ણ પધાર્યા હોય એવું હતું. હું પ્રથમ મુલાકાતમાં જ અનિમેષની નજરમાં વસી ગયેલી પણ અનિમેષ મારાં મનમાં જગ્યા ન બનાવી શક્યો. મને એની વાતોમાં કૃત્રિમતા છલકતી હોય એવું લાગતું પણ માતાપિતાના દુરાગ્રહને વશ થઈને મારે સંબંધને સ્વીકૃતિ આપવી પડી અને અનિમેષ સાથે ધામધૂમથી પ્રભુતામાં પગલા માંડ્યા.\nલગ્નની પ્રથમ રાતે જ અનિમેષનું સાચું રૂપ મારી સામે છતું થઈ ગયેલું. શરાબના નશામાં ધૂત અનિમેષ લથડિયા ખાતો રૂમમાં આવેલો અને મધુરજનીની આ રાતે એક ઓતપ્રોત પ્રેમીની જેમ તેના પ્રેમનો આસ્વાદ માણવાને બદલે એણે મારી પર પોતાનું પૌરૂષત્વ સાબિત કરવા માંગતો હોય એમ ખૂબ પાશવી રીતેસહશયન કર્યું. મારે મન એ બળાત્કારથી જરાયે કમ ન હતું. એ આખી રાત હું સૂઈ ન શકી. ઓશિકું ભીંજાતું રહ્યું અને જાગતી આંખે સવાર થઈ ગયું. મારાં સ્વપ્નોનો મહેલ જાણે ધરાશાયી થઈ ગયેલો અને હું એના કાટમાળમાં દબાઈ ગયેલી.હું તો એ જ દિવસે પિયર જતી રહેવાની હતી પણ પપ્પાના હૃદયરોગના લીધે મેં ચૂપચાપ પરિસ્થિતિ સંભાળવાનો નીર્ધાર કર્યો. સવારે અનિમેષનો નશો ઉતરતાં એણે એના રાતના વર્તન માટે માફી માગી અને ભવિષ્યમાં ફરી ક્યારેય એવું નહીં થાય એવું વચન આપ્યુંએટલે મને હિંમત અને આશા મળેલી.\nથોડા દિવસ બધું બરાબર ચાલ્યું પણ ફરી એક રાતે અનિમેષ નશામાં ધૂત થઈને આવ્યો અને મારાં પર પાશવીબળાત્કાર ગુજાર્યો. એ ઓછું હોય એમ હું કહી પણ ન શકું એવી જગ્યાએ મને સિગારેટના ડામ આપ્યા. હું ચીસો પાડતી રહી પણ મારી ચીસો બંગલાની ઊંચી દિવાલોમાં ગૂંગળાઈને રહી ગઈ. એ સિલસિલો રોજ ચાલુ થઈ ગયેલો. લગ્નનાં ફક્ત છ માસમાં હું એક જીવતી લાશ બની ને રહી ગયેલી. સિગારેટના ડામ શરીરની સાથે દિલ પર પણ લાગ્યા હતા. .અનિમેષે મને બંગલામાં કેદ કરી રાખી હતી. હું ના તો કોઈને મળી શકતી હતી ના કોઈ સાથે વાત કરી શકતી હતી.\nજેમ તેમ કરીને હું દિવસો કાઢતી હતી ત્યાં એકગોઝારી રાત એવી આવી જેણે મારી જિંદગી જ બદલી નાખી. એ રાતે ફરી અનિમેષ નશામાં ધૂત થઈને આવ્યો અને મને જબરદસ્તી સહશયન માટે મજબૂર કરવા લાગ્યો. પણએ દિવસે હું એના તાબે થવા તૈયાર ન હતી. મેં પ્રતિકાર કર્યો એટલે અનિમેષે લેધર બેલ્ટ કાઢી મને એકદમ ઝનૂનથી મારવાનું શરૂ કર્યું. સ્વબચાવમાં મેં મેટલનું સ્ટેચ્યુ લઈ અનિમેષના માથા પર પ્રહાર કર્યો અને હું પણ બેભાન થઈને ત્યાં જ ઢળી પડેલી. થોડાં કલાક બાદ હું હોશમાં આવી ત્યારે જોયું તો અનિમેષ ચત્તોપાટ લોહીલુહાણ હાલતમાં જમીન પર પડ્યો હતો. થોડીવાર માટે તો હું સુન્ન થઈ ગયેલી પણ પછી હિંમત ભેગી કરીને પોલિસને અને મમ્મીને ફોન કર્યો. થોડી જ વારમાં પોલિસ આવી પહોંચી. મારાં અને એનિમેશન માતાપિતા પણ બંગલે આવી પહોંચ્યા હતાં. મેં મારી આપવીતી કહી સંભળાવી ત્યાં અનિમેષ ભાનમાં આવ્યો. મેં એની વિરુધ્ધ ઘરેલુ હિંસાનો કેસ દાખલ કર્યો અને એની ધરપકડ કરવામાં આવી.\nપોતાના વંઠેલ દીકરાની કરતૂતથી ખૂબ શરમિંદા અનિમેષના માતાપિતાએ\nમને પિયર જવા દીધી. બંને માતાપિતા મારી હાલત સમજતાં હોવાથી મને થોડી હિંમત મળેલી. મેં અનિમેષથી છૂટા થવાનો નિર્ણય લઈ છૂટાછેડાનો કેસ દાખલ કર્યો. જો કે અનિમેષ કાંઈ એમ સહેલાઈથી હાર માને એમ ન હતો. એણે પોતાની વગ વાપરીને ઘરેલુ હિંસાનો કેસ દબાવવાનો પૂરો પ્રયત્ન કર્યો. એ ઓછું હોય એમ છૂટાછેડાના કેસમાં પણ એણે મને ચારિત્ર્યહીન સાબિત કરવાની પૂરો પ્રયત્ન કર્યો પણ આખરે સત્યની જીત થઈ. એક વર્ષની લડત બાદ મારી એની જીત થઈ અને અનિમેષથી છૂટકારો મળી ગયો.\nઆ સમગ્ર બનાવથી મારા માનસ પર એટલી હદે ખરાબ અસર થયેલી કે મને આખી પુરુષજાત પ્રત્યે ઘૃણા થઈ આવેલી. હું થોડાં મહિના અહીં અમારા એક સંબંધીને ત્યાં બરોડા આવી ગયેલી. છ મહિનાના કાઉન્સેલિંગ પછી માંડ હું નોર્મલ થઈ શકેલી. માતાપિતાના પ્રોત્સાહનથી હું મારું જોબ કરવાનું સપનું સાકાર કરવા તરફ આગળ વધી. અને આપણી કંપનીમાં કોમર્શિયલ આસિસ્ટન્ટની પોસ્ટ મળી ગઈ. એકલી સ્ત્રી એટલે અહીં પણ ડગલે ને પગલે મારે લોકોની બેહૂદી નજર અને નિરર્થક સવાલોનો સામનો કરવો પડતો હતો પણ મેં મક્કમ નિર્ધાર કરી લીધો હતો કે ગમે તે થઈ જાય હું હિંમત નહીં હારું. મારી કાર્યદક્ષતા અને કાબેલિયતના દમ પર સીઈઓ અને ત્યારબાદ ડાયરેક્ટરની પોસ્ટ પર બઢતી મળી ગઈ. ડિરેક્ટર બન્યા બાદ કંપની તરફથી બરોડાના પોશ એરિયામાં ગણાતા એવા હરણી રોડ પર ફુલ ફર્નિશ્ડ લકઝરી ફ્લેટ અને કાર મળી. જોકે આ છ વર્ષના ગાળા દરમિયાન મેં માતાપિતા બંનેને ગુમાવી દીધા એનો વસવસો છે.”\nઅક્ષરા ધ્રૂસકે ધ્રૂસકે રડી પડી અને એ જોઈને અક્ષતની આંખો પણ છલકાઈ ઊઠી. અક્ષતે એને સાંત્વના આપી અને શાંત પાડી. રાત બહુ થઈ ગઈ હતી પણ અક્ષરા સ્વસ્થ ન થઈ ત્યાં સુધી અક્ષત એની પાસેથી ખસ્યો નહીં. અક્ષરાએ પોતાની જાતને સાચવી અને એ આખી રાત અક્ષત સૂઈ ન શક્યો બસ પડખાં જ ફરતો રહ્યો. સવાર પડતાં જ એણે અક્ષરાને ફોન કર્યો. અક્ષરા આગળ કાંઈ કહે એ પહેલાં જ એણે અક્ષરાને કહ્યું, “ અક્ષરા, આઇ લાઇક યુ એન્ડ આઇ લવ યુ વેરી મચ. હું તારા દુ:ખમાં તો ભાગીદાર ન બની શક્યો પણ મારા તમામ સુખ અને મારી આખી જીંદગી હું માત્ર તારી અને તારી સાથે જ શેર કરવા માંગું છું. સો અક્ષરા, વિલ યુ બી કાઇન્ડ ઇનફ ટુ મેરી મી? અક્ષતની વાત સાંભળી અક્ષરા સ્તબ્ધ થઈ ગઈ અને કાંઈ જ બોલી ન શકી ને એણે ફોન કટ કરી નાખ્યો. અક્ષરાનું આવું વર્તન અક્ષત માટે અકલ્પ્ય હતું. એણે ફરી ફોન જોડ્યો પણ અક્ષરાનો ફોન સ્વીચ ઓફ થઈ ગયો હતો.\nએ દિવસે અક્ષરા ઓફિસ ન ગઈ અને બેડ પરથી સોફા પર ને સોફા પરથી બેડ પર સતત વિચારશીલ મગજે બેસવા સૂવાની ક્રિયા કરતી રહી. એ દરમિયાન એનું મગજ અનિમેષ–અક્ષત અને સમગ્ર પુરુષજાત વિશે તુલનાત્મક વિશ્લેષણ કરતું રહ્યું. અનિમેષની પાશ્વીયતા, અક્ષતની સૌમ્યતા, નિખાલસતા અને પ્રેમાળ સ્વભાવ પર હાવી થઈ જતી હતી. કદાચ એ જ અક્ષરાને અક્ષતનું પ્રપોઝલ સ્વીકારતા રોકી રહી હતી.\nબીજી બાજુ અક્ષત આખો દિવસ આકુળ વ્યાકુળ બની અક્ષરાના ફોન-મેસેજની રાહ જોતો રહ્યો. અંતે તેની ધીરજ ખૂટી એટલે ઓફિસથી નીકળી સીધો જ તે અક્ષરાના ફ્લેટ પર પહોંચી ગયો. કેટલીયે ડોરબેલ વગાડી પછી અક્ષરાએ બારણું ખોલ્યું જાણે એ જાણતી જ હતી કે દરવાજાની સામે અક્ષત જ ઊભો હશે. પણ એનો સામનો કરતાં ખચકાતી હતી. દરવાજો ખોલતાંની સાથે જ જેવી બંનેની નજરો એક થઈ કે અક્ષરાનો તમામ ખચકાટ અશ્રુ બની આંખોમાંથી વહી ગયો. એક પણ શબ્દ બોલ્યા વિના એ અક્ષતને વળગી પડી અને તેને જાણે મૂક સંમતિ આપી દીધી. અક્ષતે પોતાની અંદર રહેલી તમામ લાગણી સાથે અક્ષરાનું માથું ચૂમી લીધું. કેટલીયે વાર સુધી બંને એકબીજાને વળગી અશ્રુધારા છલકાવતાં રહ્યાં.\nએ સાથે જ એ અષાઢી મેઘલી રાતે ગોરંભાયેલા કાળા ડિબાંગ વાદળો પણ ધોધમાર વરસી પડ્યા. સમગ્ર ધરતી ધોવાયને ઉજળી થઈ ગઈ અને વનરાજી ખીલી ઊઠી જાણે કેટલીયે પાનખરો એકસાથે વીતી ગયા બાદ વસંત પૂરબહારમાં ખીલી ઊઠી હોય…!!!\nPosted in અષાઢની મેઘલી રાત, વસુબેન શેઠ, વિનુ મરચંટ વાર્તા સ્પર્ધા\t| Leaveareply\nવીનું મર્ચન્ટ વાર્તા અને નિબંધ સ્પર્ધા -૨૬\nઅષાઢી મેઘલી રાત !\nપંખીઓએ કલશોર કર્યો ભાઈ ;\nધરતીને સૂરજ ચૂમ્યો !\nજેઠ મહિનાની કાળઝાળ ગરમી ! અસહ્ય ઉકળાટ ! ! ઘેરાતાં, વિખરાતાં અને વળી આશા આપતાં ઓલા વરણાગી વાદળાં! અને પછી અચાનક જ આકાશમાં માઝા મૂકી ઉભરાઈ આવતાં ઘનશ્યામ ! ઓહો ! વાદળના ગડગડાટ અને વિજલડીનાં ચમકારા , ગાંડો બનીને ફૂંકાતો ઓલો વંટોળિયો અને ત્રાટકી પડ્યો વિયોગી મેઘ ! આંઠ આંઠ મહિનાની વિરહિણી અવની મિલન સાથે જ મહેકી ઉઠી ! જાણે કોઈ પ્રોષિતભર્તૃકા પિયુ મિલનથી ખીલે એમ ! વરસાદના પહેલાં છાંટણાઓથી ભીંજાઈ આછું આછું શરમાતી ધરતીમાં મહેકી ઉઠી માટીની સુવાસ ! અને એ અષાઢી સાંજને સૌ કવિઓએ ચગાવી છે એમની કલમે , પણ નીનુ મજમુદારે તો જાણે સૌના મનની વાતને ચગાવી , ચગળી છે !\nખુલ્લી પડેલી પ્રીતનો અરથ કળી કળીએ જાણ્યો ;\nશરમની મારી ધરતીએ કાળી રાતનો ઘૂમટો તાણ્યો !\nપહેલાં તો જાણે એ મીઠી લજ્જાથી લાલ પીળાં મેઘધનુષને ચાડી ખાવા દે છે; ફૂલડાંને પણ મહેકવા દે છે ;પણ પછી?\nતાળી દઈ કરે ઠેકડી તીડો ; અને? અને તમરાં સિસોટી મારે !\nનવ યૌવના નાં લાવણ્ય પર મોહિત તમરાં અને તીડ ! અને આ તમાસો જોવાં આગિયા ચાલ્યાં .. ઓલા કૂથલી કરતા સમીરની વાંહે!\nપણ અરે ! આતો અષાઢની માદક મસ્ત રજની ! કોઈને કહેવું હોય તે કહે ; કામદેવ અને રતિ ક્યાં કોઈથી ડર્યા છે? અને -પ્રગટ્યા દિવા કૈક ચપોચપ ; ઉઘડી ગગન બારી ! ને એ રાતલડીનાં અંધકારની ઓથે કંઈક શમણાં ગવાય છે.,\nઅહો વૈચિત્ર્મ !\nઆ કુદરતની રમણિયતા અને સંગીતના સુર .. પઁખીના ટહુકા , અગિયાઓ, સાંજના સમીરના સ્પર્શ અને એ અષાઢી સાંજ ! નથી ભુલાતાં આજે અર્ધી સદી બાદ પણ! એ સમી સાંજે હું મેડીએ સુવા આવી હતી .. મારી સુંવાળી પથારી , મહેંકતી હવા , ને દિવસભરના થાકને વિસામો આપ્યો .. બાજુની મેડીએ થી રેલાતું ગીત : તમે કહો તે સાચું વ્હાલમ ; તમે કહો તો હાર્યાં! અને દબાતે પગલે પિયુંનું પ્રવેશવું ..અર્ધી સદી પછી પણ એ સાંજ વિસરાતી નથી .. અને વર્ષા ઋતુના એક પછી એક તહેવારોને લઇ આવતી એ, સ્વયમ કોઈ તહેવાર વિનાની અષાઢી સાંજ , એક ઉત્સવ બની ગઈ !\nવાહ ઓ સૃષ્ટિના સર્જનહાર ! વારી જાઉં છું તારી ઉપર જયારે જયારે વર્ષાનાં વધામણાં લઈને તું પૃથ્વી પર અવતરે છે! પોણી સદીની આ જીવનયાત્રામાં ઘણી લીલી સુકી જોઈ ; નજરમાં હરિયાળી ભરીશું તો નજારા હરિયાળા લાગશે ; નહીંતો આષાઢનાં તાંડવઃ નૃત્યમાં સઁગીતની સરગમ શોધવી સરળ નથી!\nPosted in અષાઢની મેઘલી રાત, વિનુ મરચંટ વાર્તા સ્પર્ધા\t| Tagged "બેઠક ", "બેઠક ", "વાર્તા રે વાર્તા", /shabdonusarjan.wordpress, Bethak, shabdonusarjan.wordpress.com\t| Leaveareply


Cyclone Yaas: રાહુલ ગાંધીએ કોંગ્રેસ કાર્યકર્તાઓને કરી પ્રભાવિત લોકોની દરેક સંભવ મદદ કરવાની અપીલ | Cyclone Yaas: Rahul Gandhi appealed to Congress workers to help the affected people. - Gujarati Oneindia\n| Published: Tuesday, May 25, 2021, 9:31 [IST]\nનવી દિલ્લીઃ તૌકતે વાવાઝોડા બાદ હવે વાવાઝોડુ યાસ કાંઠાના વિસ્તારોમાં વિનાશ વેરવા માટે તૈયાર છે. હવામાન વિભાગે વાવાઝોડા યાસના આવતા 24 કલાકમાં વાવાઝોડુ બનવાની ઘોષણા કરી દીધી છે. યાસ બુધવારે બંગાળ અને ઓરિસ્સાના તટે દસ્તક દેશે. વાવાઝોડાના જોખમને જોતા લોકોએ સુરક્ષિત સ્થળોએ સ્થાનાંતરણ કરવાનુ શરૂ કરી દીધુ છે.\nવળી, કોંગ્રેસ નેતા રાહુલ ગાંધીએ કોંગ્રેસ કાર્યકર્તાઓને પ્રભાવિત લોકોની સુરક્ષા સુનિશ્ચિત કરવા અને તેમને દરેક સંભવ મદદ આપવા માટે અપીલ કરી છે. તેમણે ટ્વિટ કરીને કહ્યુ, 'વાવાઝોડુ યાસ બંગાળની ખાડીથી બંગાળ અને ઓરિસ્સા તરફ આગળ વધી રહ્યુ છે. હું કોંગ્રેસ કાર્યકર્તાઓને પ્રભાવિત લોકોની સુરક્ષા સુનિશ્ચિત કરવા માટે દરેક સંભવ મદદ આપવાની અપીલ કરુ છુ. કૃપા કરીને બધા સાવચેતીના ઉપાયોનુ પાલન કરો.'\nવાવાઝોડા યાસથી બચવા માટે લોકોએ સુરક્ષિત સ્થળે સ્થળાંતર શરૂ કરી દીધુ છે. વળી, અમિત શાહે સોમવારે વીડિયો કૉન્ફરન્સિંગ દ્વારા પ્રભાવિત થનારા રાજ્યોને દરેક સંભવ મદદનો ભરોસો આપ્યો છે. તેમણે બંગાળ, ઓરિસ્સા અને આંધ્ર પ્રદેશના મુખ્યમંત્રીઓને વાવાઝોડા સામે લડવાની તૈયારીઓનુ મૂલ્યાંકન કર્યુ. તેમણે બેઠક દરમિયાન કહ્યુ કે વાવાઝોડાના નિરીક્ષણ માટે બનેલ કંટ્રોલ રૂમ 24 કલાક કામ કરતો રહેશે. લોકો કંટ્રોલ રૂમમાં સંપર્ક કરીને મદદ મેળવી શકે છે.\nએનડીઆરએફની ટીમો કરવામાં આવી તૈનાત\nવાવાઝોડા યાસથી નિપટવા માટે એનડીઆરએફની 149 ટીમે તૈયાર કરવામાં આવી છે. આમાંથી 52 ટીમો ઓરિસ્સા અને 35 ટીમો બંગાળમાં તૈનાત કરવામાં આવી છે. કુલ મળીને 99 ટીમો તટીય ક્ષેત્રમાં તૈનાત કરવામાં આવી છે અને બાકીની ટીમોને દેશના અલગ અલગ2ભાગોમાં સ્ટેન્ડ બાય પર રાખવામાં આવી છે.\nrahul gandhi meteorological department odisha bengal cyclone strom yaas રાહુલ ગાંધી હવામાન વિભાગ ઓરિસ્સા બંગાળ વાવાઝોડુ તોફાન યાસ\nCyclone Yaas: Rahul Gandhi appealed to Congress workers to help the affected people.\nStory first published: Tuesday, May 25, 2021, 9:31 [IST]


કમાલનો શેર: ફક્ત 10 હજારના બનાવી દીધા 6.67 લાખ, રોકાણકાર માલામાલ | Stocke: 6.67 lakh made for only 10 thousand - Gujarati Oneindia\nઆવા શેરોની કોઈ કમી નથી, જેણે દર બે વર્ષ રોકાણકારોને સમૃદ્ધ બનાવ્યા છે. ઘણીવાર લોકો શેરબજારના ડરથી શેરબજારની નજીક જતા નથી. પરંતુ મજબૂત નફો પણ જોખમ વિના કરી શકાતો નથી. શેરબજાર ઉપરાંત, તમને મ્યુચ્યુઅલ ફંડ, એફડી અથવા પોસ્ટ ઓફિસ યોજનાઓમાં મર્યાદિત વળતર મળશે. તેથી, મોટા વળતર માટે શેરબજાર શ્રેષ્ઠ સ્થળ છે. શ્રેષ્ઠ વળતર અહીં મળી શકે છે. વધુ માહિતી મેળવવા માટે ધીરજની જરૂર છે. ચાલો જાણીએ આવા જ એક શેર વિશે, જેણે રોકાણકારોને ધીરજનું ફળ આપ્યું છે.\nઅમે સિમ્પલેક્સ પેપર્સના શેર વિશે વાત કરી રહ્યા છીએ. આ કંપનીના શેરે છેલ્લા એક વર્ષમાં 6675 ટકા વળતર આપ્યું છે. 6675 ટકા વળતર એટલે કે રોકાણકારોના પૈસા 66.75 ગણા થઈ ગયા છે. જો કોઈ વ્યક્તિએ એક વર્ષ પહેલા સિમ્પલેક્સ પેપર્સના માત્ર 10 હજાર શેર ખરીદ્યા હોત, તો તેની કિંમત આજે 6.67 લાખ રૂપિયા થઈ ગઈ હોત. આ શેર 1 વર્ષ પહેલા 1 રૂપિયાના ભાવે હતો જે આજે 67.75 રૂપિયા છે.\n6 મહિનામાં કેટલો નફો\nછેલ્લા6મહિનામાં સિમ્પલેક્સ પેપર્સનું વળતર પણ ખૂબ જ મજબૂત રહ્યું છે. આ શેરે છેલ્લા6મહિનામાં 1436.28 ટકા વળતર આપ્યું છે. એટલે કે રોકાણકારોના પૈસા 14 ગણાથી વધુ થયા છે.6મહિનામાં 10 હજાર રોકાણકારો રૂ. 1.43 લાખને વટાવી ગયા છે. જો કે, છેલ્લા એક મહિનામાં તેનું વળતર નકારાત્મક 2.73 ટકા રહ્યું છે. 28 ડિસેમ્બરથી શેરમાં સતત ઘટાડો થયો છે.\nઅમે ઉલ્લેખ કર્યો છે તેમ સિમ્પલેક્સ પેપર્સનો સ્ટોક 28 ડિસેમ્બરથી ઘટી રહ્યો છે, જેના કારણે તેણે 2022 માં અત્યાર સુધીમાં તેના મૂલ્યના 30 ટકા ગુમાવ્યા છે. છેલ્લા5દિવસમાં તેમાં લગભગ 18.5 ટકાનો ઘટાડો થયો છે. આજે કંપનીના શેરમાં5ટકાની નબળાઈ છે. તે રૂ. 67.75 પર ખુલ્યો, જે અગાઉના રૂ. 71.30ના બંધ સ્તરથી5ટકા ઘટીને રૂ. તેથી શેરબજારમાં પણ જોખમને ધ્યાનમાં રાખો.\nસિમ્પલેક્સ પેપરનો ધંધો શું છે?\nસિમ્પલેક્સ પેપર્સ લિમિટેડ એ ભારત સ્થિત કંપની છે. તે જથ્થાબંધ કાગળના જથ્થાબંધ વેપારમાં રોકાયેલ છે. કંપની પેપર પ્રોડક્ટ્સ પણ બનાવે છે. કંપનીના વિવિધ પ્રકારના કાગળમાં લેખન કાગળ, બોન્ડ પેપર, કોપિયર પેપર, લેસર પેપર, ન્યુઝ પ્રિન્ટ પેપર અને પ્રિન્ટીંગ પેપરનો સમાવેશ થાય છે.\nગયા સપ્તાહનો શેર\nકેટલાક શેર એવા પણ છે જે5દિવસમાં જંગી નફો કરે છે. ઉદાહરણ તરીકે, છેલ્લા ટ્રેડિંગ સપ્તાહમાં, ત્યાં5શેર હતા, જેણે રોકાણકારોને 91 ટકા સુધીનું વળતર આપ્યું હતું. આ પૈકી સાચેતા મેટલ્સના શેરમાં 90.79 ટકાનો ઉછાળો આવ્યો હતો, જ્યારે એકે સ્પિનટેક્સે પણ ગયા સપ્તાહે રોકાણકારોને મોટો નફો કર્યો હતો. આ કંપનીનો શેર રૂ. 28.25 થી વધીને રૂ. 52.35 થયો હતો. બીજી તરફ, KIFS ફાઇનાન્શિયલના શેરે ગયા સપ્તાહે 80.11 ટકા વળતર આપ્યું હતું. નરેન્દ્ર પ્રોપર્ટીઝે 76.98 ટકા વળતર આપ્યું છે. ટ્રાનવે ટેક્નોલોજીએ ગયા અઠવાડિયે રોકાણકારોને છીનવી લીધા હતા. તેનો સ્ટોક રૂ. 6.65 થી રૂ. 11.45 સુધી ઉછળ્યો હતો. એટલે કે, રોકાણકારોને આ સ્ટોકમાંથી 72.18 ટકા વળતર મળ્યું છે.\nshare business government company stock શેર સ્ટોક શેર માર્કેટ પૈસા વેપાર બિઝનેસ સરકાર કંપની\nKamal's share: 6.67 lakh made for only 10 thousand


ફેડરલ ફ્રન્ટ કોંગ્રેસને ડ્રાઇવર સીટ કોઇ કિંમતે નહીં આપે : ચંદ્રશેખર રાવે\nકોંગ્રેસ પાસેથી સરકાર રચવા ટેકો મેળવવામાં વાંધો નથી : વડાપ્રધાન પદના ઉમેદવારની પસંદગી સંમતિથી કરાશે : ભાજપ સાથે તાલમેલ નહીં કરાય : કોંગ્રેસ ૧૦૦ સીટના આંકડાને પાર કરી શકશે નહીં : ટીઆરએસ\nહૈદરાબાદ, તા. ૧૪ : લોકસભાની ચૂંટણી પૂર્ણ થવા આવી છે ત્યારે કેન્દ્રમાં સરકાર બનાવવા માટેની કવાયત તીવ્ર બની ગઈ છે. હવે ટીઆરએસે નવો સંકેત આપ્યો છે. ટીઆરએસે કહ્યું છે કે, ફેડરલ ફ્રન્ટ સરકારની રચના કરવા માટે રાહુલ ગાંધીના નેતૃત્વમાં કોંગ્રેસ પાર્ટીનો ટેકો મેળવવા તૈયાર છે પરંતુ કોંગ્રેસ પાર્ટીને ડ્રાઇવર સીટ આપવામાં આવશે નહીં. ટીઆરએસના વડા અને તેલંગાણાના મુખ્યમંત્રી ચંદ્રશેખર રાવે આ નિવેદન કરીને કોંગ્રેસ પાર્ટીની ચિંતા વધારી દીધી છે. ક્ષેત્રિય પક્ષો સાથે મળીને નવા ફેડરલ ફ્રન્ટની રચના કરવામાં આવી રહી છે. સરકારની રચના કરવા કોંગ્રેસ પાસેથી ટેકો મેળવવામાં રાવને કોઇ તકલીફ દેખાઈ રહી નથી. જ્યાં સુધી કેન્દ્રની વાત છે. ફેડરલ ફ્રન્ટ કોંગ્રેસ પાર્ટીને ડ્રાઇવર સીટ આપવા માટે તૈયાર નથી. રાવે બિન કોંગ્રેસ અને બિન ભાજપ ક્ષેત્રિય પક્ષોથી બનીને એક ફેડરલ ફ્રન્ટની સરકાર બનાવવાની ઇચ્છા વ્યક્ત કરી છે. ગયા વર્ષ બાદથી તમામ પક્ષોને ભેગા કરવામાં આવી રહ્યા છે. ચંદ્રશેખર રાવના આ પ્રયાસને થોડાક સમય પહેલા ટેકો મળ્યો હતો પરંતુ હવે ભાજપ અને કોંગ્રેસ બંને માટે જટિલ સ્થિતિ સર્જવાનો સંકેત ટીઆરએસ તરફતી આપવામાં આવ્યો છે. ટીઆરએસના પ્રવક્તા અબીદ રસુલે કહ્યું છે કે, તેમની પાર્ટી રાહુલ ગાંધીના નેતૃત્વમાં ગઠબંધન સાથે કામ કરવા તૈયાર છે પરંતુ કોંગ્રેસને ડ્રાઇવર સીટ આપવા માટે તૈયાર નથી. કેસીઆર પોતાના નિવેદનને લઇને હંમેશા સ્પષ્ટ નિવેદન કરતા રહ્યા છે. તેમનું કહેવું છે કે, ડ્રાઇવર સીટ ફેડરલ ફ્રન્ટની પાસે રહેશે અને સરકાર ચલાવશે. રાવના આ નિવેદનથી નવી ગણતરી શરૂ થઇ ચુકી છે. સરકારની રચના કરવામાં કેટલીક સીટો ખુટશે તો બહારથી તેને ટેકો આપવા કોંગ્રેસના વિકલ્પ ઉપર વિચારણા કરવામાં આવશે પરંતુ સરકાર ફેડરલ ફ્રન્ટની રહેશે. કોંગ્રેસને બહારથી ટેકો આપવો પડશે. વડાપ્રધાનની પોસ્ટ ફેડરલ ફ્રન્ટના ઘટકો પૈકી કોઇ એક પાસે જવી જોઇએ. વડાપ્રધાન પદના ઉમેદવારની પસંદગી ઘટક પક્ષો વચ્ચે સર્વસંમતિથી લેવામાં આવશે. અમે કોંગ્રેસ સાથે વાતચીત માટે તૈયાર છે. સરકાર રચવા કોંગ્રેસ પાર્ટી ટેકો આપે છે કે કેમ તેમ જોવામાં આવશે. જો કોંગ્રેસ ટેકો આપશે તો અમને કોઇ વાંધો નથી પરંતુ કોંગ્રેસને ડ્રાઇવર સીટ કોઇ કિંમતે આપવામાં આવશે નહીં. ભાજપનો વિરોધ નિશ્ચિતપણે કરવામાં આવશે. ભાજપ પાસેથી ટેકો મેળવવા અથવા તો ટેકો લેવામાં આવશે નહીં. કેસીઆર સાથે મોટાભાગના ઘટકોની વાતચીત ચાલી રહી છે. તમામનો મત છે કે, ભાજપને ટેકો આપવો જોઇએ નહીં. સપા, બસપા, વાએસઆર, ડીએમકે અને ટીઆરએસ જેવા ક્ષેત્રિય પક્ષો ચૂંટણીમાં સારો દેખાવ કરશે તો સરકાર બનાવવામાં આવશે પરંતુ કોંગ્રેસ ૧૦૦ના આંકડાને પાર કરશે નહીં. જો કોંગ્રેસ પોતાનીરીતે ૧૮૦થી ૨૦૦ સીટ નહીં જીતે તો ડીએમકે જેવા તેના પક્ષો તેમની સાથે રહેવા માટે તૈયાર થશે નહીં.\nકેવડિયામાં સ્ટેચ્યુ ઓફ યુનિટીના આંગણે ઇન્ડીયા ફાઉન્ડેશન દ્વારા આયોજિત ત્રિદિવસીય ઇન્ડીયા આઇડિયાઝ કોન્કલેવનો પ્રારંભ access_time 10:12 pm IST\nથાઇ પ્રધાનમંત્રી વિરૂદ્ધ અવિશ્વાસ પ્રસ્‍તાવનું સુરસૂરિયું: તરફેણમાં ર૭ર મત વિરૂદ્ધમાં ૪૯ મત access_time 10:08 pm IST\nઅફઘાન સમજુતિમાં હસ્‍તાક્ષર સમારોહમાં પાકિસ્‍તાનને આમંત્રણ એ પાકિસ્‍તાનના પ્રયાસોને માન્‍યતાઃ પાકિસ્‍તાન વિદેશમંત્રી શાહ મહમુદ કુરેશી access_time 10:05 pm IST\nરાજ્યમાં ભ્રષ્ટાચાર સામે ઝિરો ટોલરન્સની નીતિ અમલમાં છે access_time 9:27 pm IST\nઘરમાં સિક બિલ્ડિંગ સિન્ડ્રોમનો શિકાર બની રહ્યા છે લોકો access_time 3:49 pm IST\nશાપરની શકિતમાન કંપનીના કર્મચારીના અકસ્માત મૃત્યુના કેસમાં ૬૩ લાખનું વળતર access_time 3:43 pm IST\nવઢવાણના આંબાવાડી વિસ્તારમાં ગંદા-ગંધાતા પાણીથી રોગચાળો વકર્યો access_time 11:29 am IST


WHOની ચેતવણીઃ કોરોનાએ છેલ્લી મહામારી નહીં | Nutan Samachar\nHome આંતર-રાષ્ટ્રીય WHOની ચેતવણીઃ કોરોનાએ છેલ્લી મહામારી નહીં\nWHOની ચેતવણીઃ કોરોનાએ છેલ્લી મહામારી નહીં\nહવે કેનેડા અને સ્વીડનમાં પણ નવા સ્ટ્રેનનો કોરોના વાઇરસ મળી આવ્યો\nવર્લ્ડ હેલ્થ ઓર્ગેનાઇઝેશનએ કહ્યું છે કે કોરોના વાઇરસ વિશ્વની છેલ્લી મહામારી નથી. જલવાયું પરિવર્તન અને પ્રકૃતિની સુરક્ષાના ઉપાય કર્યા વિના માનવ સ્વાસ્થ્યને સુધારવાના પ્રયત્નો સફળ ન થઈ શકે. “હું”નાં ચીફ ટેડ્રોસ ગેબ્રયેસસે કહ્યું કે કોરોના સામેની લડતમાં, ફક્ત રૂપિયાના ખર્ચા કરવાથી કંઇ પણ થશે નહીં. આપણે ભવિષ્ય માટેની તૈયારી પણ કરવી પડશે. કોરોના વાયરસને છુપાવામાં ચીન ની મદદના આરોપોથી ઘેરાયેલા વિશ્વ સ્વાસ્થ્ય સંગઠનના પ્રમુખ ટેડ્રોસ અધનોમએ ચેતવણી આપી છે કે કોવિડ-૧૯ મહામારી છેલ્લી નથી. તેમણે કહ્યું કે જળવાયુ પરિવર્તનને રોકયા વગર અને પશુઓના કલ્યાણ વગર વ્યક્તિના સ્વાસ્થ્યને સુધારવાનો પ્રયાસ નકામો છે. તેમણે કહ્યું કે દુનિયા ‘ખતરનાક રીતે કંઇપણ લાંબુ વિચાર્યા વગર’ કોરોના વાયરસને રોકવામાં પૈસા ઉડાડી રહ્યું છે પરંતુ કોઇપણ દેશ આગળની મહામારી માટે તૈયાર નથી.\nટેડ્રોસ એ રવિવારના રોજ આંતરરાષ્ટ્રીય મહામારી તૈયારી દિવસ પર આપેલ પોતાના એક વીડિયો મેસેજમાં કહ્યું કે અત્યારનો સમય કોરોના વાયરસ મહામારીમાંથી પાઠ શીખવવાનો છે. તેમણે કહ્યું કે લાંબા સમયથી દુનિયા એ ભય અને ઉપેક્ષાના એક ચક્રમાં કામ કર્યું છે. આપણે મહામારી આવવા પર પૈસા ઉડાવી દઇએ છીએ અને જ્યારે આ ખત્મ થઇ જાય છે તો આપણે એ ભૂલી જઇએ છીએ કે આગળની મહામારીને રોકવા માટે આપણે કંઇ કરતા નથી. આ ખતરનાક રીતે ખૂબ જ નાની વિચારસરણી છે અને સ્પષ્ટપણે સમજવામાં કઠિન છે. કોરોના વાયરસના થોડાંક મહિના પહેલા સપ્ટેમ્બર ૨૦૧૯માં આવેલ હેલ્થ ઇમરજન્સી પર વૈશ્વિક તૈયારી દેખરેખ રિપોર્ટમાં કહ્યું હતું કે આ ધરતી વિનાશકારી મહામારી માટે ખૂબ જ અફસોસજનક રીતે તૈયાર છે.\nટેડ્રોસે કહ્યું કે ઇતિહાસ આપણને બતાવે છે કે આ છેલ્લી મહામારી હશે નહીં અને મહામારી જીવનનું એક સત્ય છે. મહામારી બતાવે છે કે મનુષ્ય, પ્રાણીઓ અને ધરતીના સ્વાસ્થ્યની વચ્ચે ઉંડો સંબંધ છે. “હું” ચીફે કહ્યું કે વ્યક્તિના સ્વાસ્થ્યને સુધારવાનો કોઇ પણ પ્રયાસ ત્યાં સુધી નકામો છે જ્યાં સુધી કે વ્યક્તિ અને પ્રાણીની વચ્ચે મહત્વપૂર્ણ ઇંટરફેસને ઉકેલવામાં ના આવે. સાથો સાથ જળવાયુ પરિવર્તનની જગ્યાએ આપણા અસ્તિત્વ પર ખતરો ઉભો થયો છે અને આ આપણી પૃથ્વીને ઓછી રહેવા યોગ્ય બનાવી રહ્યું છે. આપને જણાવી દઇએ કે કોરોના વાયરસથી અત્યાર સુધીમાં દુનિયાભરમાં ૧૭ લાખ ૫૦ હજાર લોકોના મોત થયા છે અને ચીનમાં તે સામે આવ્યા બાદ ૮ કરોડ લોકો તેનાથી સંક્રમિત થઇ ચૂકયા છે.\nPrevious articleકંગનાએ કવિતા શેર કરતા કહ્યું-‘મેરી રાખ કો ગંગા મેં મત બહાના\nNext articleકાશ્મીરમાં સુરક્ષા દળોનું મોટું ઓપરેશનઃ ૩ આતંકીઓ ઠાર, ૨ જીવતા ઝડપાયા\nકેન્દ્રીય સ્વાસ્થ્ય મંત્રી ડો.હર્ષવર્ધનનું નિવેદન આજે દેશને ડૉકટર્સ પર ગર્વ\nરીતિક રોશન ‘ધ બર્નિંગ ટ્રેન’ની રિમેકમાં લીડ રોલ પ્લે કરે તેવી...\nકંપની આલ્ફાબેટનું માર્કેટ કેપ પ્રથમ વખત ૧ ટ્રિલિયન ડોલરને પાર\nકોરોનાના ખતરા વચ્ચે ચીનમાં હંતા વાયરસથી એકનું મોતઃ હડકંપ મચ્યો


લોન મોરેટોરિયમ કેસમાં સુપ્રીમનું વલણઃ ક્રેડિટ કાર્ડધારકોને શેની રાહત? - Gujarat ExclusiveGujarat Exclusive\nGujarat Exclusive > દેશ-વિદેશ > લોન મોરેટોરિયમ કેસમાં સુપ્રીમનું વલણઃ ક્રેડિટ કાર્ડધારકોને શેની રાહત?\nલોન મોરેટોરિયમ કેસમાં સુપ્રીમનું વલણઃ ક્રેડિટ કાર્ડધારકોને શેની રાહત?\nનવી દિલ્હીઃ સુપ્રીમ કોર્ટે લોન મોરેટોરિયમ કેસના સંદર્ભમાં ગુરુવારે સુનાવણી કરી હતી. કોર્ટે જણાવ્યું હતું કે ક્રેડિટ કાર્ડનો ઉપયોગ કરનારને કમ્પાઉન્ડ ઇન્ટરેસ્ટમાં(Supreme court Loan moratorium)લાભ ન મળવો જોઈએ. ક્રેડિટ કાર્ડનો ઉપયોગ કરનાર લોકોએ કોઈ લોન લીધી નથી, પરંતુ તેનાથી ખરીદી કરી રહ્યા છે.\nકેન્દ્રએ કોરોના દરમિયાન લોન મોરેટોરિયમ કમ્પાઉન્ડ(Supreme court Loan moratorium) પર વ્યાજની ભરપાઈનો દાવો કર્યો છે. સુનાવણી દરમિયાન સોલિસિટર જનરલ તુષાર મહેતાએ જણાવ્યું હતું કે તેઓને ક્રેડિટ કાર્ડ પર એક્સ ગ્રેશિયા મળ્યો છે. આ વાત પર કોર્ટે ક્રેડિટ કાર્ડ પર ટિપ્પણી કરી છે.\nઆ પણ વાંચોઃ એર સ્ટ્રાઇક પર ઇન્ડિયન આર્મીની સ્પષ્ટતા: PoKમાં કોઇ પણ પ્રકારની એર સ્ટ્રાઇક નથી થઇ\nલોન લેનારનો સંપર્ક કરતી બેન્ક\nસુનાવણી દરમિયાન મહેતાએ કોર્ટને જણાવ્યું હતું કે(Supreme court Loan moratorium) કમ્પાઉન્ડ ઈન્ટરેસ્ટને પરત કરવાની બેન્કની જવાબદારી છે. લોન લેનારે બેન્કના ચક્કર નહીં લગાવવા પડે. મહેતાએ કહ્યું કે અમે એ નિર્ણય લીધો છે કે જેઓએ મોરેટોરિયમ દરમિયાન EMI ભર્યા છે તેઓને સજા નહીં મળે. મોરેટોરિયમનો લાભ લેનાર અને ન લેનાર બન્નેને ફાયદો થશે.\nસરકારે સુપ્રીમ કોર્ટમાં કમ્પાઉન્ડ વ્યાજ ચૂકવવાની વાત કરી હતી\nઆ પહેલા2ઓક્ટોબરના રોજ નાણા મંત્રાલયે સુપ્રીમ કોર્ટમાં(Supreme court Loan moratorium) એક સોગંદનામુ રજૂ કર્યુ હતું. જેમા કેન્દ્ર સરકાર તરફથી જાણકારી આપવામાં આવી હતી કે સરકાર2કરોડ રૂપિયા સુધીની લોનના EMI પર વસૂલવામાં આવેલા કમ્પાઉન્ડ ઈન્ટરેસ્ટ ચૂકવશે.\nઆ પણ વાંચોઃ UAEનો ભારત સિવાય પાક. સહિત 12 દેશના નવા વિઝા પર પ્રતિબંધ\nવ્યાજ માફીથી બેન્કોની બેલેન્સ શીટ પર ખરાબ અસર પડશેઃ RBI\nઆજે ભારતીય રિઝર્વ બેન્ક (RBI)એ કોર્ટમાં એક સોગંદનામુ રજૂ કર્યુ હતું. જેમા કહેવાયું હતું કે બેન્કો વ્યાજ માફી કરશે તો તેઓની બેલેન્સ શીટ ઉપર ખરાબ અસર થશે. જેનાથી બેન્કોના ડિપોઝિટર્સ પણ પ્રભાવિત થશે. RBI કહ્યું છે કે સુપ્રીમ કોર્ટે4સપ્ટેમ્બરથી EMI ન ચૂકવનારને ડિફોલ્ટરના લિસ્ટમાં ન મૂકવાનો નિર્ણય કર્યો હતો, તેને તાત્કાલિક ખતમ કરવો જોઈએ.\nSupreme court Loan moratorium


કોરોનાનું નવું વેરિએન્ટ સૌથી વધારે સંક્રામક, WHOએ ઓમિક્રોન નામ આપ્યું - Gujarat ExclusiveGujarat Exclusive\nGujarat Exclusive > દેશ-વિદેશ > કોરોનાનું નવું વેરિએન્ટ સૌથી વધારે સંક્રામક, WHOએ ઓમિક્રોન નામ આપ્યું\nકોરોના વાયરસનું નવું વેરિએન્ટ (B.1.1.529) મહામારીના અન્ય પ્રકારોની તુલનામાં સૌથી વધુ ચેપી છે, એટલે કે ચેપ ફેલાવવાનું જોખમ સૌથી વધુ છે. વર્લ્ડ હેલ્થ ઓર્ગેનાઈઝેશન (WHO) એ આ અંગે તમામ દેશોને ચેતવણી આપી છે. WHOના ટેકનિકલ એડવાઈઝરી ગ્રુપ ઓન કોરોના (SARS-CoV-2) એ શુક્રવારે તેની સમીક્ષા કર્યા બાદ કહ્યું કે કોવિડ-19નું નવું સ્વરૂપ અત્યંત ચેપી છે. જૂથે તેને સૌથી વધુ ચિંતાજનક પ્રકાર તરીકે દર્શાવવાની ભલામણ કરી છે. WHOએ આ વાયરસનું નામ ઓમિક્રોન (Omicron) રાખ્યું છે.\nઆ વેરિએન્ટ સૌપ્રથમ દક્ષિણ આફ્રિકામાં જોવા મળ્યો હતો. વૈજ્ઞાનિકોએ ચેતવણી જારી કરીને કહ્યું છે કે નવા વેરિઅન્ટ પર કોવિડની રસી બિનઅસરકારક સાબિત થઈ શકે છે, ચેપનો દર ખૂબ જ ઝડપી હોઈ શકે છે અને દર્દીઓમાં ગંભીર લક્ષણો જોવા મળી શકે છે.


Rf3Forte in Gujrati નાં ઉપયોગો, ડોઝ, આડઅસરો, ફાયદાઓ, ક્રિયાપ્રતિક્રિયાઓ અને ચેતવણી - Rf3Forte naa upyogo, dojh, adasro, fayado, kriyapratikriyao ane chetavni\nRf3Forte ની જાણકારી\nRf3Forte Benefits & Uses[દવા] લાભો અને ઉપયોગો- RF3Forte Benefits & Uses in Gujarati- Rf3Forte labhon ane upyogon\nRf3Forte નો ડોઝ અને કેવી રીતે લેવી- RF3Forte Dosage & How to Take in Gujarati - Rf3Forte no dojh ane kevi rite levi\nRf3Forte ની આડઅસરો- RF3Forte Side Effects in Gujarati- Rf3Forte ni adasro\nRf3Forte સંબંધિત ચેતવણીઓ- RF3Forte Related Warnings in Gujarati- Rf3Forte sambhandhit chetavnio\nઅન્ય દવાઓ સાથે Rf3Forte ની ગંભિર ક્રિયાપ્રતિક્રિયાઓ- Severe Interaction of RF3Forte with Other Drugs in Gujarati- anya dawao sathe Rf3Forte ni ghambhir kriyapratikriyao\nRf3Forte નાં પ્રતિસૂચકો- RF3Forte Contraindications in Gujarati- Rf3Forte naa pratisuchako\nRf3Forte વિશે અવારનવાર પૂછવામાં આવતા પ્રશ્નો- Frequently asked Questions about RF3Forte in Gujarati- Rf3Forte vise avaranvar puchhavama avata prasno\nખોરાક અને આલ્કોહોલ સાથે Rf3Forte ની ક્રિયાપ્રતિક્રિયાઓ- RF3Forte Interactions with Food and Alcohol in Gujarati- khorak ane alcohol sathe Rf3Forte nī kriyapratikriyao\nRf3Forte Benefits & Uses[દવા] લાભો અને ઉપયોગો - RF3Forte Benefits & Uses in Gujarati - Rf3Forte labhon ane upyogon\nRf3Forte નો ઉપયોગ નીચેનાની સારવાર કરવા માટે થાય છે -\nRf3Forte નો ડોઝ અને કેવી રીતે લેવી - RF3Forte Dosage & How to Take in Gujarati - Rf3Forte no dojh ane kevi rite levi\nRf3Forte નાં ઘટકો - RF3Forte Active Ingredients in Gujarati - Rf3Forte naa ghatako\nRf3Forte ની આડઅસરો - RF3Forte Side Effects in Gujarati - Rf3Forte ni adasro\nસંશોધન આધારિત, જ્યારે Rf3Forte નો ઉપયોગ કરવામાં આવે છે ત્યારે નીચેની આડઅસરો જોવામાં આવી છે -\nRf3Forte સંબંધિત ચેતવણીઓ - RF3Forte Related Warnings in Gujarati - Rf3Forte sambhandhit chetavnio\nશું સગર્ભા સ્ત્રીઓ માટે Rf3Forte નો ઉપયોગ સુરક્ષિત છે?\nસગર્ભા સ્ત્રીઓ RF3Forte થી સાધારણ આડઅસરો અનુભવી શકે છે. જો તમને તેમલાગતું હોય, તો તેને બંધ કરો અને ફક્ત ડૉક્ટરની સલાહ પર જ શરૂ કરો.\nશું સ્તનપાન દરમ્યાન Rf3Forte નો ઉપયોગ સુરક્ષિત છે?\nસ્તનપાન કરાવતી સ્ત્રીઓ RF3Forte ની કેટલીક આડઅસરોનો અનુભવ કરી શકે છે. જો તમને કોઈ પણ આડઅસર દેખાય, તો તરત જ RF3Forte લેવાનું બંધ કરો. તમારા ડૉક્ટરનો સંપર્ક કરો, અને જો તમારા ડૉક્ટર કહે કે તે તમારા માટે સુરક્ષિત છે ત્યારે જ તેનો ઉપયોગ ફરીથી શરૂ કરો .\nકિડનીઓ પર Rf3Forte ની અસર શું છે?\nકિડની પર RF3Forte હાનિકારક અસર પેદા કરી શકે છે. જો તમને એવું લાગે કે આવી કોઇ અસર છે, તો આ દવા લેવાનું બંધ કરો, અને ફક્ત તમારા ડૉક્ટરની સલાહ પર ફરીથી શરૂ કરો.\nયકૃત પર Rf3Forte ની અસર શું છે?\nયકૃત પર RF3Forte હાનિકારક અસર પેદા કરી શકે છે. જો તમને એવું લાગે કે આવી કોઇ અસર છે, તો આ દવા લેવાનું બંધ કરો, અને ફક્ત તમારા ડૉક્ટરની સલાહ પર ફરીથી શરૂ કરો.\nહ્રદય પર Rf3Forte ની અસર શું છે?\nRF3Forte લીધા પછી તમે તમારા હૃદય પર આડઅસરો અનુભવી શકો છો. જો આવું થાય, તો તેનો ઉપયોગ બંધ કરો તમારા તબીબી પ્રોફેશનલ સાથે સંપર્ક કરો, તે/તેણી સૂચવે તેમ કરો.\nઅન્ય દવાઓ સાથે Rf3Forte ની ગંભિર ક્રિયાપ્રતિક્રિયાઓ - Severe Interaction of RF3Forte with Other Drugs in Gujarati - anya dawao sathe Rf3Forte ni ghambhir kriyapratikriyao\nદર્દીઓમાં તે ગંભિર આડઅસરો પેદા કરતી હોવાથી નીચેની દવાઓ સાથે Rf3Forte ન લેવી જોઇએ -\nRf3Forte નાં પ્રતિસૂચકો - RF3Forte Contraindications in Gujarati - Rf3Forte naa pratisuchako\nજો તમે નીચેનામાંથી કોઇ પણ રોગોથી પિડાતા હોવ, તો તમારા ડૉક્ટર તેમ કરવાનું ન કહે ત્યાં સુધી તમારે Rf3Forte લેવી ન જોઇએ -\nRf3Forte વિશે અવારનવાર પૂછવામાં આવતા પ્રશ્નો - Frequently asked Questions about RF3Forte in Gujarati - Rf3Forte vise avaranvar puchhavama avata prasno\nશું Rf3Forte આદત બનાવનાર અથવા વ્યસનકારક છે?\nRF3Forte ની આદત પડવાનો રીપોર્ટ મળ્યો નથી.\nના, RF3Forte લીધા પછી મગજને સક્રિય અને સાવધ રાખવાની જરૂર પડે તેવી કોઇ પણ વસ્તુ ન કરવી જોઈએ.\nહા, પરંતુ ડૉકટરની સલાહ પર જ RF3Forte લો.\nના, માનસિક બિમારીમાં RF3Forte નો ઉપયોગ અસરકારક નથી.\nખોરાક અને આલ્કોહોલ સાથે Rf3Forte ની ક્રિયાપ્રતિક્રિયાઓ - RF3Forte Interactions with Food and Alcohol in Gujarati - khorak ane alcohol sathe Rf3Forte nī kriyapratikriyao\nખોરાક અને Rf3Forte વચ્ચે ક્રિયાપ્રતિક્રિયાઓ\nખોરાક સાથે RF3Forte લેવી સલામત છે.\nઆલ્કોહોલ અને Rf3Forte વચ્ચે ક્રિયાપ્રતિક્રિયાઓ\nઆલ્કોહોલનું સેવન અને RF3Forte લેવાનું એકસાથે કરવાથી તમારા આરોગ્ય પર ગંભીર અસરો પેદા કરી શકે છે.\nRf3Forte ના બધા વિકલ્પ જુઓ - Substitutes for RF3Forte in Gujarati\nશું તમે અથવા તમારા પરિવારમાં કોઇ Rf3Forte લો છો? કૃપા કરીને એક સર્વેક્ષણ કરો અને બીજાઓને મદદ કરો\nશું તમે તમારા ડૉક્ટરનાં કહેવાથી Rf3Forte નો ઉપયોગ કર્યો છે?\nતમે કેટલી માત્રામાં Rf3Forte નું સેવન કર્યું છે?\nશું તમે ભોજન પછી કે ભોજન બાદ Rf3Forte નું સેવન કરો છો?\nતમે કયા સમયે Rf3Forte નું સેવન કરો છો?


Celebration students after surgical strike second in pakistan | વડોદરામાં વિવિધ સંગઠનોએ ફટાકડા ફોડીને ઉજવણી કરી, વાયુ સેનાની કામગીરીને વધાવી - Divya Bhaskar\nCelebration Students After Surgical Strike Second In Pakistan\nવડોદરા: જમ્મુ કાશ્મીરના પુલવામામાં થયેલા આતંકવાદી હુમલાના 12 દિવસ બાદ ભારતીય વાયુસેનાએ પાકિસ્તાનમાં હુમલો કરીને આપેલા જવાબને શહેરીજનોએ વધાવી લીધો છે. એમ.એસ.યુનિવર્સિટીમાં વિદ્યાર્થીઓ દ્વારા ફટાકડા ફોડીને ભારતીય વાયુસેનાની કામગીરીને વધાવી લીધી હતી.\nભારતીય સેનાનું મનોબળ વધારવા માટે વડોદરા શહેર કોંગ્રેસ દ્વારા ખંડેરાવ માર્કેટ ચાર રસ્તા ખાતે આજે ઉજવણીનું આયોજન કરવામાં આવ્યું છે. જેમાં કોંગ્રેસ દ્વારા ફટાકડા ફોડીને વાયુ સેનાની કામગીરીને વધાવશે.\nવિદ્યાર્થી અગ્રણીઓએ જણાવ્યું હતું કે, આતંકવાદીઓ હવે પછી માથું ન ઉંચકે તે રીતે આજે ભારતીય વાયુ સેનાએ આજે જવાબ આપ્યો છે. ભારતીય વાયુ સેનાએ 40 શહીદોની સામે 350 આતંકવાદીઓનો ખાતમો બોલાવીને જે જવાબ આપ્યો છે. તેનાથી સમગ્ર દેશની પ્રજા ખુશ છે.\nવાઘોડિયા ખાતે યુવા સંગઠન દ્વારા ભારતીય સેનાએ હવાઇ હુમલા કરીને પુલવામા આતંકવાદી હુમલાના લીધેલા બદલાને ફટાકડા ફોડી વધાવી લીધો હતો. યુવાનોએ જણાવ્યું હતું કે, જ્યારે જ્યારે આતંકવાદી હુમલાઓ થાય ત્યારે આ રીતે જ પાકિસ્તાન પ્રેરિત આતંકવાદીઓને જડબાતોડ જવાબ ભારતે આપવો જોઇએ. દેશની જનતા ભારતીય સેના સાથે જ છે. અને તેઓની કામગીરીને સલામ છે.


chandrakanta-the-bengal-farmers-moon-child-who-is-key-scientist-in-chandrayaan-2-mission-mb – News18 Gujarati\nમિશન મૂન : ચંદ્રયાન-2ને ચંદ્ર પર મોકલશે ખેડૂતનો આ દીકરો\nઈસરો વૈજ્ઞાનિક ચંદ્રકાંતાની ફાઇલ તસવીર\nવૈજ્ઞાનિક ચંદ્રકાંતાએ ભારતીય ઉપગ્રહો અને ગ્રાઉન્ડ સ્ટેશનો માટે એન્ટેના સિસ્ટમ ડિઝાઇન કરી છે\nLast Updated : July 22, 2019, 13:31 IST\nપશ્ચિમ બંગાળના કોલકાતાના શિબપુર ગામમાં ખેડૂત મધુસૂદન કુમારના ઘરમા જ્યારે દીકરાનો જન્મ થયો તો તેનું નામ સૂર્યકાતાં રાખવા માંગતા હતા. પરંતુ એક સ્કૂલ ટીચરની સલાહ પર તેઓએ પોતાના દીકરાનું નામ ચંદ્રકાંતા રાખી દીધું.\nહવે એ યોગાનુયોગ કે ઈશ્વરની ઈચ્છા એ કહેવું મુશ્કેલ છે, પરંતુ ચંદ્રકાંતા ઈન્ડિયન સ્પેસ રિસર્ચ ઓર્ગેનાઈઝેશન (ઈસરો)ના એક સીનિયર વૈજ્ઞાનિક છે અને ચંદ્રયાન-2 મિશનનું નેતૃત્વ કરી રહ્યા છે. ચંદ્રયાન-2ને સોમવારે બપોરે લોન્ચ કરવામાં આવશે.\nમધુસૂદન કુમારે ન્યૂઝ18 સાથે વાત કરતાં જણાવ્યું કે, જ્યારે મિશનને ટાળવામાં આવ્યું તો અમે દુ:ખી થયા. પરંતુ અમે ભારતના સૌથી મુશ્કેલ ચંદ્ર મિશનના લોન્ચ માટે તૈયાર છીએ. અમને ખૂબ ગર્વ અને ખુશી છે કે અમારો દીકરો આ ટીમનો હિસ્સો છે, જે આવું કરશે.\nચંદ્રકાંતાને સોંપાઈ છે મહત્વપૂર્ણ જવાબદારી\nચંદ્રકાંતાએ ભારતીય ઉપગ્રહો અને ગ્રાઉન્ડ સ્ટેશનો માટે એન્ટેના સિસ્ટમ ડિઝાઇન કરી છે. તેઓએ ચંદ્રયાન-1, GSAT-12 અને ASTROSAT માટે પ્રોજેક્ટ મેનેજર, એન્ટેના સિસ્ટમ તરીકે કામ કર્યુ. હાલમાં તેઓ ડેપ્યુટી પ્રોજેક્ટ ડાયરેક્ટ છે, જે ચંદ્રયાન-2ની આરએઅફી પ્રણાલી માટે જવાબદાર છે અને યૂઆર રાવ સેટેલાઇટ સેન્ટર (યૂઆરએસસી)ના 'ઇલેક્ટ્રોમેગ્નેટિક્સ' ખંડના પ્રમુખ છે.\nપિતાએ કહ્યુ- મહેનતથી મળી સફળતા\nચંદ્રકાંતાના પિતા મધુસૂદન કુમારે કહ્યું કે, ખેતરમાં કામમાં વ્યસ્ત હોવાના કારણે મને ક્યારેય તેને ભણાવવાનો સમય ન મળ્યો. ચંદ્રકાંતાના અધ્યાપકોએ તેને તૈયાર કર્યો. તે હંમશા મહેનતુ હતો. તે 2001માં ઈસરોમાં સામેલ થયો અને મહેનત અને સમર્પણે તેને મહત્વપૂર્ણ મિશનમાં મુખ્ય વૈજ્ઞાનિક બનાવી દીધો.\nચંદ્રકાંતાની માતા દીકરાની ઉપલબ્ધિથી એટલા ખુશ હતા કે શબ્દોથી યોગ્ય રીતે વર્ણવી પણ ન શક્યા. તેઓએ કહ્યું કે, મારા દીકરાએ મને સવારે ફોન કર્યો અને ટીવી પર ચંદ્રયાન-2નું લોન્ચિંગ જોવા માટે કહ્યું. હું આજે ખૂબ ખુશ છું અને મને મારા દીકરા પર ગર્વ છે. તેણે અડચણોને પાર કરી અને વૈજ્ઞાનિક બન્યો.\nનાનો ભાઈ પણ વૈજ્ઞાનિક\nચંદ્રકાંતાના નાના ભાઈ શશિકાંતનું નામ પણ ચંદ્ર પર મૂકવામાં આવશે અને તેઓ પણ વૈજ્ઞાનિક છે. ઉલ્લખેનીય છે કે, ચંદ્રયાન-2 સોમવાર બપોરે 2:43 વાગ્યે લોન્‍ચ કરવામાં આવશે. પહેલા તેનું લોન્ચિંગ 15 જુલાઈએ થવાનું હતું, પરંતુ ટેકનીકલ કારણોથી તેને રોકી દેવામાં આવ્યું હતું.\nFirst published: July 22, 2019, 13:25 IST\nTags: Chandrayaan-2, ISRO satellite launch, Mission Moon, ઇસરો, ખેડૂત


Story of women pride award | બે હાથમાં પાંચ આગળીઓ...જીદ્દ અને જોશ થી મેળવી સફળતા - Divya Bhaskar\nStory Of Women Pride Award\nબે હાથમાં પાંચ આગળીઓ...જીદ્દ અને જોશ થી મેળવી સફળતા\nહું મારા જીવનનો સારાંશ શેર કરી રહી છું. મારા બન્ને હાથ એટલા નાના હતા કે કાન સુધી પણ નહોતા પહોંચતા. બન્ને હાથોમાં કુલ મળીને પાંચ આંગળીઓ છે. મારી મમ્મીએ મને જોઇ તો તેને તો એટેક આવવા લાગ્યા. બીજી તરફ મારા પપ્પાના રુપમાં મારી સામે ઇશ્વર હતા. તેમણે કહ્યુ કે મારી દીકરીને કેમ મોટી કરવી તે મારુ કામ છે. એક દિવસ તે મારા માટે નાની ઢોલક લઇ આવ્યા અને મારી આંગળીઓએ ચાલવાનું શરુ કર્યુ.\nપપ્પાના મિત્રે તો મને ઝેરનું ઇન્જેક્શન પણ આપવાની સલાહ આપી દીધી હતી. પપ્પાએ તેનાથી દોસ્તી તોડી નાખી અને કહ્યું કે આ જ હાથોથી તે આકાશ ને અડીને દુનિયાને દેખાડશે. પણ અચાનક એક દિવસ પપ્પાને હાર્ટ એટેક આવ્યો અને તેમણે આંખો મીચી દીધી. તે સમયે હું 8 વર્ષની હતી. તે તેમની એ દીકરીને છોડીને ચાલી ગયા જેના વિના તે જીવી નહોતી શકતી. પછી મને અભ્યાસ માટે મોટા ભાઇ પાસે વિલાસપુર મોકલી દેવામાં આવી જ્યાં તે નોકરી કરતા હતા. જાવરાના હિન્દી મિડીયમ સ્કુલમાંથી મારો દાખલો ઇંગ્લિશ મિડીયમ વાળી સેન્ટ્રલ સ્કુલમાં કરી દેવામાં આવ્યો. મારા મનને ત્રણ ગણી યાતના નો સામનો કરવો પડ્યો. ત્યા મને હાંસીનું પાત્ર બનવુ પડ્યુ, કારણ કે મને અંગ્રેજી નહોતી આવડતી. મારા બાલ માનસની જરુરીયાતો અધૂરી રહી જાતી. મારા ચહેરા પર હાસ્યની જગ્યાએ ડર અને હીન ભાવના પ્રવર્તમાન રહેતી. મારા હાથ સ્કૂલબેગની પાછળ છૂપાયેલા રહેતા.\nઅમુક વર્ષો પછી એવી પરિસ્થિતિ થઇ કે મને પાછી જાવરા મોકલી દેવામાં આવી. હું ચૂપ હતી. મારી અંદર અપમાનનો લાવા સળગતો રહેતો હતો. મેં સ્કુલમાં શીખેલા હુનરને મારુ હથિયાર બનાવ્યુ. તેમાં ચિત્રકારી, હસ્તશિલ્પકલા અને નૃત્ય કળા હતી. બી.એ અને એમ.એ ઇંગ્લિશ લીટરેચર સાથે પૂર્ણ કર્યુ. યુડીટી ની નોકરી મળી, પણ કરી નહીં. કંઇક કરીને બતાવવાની તમન્ના હંમેશા થી હતી.\nએક દિવસ અજાણતા એક બ્યૂટી પાર્લરમાં હાથો નું હુનર દેખાડવાનો મોકો મળ્યો. બસ, આ જ મારો રસ્તો હતો. મેં મારી મોટી બહેન બલજીત (જે મારી તાકાત છે) ને અને પોતાને એક વચન આપ્યુ કે દુનિયાના જે લોકો મારા હાથોને ભદ્દા અને નકામાં માને છે, એક દિવસ એ જ હાથોથી દુનિયાના બેરંગ ચહેરામાં રંગ ભરીશ. મેં બુનિયાદ પણ રાખી દીધી. એક કાંચ અને એક ખુરશી સાથે જાવરામાં પહેલી બ્યૂટી પાર્લરની શરુઆત કરી અને અહીંથી શરુ થઇ મારા આત્મસમ્માન અને આત્મવિશ્વાસથી ભરપૂર સફર. જેમાં પાંખો લાગી ગઇ હતી. મારો ઉત્સાહ ત્યારે વધ્યો જ્યારે મને પ્રધાનમંત્રી રોજગાર યોજના થી 50000 રૂપિયા ની મદદ મળી. એક પછી એક ડિપ્લોમાં અને એવોર્ડ મને મળતા ગયા.\nમેં મારા શીન બ્યૂટી પાર્લર ને બ્યૂટી ક્લીનીક માં તબદીલ કરી નાખ્યુ જ્યાં ત્વચા અને વાળ સંબંધિત સમસ્યાઓનું સમાધાન કરવામાં આવે છે. 19 ફેબ્રુઆરી 2011 ના ચેન્નઇમાં મળેલા એબિલીટી માસ્ટરી એવોર્ડ થી મારા હાથોને નવુ નામ મળ્યુ, 'ગર્લ વિથ ગોલ્ડન હેન્ડ્સ'. શું થયુ જો મારા માતા પિતા મારા રસ્તામાં મખમલી કાલીન ન પાથરી શક્યા. તેનાથી પણ વધુ કિંમતી સંસ્કાર મને વિરાસતમાં મળ્યા છે. આજ મારા હાથો માટે સૌથી મોટુ કોમ્પ્લીમેન્ટ એ હોય છે , જ્યારે મારા ક્લાયન્ટ કહે છે, કે અમને તમારા હાથોથી અમારુ કામ કરાવડાવવુ છે.3ડિસેમ્બર, 2013, વિજ્ઞાન ભવન નવી દિલ્લીમાં ભારતના રાષ્ટ્રપતિ પ્રણવ મુખર્જી ની સામે ઉપસ્થિત થવાનો અવસર મળ્યો. ત્યાં મારા ગળામાં મેડલ આવ્યો અને મારા નાના હાથોની ત્રણ આંગળીઓમાં છે આઉટસ્ટેન્ડીંગ ક્રિએટીવ એડલ્ટ નું પ્રશસ્તિપત્ર...પપ્પા, તમે ખુશ છો ને!


શું BJPના કાર્યકરોએ યોગીને આવકારવા માનવ ધ્વજ બનાવ્યો હતો?\nHomeFact ChecksBJP કાર્યકરોએ કેરળમાં CM યોગીની સભામાં કમળના નિશાનનો માનવ ધ્વજ બનાવ્યો હોવાના...\nBJP આવનાર પાંચ રાજ્યોમાં વિધાનસભાની ચૂંટણીઓ પર ધ્યાન કેન્દ્રિત કરવાનું શરૂ કર્યું છે. આ માટે ભાજપે રેલીઓ પણ શરૂ કરી દીધી છે, આ જ ક્રમમાં ઉત્તર પ્રદેશના CM યોગી આદિત્યનાથ કેરળમાં રેલી કરવા પહોંચ્યા હતા. ત્યારે સોશ્યલ મીડિયા પર રેલીના સંદર્ભમાં એક તસ્વીર વાયરલ થઈ રહી છે. તસ્વીરમાં ઘણા લોકો એકઠા થઈ માનવ ધ્વજ એટલેકે કમળનું નિશાન બનાવ્યું હતું. એવો દાવો કરવામાં આવી રહ્યો છે કે લોકોએ સીએમ યોગીના સ્વાગત માટે આ માનવ ધ્વજ બનાવ્યો હતો હતો.\nBJP કાર્યકર્તા દ્વારા બનવવામાં આવેલ કમળના નિશાનની તસ્વીરને ગૂગલ રિવર્સ ઇમેજ સર્ચ કરતા ન્યુઝ સંસ્થાન indianexpress અને thequint દ્વારા પ્રકાશિત અહેવાલોમાં જોવા મળે છે . જે7એપ્રિલ 2015 ના રોજ પ્રકાશિત થયેલ અહેવાલો મુજબ ભાજપના 35 માં સ્થાપના દિવસે પાર્ટીના કાર્યકરોએ ગુજરાતના દાહોદમાં આ પ્રકારે કમળનું ફૂલ બનાવ્યું હતું. ગુજરાતના દાહોદમાં આશરે 25,000 કાર્યકરોએ માનવ ધ્વજ કમળનું નિર્માણ કર્યું હતું.\nવધુ તપાસ દરમિયાન અમને ડીડી ન્યૂઝ યુટ્યુબ ચેનલ પર વાયરલ થયેલી તસ્વીર સાથે જોડાયેલો એક વીડિયો જોવા મળ્યો. જેમાંતા બતાવવામાં આવ્યું છે કે કેવી રીતે પાર્ટીના કાર્યકર્તાઓએ 35માં સ્થાપના દિવસે ગુજરાતના દાહોદમાં પાર્ટી પ્રતીક કમલની સંયુક્ત રીતે રચના કરી.\nઉપરાંત PM મોદી અને ANI દ્વારા કરવામાં આવેલ ટ્વીટ્ જોવા મળે છે. જે6એપ્રિલ 2015 ના રોજ પોસ્ટ કરવામાં આવ્યા હતા, જેની સાથે વાયરલ તસ્વીર શેર કરતા ધ્વજ બનાવવા માટે કાર્યકરોની પ્રશંસા કરી હતી.\nકેરળમાં યોગી આદિત્યનાથે તાજેતરમાં કરેલી રેલીની કેટલીક તસ્વીર કેરળ BJPના ટ્વિટર એકાઉન્ટ પર જોવા મળે છે. રેલીમાં લોકોના ટોળા હતા, પરંતુ કોઈપણ કમળનું નિશાન જોવા મળતું નથી. જેથી સ્પષ્ટ થાય છે કે કેરળમાં શ્રમિકો અને સામાન્ય લોકોએ યોગીના સ્વાગત માટે કમળનું ફૂલ નથી બનાવ્યું.\nયોગી આદિત્યનાથ દ્વારા કેરળમાં કરવામાં આવેલ જાહેરસભામાં લોકો અને કાર્યકરો દ્વારા કમળનું નિશાન બનાવવામાં આવ્યું હોવાની તસ્વીર6વર્ષ જુની છે. જેને ખોટા દાવા સાથે શેર કરવામાં આવી રહી છે. આ માનવ ધ્વજ ભાજપના 35 માં સ્થાપના દિવસે ગુજરાતના દાહોદ ખાતે ભાજપના 25,000 કાર્યકરો દ્વારા બનાવવામાં આવ્યો હતો.\nPrevious articleસાઉથ આફ્રિકા 1 મિલિયન covid vaccine ડોઝ સીરમ ઇન્સ્ટિટ્યૂટને પરત કર્યા હોવાના ભ્રામક દાવાનું સત્ય\nNext articleTV Show ઇન્ડિયન આઇડલમાં ગીતકાર સંતોષ આનંદની ખરાબ પરિસ્થિતિના કારણે નેહા કક્કરે5લાખ આપ્યા હોવાના વાયરલ દાવાનું સત્ય


વજન નિયંત્રીત કરવા માટે કરો આ વસ્તુઓનું સેવન\nમોટાપાથી હેરાન બધા લોકો વજન ઓછુ કરવા ઇચ્છતા હોય છે. તેના માટે લોકો કેટલાય પ્રકારની ટિપ્સ ફોલો કરતા હોય છે. તેનાથી ચરબી ઘટી જાય છે. પરંતુ જીમ કે કસરત છોડ્યા બાદ ફરી વજન વધવા લાગે છે. ઉતારેલો વજન ફરી ન વધે તેના માટે તમારે તમારા આહારનું ખાસ ધ્યાન રાખવુ જરૂરી છે. તમે એવા આહારનું સેવન કરો કે જેનાથી પુરતું પોષણ પણ મળે અને વજન પણ ન વધે.\nવજન કંટ્રોલ કરવા માટે આવશ્યક આહાર\nસફરજન અને પીનટ બટર : દરરોજ ૫૦ ગ્રામ સફરજન સાથે પીનટ બટન ખાવાથી વજન વધવાનો ભય રહેતો નથી. તેનાથી શરીરને ઉર્જા પણ મળે છે.\nગાજર અને માયોનીઝ : વજનને નિયંત્રીત રાખવા માટે તમે ગાજર સાથે માયોનીઝ ખાઇ શકો છો. તે વજન નિયંત્રીત રાખે છે.\nફળ અને દહિં : ફળનું દહિં સાથે સેવન કરવાથી પણ શરીરમાંં જમા થયેલી વધારાની ચરબી ઓછી થઇ જાય છે. તમે બે ચમચી બ્લુબેરી સાથે અડધો કપ દહિં ખાઇ શકો છો.\nગ્રીન ટી : ગ્રીન ટી બીએમઆઇ એટલે કે બોડી માસ ઇન્ડેક્ષને સપંુર્ણ યોગ્ય રાખવાનું કામ કરે છે. દિવસમાં બે કપ ગ્રીન ટી પીવાથી ફાયદો થાય છે.\nસલાડ : સલાડમાં કેલેરી ઓછી માત્રામાં હોય છે. તેનું સેવન કરવાથી ભુખ પણ ઓછી લાગે છે અને પોષક તત્વોની અપુરતી પણ થતી રહે છે. બપોરે સલાડ અવશ્ય ખાવુ જોઈએ.


જુલાઇ | 2008 | હરસુખ થાનકીનું બ્લોગવિશ્વ\nPosted in Film, tagged Nostalgia on જુલાઇ 24, 2008|7Comments »\n“ખુદિતો પાષાણ” ફિલ્મ ટાગોરની આ જ નામની નવલકથા પરથી બની છે. નવલકથામાં એક ભેદી હવેલીમાં રહસ્યમય ઘટનાઓ આકાર લે છે. આ હવેલીનું વર્ણન ટાગોરે અમદાવાદના શાહી ભવનને નજર સમક્ષ રાખીને કર્યું હતું. ૧૯૬૦માં નિર્માણ પામેલી “ખુદિતો પાષાણ”માં છબિ બિશ્વાસ, સૌમિત્ર ચેટરજી અને અરુંધતી દેવી જેવાં કલાકારોએ કામ કર્યું હતું. આરંભથી અંત સુધી જકડી રાખે એવી આ ફિલ્મની કથા ખુદ કવિવર ટાગોરે જ્યાં રચી હતી એ ભવનના પ્રાંગણમાં બેસીને જોવાના રોમાંચની તો વાત જ શી કરવી… (વધુ…)\nPosted in General, tagged Language on જુલાઇ 10, 2008|4Comments »\n“ભાષાને શું વળગે ભૂર, જે રણમાં જીતે તે શૂર…” એવું કવિ નર્મદ કહી ગયા છે. કયા સંદર્ભમાં કહી ગયા છે એની ચિંતા કર્યા વિના ભાષાના મહાસાગરમાં ભલે ડૂબકી ન મારીએ પણ કિનારે બેસીને છબ્છબિયાં કરીએ તો પણ ઘણું રસપ્રદ જાણવા મળે તેમ છે. હિંદી સામયિક “કાદમ્બિની”માં ઇબ્બાર રબ્બીના માત્ર અડધા પાનાના લેખમાં દંગ થઈ જવાય તેવી વિગતો છે. તેમણે લખ્યું છે તે મુજબ ગ્રીક, લેટિન વગેરે ભાષાઓમાં પ્રાચીન મૂળ ઇન્ડો-યુરોપિયન ભાષાના “ચ” વર્ગે “ક” વર્ગનું રૂપ લઈ લીધું. સંસ્કૃત, ઇરાની વગેરેમાં “ચ” વર્ગ ઉષ્મ બની ગયો. લેટિનનું “કેન્ટુમ” સંસ્કૃતમાં “શતમ” છે. લેટિનનું “ઓક્ટો” સંસ્કૃતમાં “અષ્ટૌ”, લેટિન “ડિક્ટિઓ” સંસ્કૃતમાં “દિષ્ટિ”, લેટિન “ગેનુસ” સંસ્કૃતમાં “જન” છે. મુળ ઇન્ડો-યુરોપિયન શબ્દ “ચંતોમ” હતો, જે લેટિનમાં “કેન્ટુમ”, ગ્રીકમાં “હેક્તોમ”, પ્રાચીન આઇરિશમાં “કેત”, ગાથિકમાં “ખુદ”, તોખારીમાં “કંધ”, સંસ્કૃતમાં “શતમ”, લિથુઆનિયનમાં “શિંતસ, સ્જિપ્તસ” અને રશિયનમાં “સ્તો” છે. આ રીતે ઇન્ડો-યુરોપિયન ભાષાઓને બે વર્ગમાં વહેંચી દેવાઇ, “કેન્ટુમ” અને “શતમ”. જે ભાષાઓ લેટિનની નજીક છે તે “કેન્ટુમ” શાખામાં છે અને સંસ્કૃતની નિકટવર્તી ભાષાઓ “શતમ” શાખામાં છે.\nસંસ્કૃતનું “પંચ” વેલ્શમાં “પંય” થઈ જાય છે. એ જે રીતે લેટિનનું “સેપ્ટેમ” ઇટાલિયનમાં “સેતે”, સંસ્કૃતમાં “સપ્ત”, પાલીમાં “સત્ત” અને હિંદી-ગુજરાતીમાં “સાત” છે. લેટિન “ઓક્ટો” ઇટાલિયનમાં “ઓત્તો”, સંસ્કૃતમાં “અષ્ટ”, પાલીમાં “અટ્ઠ” અને હિંદી-ગુજરાતીમાં “આઠ” છે. સંસ્કૃતનું “સિંધુ” પ્રાચીન ફારસીમાં “હિંદુ” અને આધુનિક ફારસીમાં “હિંદ” છે. સંસ્કૃતનું “સર્વ” પ્રાચીન ફારસીમાં “હૌર્વ” અને આધુનિક ફારસીમાં “હર” છે. સંસ્કૃત “ભૂમિ” પ્રાચીન ફારસીમાં “બૂમિ” અને આધુનિક ફારસીમાં “બૂમ” છે. મૂળ ઇન્ડો-યુરોપિયન ભાષામાં “ક” વર્ગ, “પ” વર્ગ, “દ” વર્ગ અને “ત” વર્ગ આ ચાર વર્ગ જ હતા. આ જ મૂળ ધ્વનિ હતા. તેમાં બીજો વર્ણ નહોતો. જેમ કે “ક” હતો, પણ “ખ” નહોતો. “પ” હતો, પણ “ફ” નહોતો. “દ” હતો, પણ “ધ” નહોતો. “ત” હતો, પણ “થ” નહોતો. જે પ્રાચીન ભાષામાં “ત” વર્ગ હતો, તેમાં “ટ’ વર્ગ નહોતો અને “ટ” વર્ગ હતો તેમાં “ત” વર્ગ નહોતો. “ટ” કે “ત” બેમાંથી એક જ વર્ગ હતો. ચાર જાતના “ડ” પણ નહોતા. એકમાત્ર સંસ્કૃત એવી ભાષા છે જેમાં ચાર જાતના “ડ” અને “ત” તથા “ટ” વર્ગ બંને છે.\nસંસ્કૃતનું “મધ્ય” જર્મનમાં “મિટ્ટે” અને અંગ્રેજીમાં “મિડલ” છે. પ્રાચીન જર્મનના શબ્દ આધુનિક જર્મનમાં પણ છે. વેદ ભાષા અને સંસ્કૃતનાં અનેક રૂપ જર્મનમાં પણ છે. જર્મનના દરેક વાક્યમાં ક્રિયા બીજા સ્થાને હોય છે. સંસ્કૃત અને વેદ ભાષા પર રિસર્ચ કરવા માટે જર્મન જાણવી સહાયક બની રહે છે. ૧૮૫૦થી ૧૮૭૫ દરમ્યાન જર્મનમાં વેદ ભાષાનો કોશ પ્રગટ થયો હતો. તેમાં દરેક શબ્દનો ઇતિહાસ અને વ્યુત્પત્તિ અપાઇ છે. આ કોશ વાંચ્યા વિના વેદ ભાષાનું અધ્યયન સંભવ નથી. વેદ ભાષાના વ્યાકરણ પર જર્મનમાં અદભુત કામ થયું છે. જર્મન વિદ્વાન મેક્સ મ્યુલરે (Max Mullar) વેદની વ્યાખ્યા કરીને યુરોપને ગ્નાન અને ચિંતનના ઊંડાણથી અવગત કરાવ્યું હતું. સ્વામી દયાનંદ સરસ્વતી તેમને “મોક્ષ મ્યુલર” કહેતા. સાથેનું ચિત્ર મેક્સ મ્યુલરનું છે.\nવિઠ્ઠલ પંડ્યા : એક અસલી ચહેરો…\nPosted in Literature, tagged Film & Books on જુલાઇ 9, 2008|3Comments »\nલોકપ્રિય નવલકથાકાર વિઠ્ઠલ પંડ્યા હવે આપણી વચ્ચે નથી. મુંબઈમાં તા. ૩ જુલાઇએ રાત્રે ૮૬ વર્ષની વયે તેમનો જીવનદીપ બુઝાયો. “સુખની સરહદ”, “નૈન વરસ્યાં રાતભર”, “યાદોનાં ભીનાં રણ”, “સમણાં તો પંખીની જાત”, “લોહીનો બદલાતો રંગ”, “આખું આકાશ મારી આંખોમાં”, “માણસ હોવાની મને બીક”, “બુકાની બાંધેલા રસ્તા” વગેરે ૪૫ જેટલી નવલકથાઓ અને ૧૦ વાર્તાસંગ્રહો સહિત ૭૦ જેટલાં પુસ્તકોનું સર્જન કરીને ગુજરાતી સાહિત્યને સમૃદ્ધ કરનાર આ લોકપ્રિય લેખકના નિધનના સમાચાર પણ અમદાવાદથી પ્રગટ થતાં ગુજરાતી અખબારોમાં ક્યાંય જોવા ન મળ્યા. રાજકોટથી પ્રગટ થતા “ફૂલછાબ”માં આ સમાચાર વાંચવા મળ્યા.\nઆજે તો લેખકો ધારે તો માત્ર લેખનને આધારે આરામથી રહી શકે એટલું માનધન મેળવી રહ્યા છે, પણ હજી થોડાં વર્ષો પહેલાં એ શક્ય નહોતું. માત્ર લેખનના જોરે ગુજરાન ચલાવવું મુશ્કેલ હતું, પણ વિઠ્ઠલ પંડ્યાએ કલમના ખોળે આખી જિંદગી ગુજારી. તેમની પ્રથમ નવલકથા “મીઠા જળનાં મીન” હતી. ૧૯૨૩ની ૨૧ જાન્યુઆરીએ સાબરકાંઠા જિલ્લાના કાબોદરા ગામે તેમનો જન્મ થયો હતો.\nવિઠ્ઠલ પંડ્યા મને પ્રિય હોવાનું કારણ હતું તેમનું ફિલ્મી કનેક્શન. જે જમાનામાં સારા ઘરનાં છોકરા-છોકરીઓ ફિલ્મોથી દૂર રહેતાં અને ફિલ્મી કલાકારો પ્રત્યે લોકો સૂગની નજરે જોતા એ સમયે એટલે કે ૧૯૪૦ના દાયકામાં ફિલ્મ અભિનેતા બનવા માટે વિઠ્ઠલ પંડ્યાએ ફિલ્મોમાં ઝંપલાવ્યું હતું. તેમના જ શબ્દોમાં : “પાંચ ફૂટ આઠ ઈંચની ઊંચાઈ, સાગના સોટા જેવું કસરતી બદન, માથે વાંકડિયાં ઝુલ્ફાં, ચહેરા પર આત્મવિશ્વાસની ઝલક… ફિલ્મમાં હીરો થવા માટે આથી વિશેષ લાયકાત બીજી કઈ જોઈએ?”\nજોકે તેમના પોતાના જ કહેવા મુજબ એ જમાનામાં પણ ફિલ્મોમાં ઘૂસવું અને કામ મેળવવું જરાય સરળ નહોતું. એક અભિનેતા તરીકે ફિલ્મોમાં ખાસ ગજ ન વાગતાં વિઠ્ઠલભાઇએ દિગ્દર્શનમાં ઝુકાવ્યું હતું. દસેક ગુજરાતી અને દસેક હિંદી ફિલ્મોમાં સહાયક દિગ્દર્શક તરીકે તેમણે કામ કર્યું હતું. “મંગળફેરા” ફિલ્મમાં તેમણે વ્યાજખાઉ શેઠનું પાત્ર ભજવ્યું હતું. ફિલ્મોનું ભૂત માથેથી ઊતર્યા પછી તેઓ લેખન તરફ વળ્યા હતા, પણ ફિલ્મોમાં જેટલો સમય તેઓ રહ્યા એ દરમ્યાન કેટલાંક જાણીતાં થઈ ચૂકેલાં અને કારકિર્દી ઘડી રહેલાં અનેક કલાકારો અને કસબીઓ સાથે કામ કરવાની અને ખાસ તો ફિલ્મી દુનિયાને નિકટથી જોવાની તેમને તક મળી હતી.\nવર્ષો પછી ફિલ્મી દુનિયા સાથેનાં તેમનાં સ્મરણો તેમંણે “સમકાલીન”માં આલેખ્યાં હતાં, અને પછી તે “અસલી નકલી ચહેરા” તથા “સપનાંના સોદાગર” પુસ્તકરૂપે પ્રગટ થયાં હતાં. માસ્ટર વિઠ્ઠલ, ઝુબેદા, સવિતાદેવી, શોભના સમર્થ, સ્નેહપ્રભા પ્રધાન, સાગર ફિલ્મ કંપની, નલીની જયવંત, હંસા વાડકર, સુલોચના, લીલા દેસાઇ, નૂરજહાં, વી.એમ. વ્યાસ, કિશોર સાહુ, ચંદ્રમોહન જેવાં અનેક કલાકારોની વાતો રસાળ શૈલીમાં તેમણે આલેખી છે. એ સમયના મુંબઈના ફિલ્મઉદ્યોગ વિષેની ઘણી અંતરંગ માહિતી આ પુસ્તકોમાં છે. વિઠ્ઠલ પંડ્યા વિષે એમ કહી શકાય કે ભલે તેમને ફિલ્મી દુનિયા ન ફળી, પણ તેને કારણે ગુજરાતી સાહિત્યને તો એક ઉત્તમ લેખક મળ્યો. હવે તેમના નામ આગળ “સ્વ.” લાગી ગયું છે. સો સો સલામ આ કલમના કસબીને…\n“સાત”નો મહિમા અપરંપાર…\nPosted in General, tagged Wondering on જુલાઇ 7, 2008|2Comments »\nમારા મિત્ર દિનકર ભટ્ટે જગતની એક અજાયબી તાજમહાલ વિષે બ્લોગ લખ્યો છે. તેના શીર્ષકમાં જ પ્રશ્ન કર્યો છે કે “અજાયબી સાત જ કેમ?” આવો પ્રશ્ન બીજા ઘણાને થવો સ્વાભાવિક છે, પણ તેનો જવાબ એટલો જ હોઈ શકે કે સાતનો આંકડો દુનિયાભરની સંસ્કૃતિઓમાં શુભ અને પવિત્ર મનાય છે અને તેનું વિશિષ્ટ મહત્ત્વ છે. સાત જનમના ફેરા, સપ્તપદીના સાત ફેરા, સપ્તાહના વાર સાત, સપ્તર્ષિના રુષિ સાત… આમ સાતનો મહિમા અપરંપાર છે.\nભારતીય સંસ્કૃતિમાં તો સાતને અપાર મહત્ત્વ મળેલું જ છે, બીજા કેટલાક દેશોમાં પણ એવું જ છે. જાપાનમાં સારા નસીબ માટે સાત દેવતાઓને યાદ કરાય છે. કહે છે કે આ સાત દેવતા ચીનમાંથી જાપાન પહોંચ્યા હતા અને ચીનમાં ભારતમાંથી ગયા હતા. ભારતની જેમ ચીનમાં પણ દેવીદેવતાઓ અસંખ્ય છે, પણ આપણા સાત રુષિઓની જેમ ચીનમાં પણ સાત રુષિઓ છે. ગ્રીસ પોતાના સાત વિદ્વાનોને સાત રુષિઓ જેટલું મહત્ત્વ આપે છે. બીજા દેશોમાં પણ સાતને કોઇ ને કોઇ રીતે મહત્ત્વ મળેલું જ છે.\nપ્રશ્ન એ છે કે શા માટે સાતનો અંક, બીજો કોઇ અંક કેમ નહિ? સાતનો અંક પવિત્ર છે અને શુભ ચીજો સાથે સંબંધ ધરાવે છે એવું ઇસવીસન પૂર્વે છઠ્ઠી સદીમાં ખ્યાતનામ ગણિતશાસ્ત્રી પાયથાગોરસે પ્રતિપાદિત કર્યું હતું. એવું માનવામાં આવે છે કે સાત પૂર્ણ સંખ્યા છે અને તેમાં ત્રણ અને ચાર પૂર્ણ સંખ્યાઓ છે. તે ત્રિકોણ અને ચતુષ્કોણનું પ્રતિનિધિત્વ કરે છે. ધર્મ અને કળામાં સાતનો અનેક રીતે ઉપયોગ થયો છે. મધ્યકાલીન વિદ્વાનોએ રોજ કરાતાં સાત પાપોને માન્યતા આપેલી છે. આ સાત પાપ છે – કામ, ક્રોધ, મદ, ઇર્ષ્યા, પ્રમાદ, લોભ અને કુભક્ષણ જેમાં મદીરાપાન પણ સામેલ છે. ભારતના મહાબલીપુરમમાં પિરામિડ આકારનાં સાત મંદિર છે. શેક્સપિયરે મનુષ્યની સાત પ્રકારની આયુમાં ભેદ પ્રદર્શિત કર્યો છે. શિક્ષણ પ્રણાલીમાં સ્વતંત્ર રૂપે સાત કળાઓ હોય છે.\nપ્રાચીન સમયમાં પહેલી વાર જ્યારે કોઇએ માનવનિર્મિત અજાયબીઓની યાદી તૈયાર કરી ત્યારે સાતનો આંકડો પસંદ કર્યો. વાસ્તુકળાની કોઇ અનુપમ કૃતિને કેમ અને કઈ રીતે અજાયબી માની લેવાંમાં આવી એ કોઈ જાણતું નથી, પણ ઇતિહાસમાંથી મળતા ઉલ્લેખ મુજબ પ્રાચીન વિશ્વની સાત અજાયબીઓની પહેલી યાદીમાં જેનો સમાવેશ થયો હતો તે તમામ અજાયબી ભૂમધ્ય સાગરના પૂર્વોત્તર વિસ્તારમાં હતી. તે પછી સમયાંતરે આ યાદીમાં સુધારાવધારા થતા રહ્યા અને છેલ્લે દુનિયાએ જોયું કે એસએમએસ દ્વારા વોટિંગ કરાવીને સાત અજાયબીની યાદી તૈયાર થઈ.\nસાતના અંકનો મહિમા અહીં પૂરો નથી થઈ જતો. એ તો અપરંપાર છે. મને સાતના અંક પ્રત્યે લગાવનું કારણ એ છે કે ૭ જુલાઇ મારો જન્મદિવસ છે…\nઆ પોસ્ટ સાથેનું ચિત્ર વર્ડપ્રેસના એક બ્લોગ પરથી જ મળ્યું છે.\nવિમ્બલડન : ઓલ સિસ્ટર્સ ગેઇમ\nPosted in Sport, tagged Woman Power on જુલાઇ 4, 2008| 1 Comment »\nફરી એક વાર વિમ્બલડન (Wimbledon)માં વિલિયમ્સ બહેનો છવાઇ ગઈ છે. છેલ્લાં આઠ વર્ષમાં બંને બહેનો વિનસ અને સેરેના એક સાથે ત્રીજી વાર ફાઈનલમાં પહોંચી છે. વિનસની આ સાતમી અને સેરેનાની ત્રીજી વિમ્બલડન ફાઇનલ છે. ગુરુવારે સેરેનાને સેમીમાં રમતી જોવા વિનસ અને તેમના પિતા રિચાર્ડ બંને પ્રેક્ષકો વચ્ચે બેઠાં હતાં, પણ શનિવારે બંને બહેનો ફાઇનલમાં ટકરાશે ત્યારે પિતા તે જોવા હાજર નહિ રહે. તેઓ અમેરિકા ઘેર પરત જતા રહ્યા હશે. તેઓ કહે છે કે “કોઇ પિતા કોઇ એક ચીજ માટે પોતાનાં બે સંતાનોને ઝઘડતાં જોઇ શકે ખરો?”\nવિનસ અને સેરેના બંનેનું પ્રેરકબળ તેમના પિતા રિચાર્ડ જ છે. છેલ્લા લગભગ એક દાયકાથી બંને બહેનોએ આંતરરાષ્ટ્રીય ટેનિસમાં પ્રવેશ કર્યો છે ત્યારથી વીમેન્સ ટેનિસનું ચિત્ર બદલાઇ ગયું છે. પહેલાં નર્યું ગ્લેમર હતું તેમાં બ્લેક પાવર ભળ્યો છે. વિલિયમ્સ બહેનો વિષે ઘણું લખાતું રહ્યું છે. વિમ્બલડન સહિતની ગ્રાન્ડ સ્લેમ ફાઇનલમાં બંને સામસામે હોય ત્યારે કોણ જીતશે એ તેમના પિતાએ પહેલેથી નક્કી કરી રાખ્યું હોય છે એવું પણ ઘણી વાર ચર્ચાસ્પદ બની ચૂક્યું છે. જોકે તેમના પિતા આવું કઈ હોવાનો ઇનકાર કરતા રહે છે. બંને વચ્ચે જે રીતે હારજીત થઈ છે તે પણ રિચાર્ડની વાતને જ સમર્થન આપે છે. અત્યાર સુધીમાં બે વાર વિમ્બલડન સહિત કુલ છ વાર બંને બહેનો ગ્રાન્ડ સ્લેમની ફાઇનલોમાં પહોંચી છે. તેમાં ૨૦૦૧માં યુએસ ઓપનમાં વિનસ જીતી હતી તેને બાદ કરતાં બંને વિમ્બલડન ઉપરાંત ૨૦૦૦માં ફ્રેન્ચ ઓપન, ૨૦૦૨માં યુએસ ઓપન અને ૨૦૦૩માં ઓસ્ટ્રેલિયન ઓપનમાં સેરેનાનો વિજય થયો હતો.\nવિલિયમ્સ બહેનો આ પહેલાં ૨૦૦૨ અને ૨૦૦૩માં વિમ્બલડન ફાઇનલમાં સામસામી આવી હતી અને બંને વાર સેરેનાએ વિનસને હરાવી દીધી હતી. વિનસ જોકે ૨૦૦૦, ૨૦૦૧, ૨૦૦૫ અને ૨૦૦૭ એમ ચાર વખત વિમ્બલડન જીતી ચૂકી છે, પણ ફાઇનલમાં તે હજી પોતાની બહેનને હરાવી શકી નથી. આ વખતે શું બનશે એ જોવું રસપ્રદ થઈ પડશે. ૨૦૦૨માં વિલિયમ્સ બહેનો વિમ્બલડનની ફાઇનલમાં પહેલી વાર પહોંચી હતી ત્યારે ૧૧૮ વર્ષ પહેલાંના ઇતિહાસનું પુનરાવર્તન થયું હતું. ૧૧૮ વર્ષ પહેલાં વોટસન અને લિલિયન નામની બે બહેનો વિમ્બલડન ફાઇનલ રમી હતી. એ વર્ષે ૧૯૫૭ પછી પહેલી વાર એવું બન્યું હતું કે સિગલ્સની હરીફોએ જ ડબલ્સનું ટાઇટલ જીતી લીધું હોય. વિલિયમ્સ બહેનોએ તો એ પછી ૨૦૦૩માં પણ આ સિદ્ધિ ફરી હાંસલ કરી હતી. આ વખતે પણ આ સિદ્ધિથી તેઓ થોડીક જ દૂર છે.\nરિચાર્ડ અને ઓરાસિન વિલિયમ્સની પાંચ પુત્રીઓ પૈકી વિનસ (જ. તા. ૧૭ જૂન ૧૯૮૦) અને સેરેના (જ. તા. ૨૬ સપ્ટેમ્બર ૧૯૮૧) વચ્ચે સ્વભાવગત ઘણો ફરક છે. તેમના પિતા રિચાર્ડ કહે છે તેમ વિનસ ઓછાબોલી અને અંતર્મુખી છે, પણ ખુલ્લા દિલની છે, જ્યારે સેરેના બોલકી છે અને ટેનિસ કોર્ટ પર જો પોઈન્ટ ગુમાવતી હોય તો તેને રેકેટ પછાડતી અને એકલી એકલી બોલતી જોઈ શકાય. બંને બહેનોની ટેનિસમાં જ્વલંત કામયાબીએ એક સમયના સાવ ગરીબ વિલિયમ્સ પરિવારને અબજોપતિ બનાવી દીધો છે, અને હજી તેમનું બેન્ક બેલેન્સ વધી જ રહ્યું છે…\nધ સાઉન્ડ ઓફ મ્યુઝિક : એક ઘટનાનું સત્ય…\nPosted in Film, tagged Review on જુલાઇ 2, 2008| 1 Comment »\nગુલઝાર દિગ્દર્શિત “પરિચય” ઘણી વાર જોઈ છે. આ ફિલ્મ મારી મનગમતી ફિલ્મોમાંની એક છે. “પરિચય” વિષે સાંભળ્યું હતું કે તે “ધ સાઉન્ડ ઓફ મ્યુઝિક” પર આધારિત છે, પણ ઘણી ઇચ્છા હોવા છતાં આ ફિલ્મ જોવાનો મેળ પડતો નહોતો, પણ અંતે થેન્ક્સ ટુ કુમાર, મેળ પડી ગયો.\n“ધ સાઉન્ડ ઓફ મ્યુઝિક” જોતી વખતે અને જોયા પછી એક એક જ ઉદગાર નીકળી શકે… અદભુત, અદભુત, અદભુત… ફિલ્મના એક કથાતંતુને બાદ કરીએ તો “પરિચય”ને આ ફિલ્મ સાથે કોઈ ખાસ લેવાદેવા નથી. ગુલઝારે તેને એ હદે પોતાની ફિલ્મ બનાવી દીધી છે. “પરિચય”માં દાદાને ઘૃણા કરતાં બાળકોને એક શિક્ષક દાદાનો સાચો પરિચય કરાવીને તેમને સ્નેહના બંધને બાંધવાનું કામ કરે છે, અને અંતે સંતાનોમાં સૌથી મોટી દીકરી સાથે લગ્નનું નક્કી થાય છે, જ્યારે “ધ સાઉન્ડ ઓફ મ્યુઝિક” ઓસ્ટ્રિયામાં બીજા વિશ્વયુદ્ધ પહેલાં બનેલી એક સત્ય ઘટના પર આધારિત છે. ઓસ્ટ્રિયાના સોલ્ઝબર્ગમાં વોન ટ્રેપ પરિવાર રહે છે. વોન ટ્રેપ લશ્કરી અધિકારી છે. ઓસ્ટ્રિયા પર નાઝીઓના કબજા બાદ વોન ટ્રેપને ફરજ પર હાજર થવા આદેશ મળે છે, પણ તે પરિવાર સાથે એક સંગીત સમારોહમાં ભાગ લેવાને બહાને બધાને લઈને સ્વિત્ઝરલેન્ડ જતો રહે છે.\nફિલ્મમાં કેન્દ્રિય ભૂમિકા છે મારિયા નામની એક અલ્લડ યુવતીની. નન બનવા માટે તે ચર્ચમાં રહે છે. એક દિવસ મધરના આદેશથી એક વર્ષ માટે તેણે વોન ટ્રેપ પરિવાર સાથે રહેવા જવું પડે છે. વોન ટ્રેપની પત્ની ગુજરી ગયા બાદ ૧૪થી પાંચ વર્ષની વયનાં સાત બાળકોની ગવર્નેસ તેણે બનવાનું છે. વોન ટ્રેપ લશ્કરી શિસ્તથી બાળકોને ઉછેરી રહ્યો છે, પણ તેને કારણે બાળકો કોઇ ગવર્નેસને ઘરમાં ટકવા દેતાં નથી. પણ મારિયા નોખી માટીની બનેલી છે. તેના આવ્યા પછી ઘરમાં આખો માહોલ બદલાઇ જાય છે. થોડા જ સમયમાં તે બાળકોનો અને અંતે વોન ટ્રેપનો પ્રેમ જીતી લે છે. બંને લગ્ન કરી લે છે. જોકે એ પહેલાં તો ફિલ્મમાં ઘણી ઘટનાઓ બને છે. ગીતો આ સંગીતપ્રધાન ફિલ્મનો પ્રાણ છે. “મારિયા…”, “ધ સાઉન્ડ ઓફ મ્યુઝિક…”, “માય ફેવરિટ થિંગ્સ…”, “યુ આર સિક્સટીન, ગોઇંગ ઓન સેવન્ટીન…”, “ક્લાઇમ્બ એવરી માઉન્ટેન…”, “ડો-રે-મી…” અને “એડલવાઇઝ…” જેવાં કર્ણપ્રિય ગીતો એક એક્થી ચઢિયાતાં છે. મારિયા બાળકોને ગાતાં શીખવે છે તે “ડો-રે-મી…” ગીત તો વારંવાર સાભળવું ગમે એવું છે. “ડો-રે-મી’ પરથી ગુલઝારે “સારે કે સારે ગામા કો લે કર ગાતે ચલે”નું સર્જન કર્યું છે. “એડલવાઇઝ…”માં તો એ રીતે દેશભક્તિ સાંકળી લેવાઇ છે કે આજે પણ આ ગીત ઓસ્ટ્રિયામાં રાષ્ટ્રગીત જેવું સન્માન ધરાવે છે. “ધ સાઉન્ડ ઓફ મ્યુઝિક”ને શ્રેષ્ઠ ફિલ્મ અને શ્રેષ્ઠ દિગ્દર્શક (રોબર્ટ વાઇઝ) સહિત પાંચ ઓસ્કર એવોર્ડ મળ્યા હતા. મારિયાની ભૂમિકા માટે જુલી એન્ડ્રુઝને શ્રેષ્ઠ અભિનેત્રીનું નોમિનેશન મળ્યું હતું.\n“ધ સાઉન્ડ ઓફ મ્યુઝિક”નું નિર્માણ ૧૯૬૫માં થયું હતું, પણ જ્યાં જ્યાં તેનું શૂટિંગ થયું હતું તે તમામ સ્થળો પ્રવાસીઓને બતાવવા “ધ સાઉન્ડ ઓફ મ્યુઝિક ટૂર” યોજાય છે. “ધ સાઉન્ડ ઓફ મ્યુઝિક’ને સતત જીવંત રાખવાના પ્રયાસ કરાય છે. એ જોતાં થાય છે કે આપણે ત્યાં પણ અનેક યાદગાર ફિલ્મો બની છે, પણ કોઈ ફિલ્મને ટૂરિઝમનો હિસ્સો બનાવી શકાઈ નથી. એવું કદી કોઇએ વિચાર્યું પણ નથી…


'દિલ ઢુંઢતા હૈ... ફુર્સત'....... સર્જન કરો, લાણી કરો અને દિલથી માણો: મમળાવવાની મજા આવશે......\nમમળાવવાની મજા આવશે......\nમોટા ભાગના લોકો હૈયામાં એક ગીતનો ડૂમો દબાવીને મૂંગે મોંઢે અંતિમયાત્રા સમેટી લે છે, તેમના ઓરતા અધૂરા રહી જાય છે. -- હેન્રી ડૅવિડ થોરો\nભય આવે છે,દરવાજો ખટખટાવે છે, એજ વખતે આસ્થા, શ્રધ્ધા એટલે ભરોસો આવે છે, અને દરવાજો ખોલે છે અને જુએ છે તો ત્યાં કોઇ નથી હોતું. - અંગ્રેજી કહેવત\nસાભાર ---- 'ગુફ્તગૂ' - લેખક રમેશ પુરોહિત -- મધુવન , જન્મભૂમિ પ્રવાસી, ૨-૧૦-૨૦૧૧\nકશુંય મફત નથી મળતું,\nહાર્ટ ઍટેક પણ મફત નથી મળતો.\nએ માટે કિંમત ચૂકવવી પડે છે.\nરાત-દિવસ તાણ વેઠો,\nખાવામાં જબરી બેદરકારી રાખો,\nશરીરનું વજન વધતું રહે\nએ માટે બેઠાડુ કલાકો ગાળો;\nપછી હૃદયરોગનો હુમલો થાય તો થાય!\nમને હાર્ટ એટેક આવે\nએ માટે મેં ભારે તૈયારી કરી હતી.\nહૃદય રોગને પણ સ્વમાન હોય છે\nએ વગર બોલાવે નથી આવતો!\n-- ગુણવંત શાહ, 'કાર્ડિયોગ્રામ', ચિત્રલેખા, ઑક્ટોબર, ૨૦૧૧\nઇર્ષાળુ માણસની ખામોશી પણ ખુબ કોલાહલ ભરેલ હોય છે. - ખલીલ જિબ્રાન\n૧૪મી નવેમ્બર,૨૦૧૧નાં 'ચિત્રલેખા'ની 'એલચી' કૉલમમાંથી સાભાર\nઆજથી વીસ વર્ષ પછી, તમે જે કર્યું છે તેના કરતાં તમે જે પ્રયત્ન નથી કર્યા તેના લીધે વધુ દુ:ખી હશો.\nમાટે તમારી હદોને ફેંકી દો, તમારા સુરક્ષિત સીમાડાઓમાંથી બહાર આવો, સ્વપ્ન જુઓ, પ્રયત્ન કરો અને સફળતા મેળવો\n– માર્ક ટ્વેઇન\nPosted by Ashok M Vaishnav at 5:29 PM\nLabels: I Liked these